MALTA DEBATES TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 536 It-Tnejn, 7 ta' Mejju, 2001 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 536

It-Tnejn, 7 ta' Mejju, 2001

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.09 p.m.

Talba

SEDUTA NRU.

It-Tnejn, 7 ta' Mejju, 2001

WERREJ MINUTI 602

MISTOQSIJIET – TWEĠIBIET ORALI 602

TQEGĦID TA' KARTI 606

ORDNIJIET TAL-ĠURNATA

ABBOZZ TA' LIĠI DWAR IL-KUNSILL MALTI GĦALL-IŻVILUPP EKONOMIKU U SOĊJALI (KUMITAT)

MALTA COUNCIL FOR ECONOMIC AND SOCIAL DEVELOPMENT BILL (COMMITTEE STAGE) 607

ABBOZZ TA' LIĠI DWAR KODIĊI TA' KONDOTTA GĦAL SISTEMA KOMPUTERIZZATA (IT-TIENI QARI)

CODE OF CONDUCT FOR COMPUTERISED RESERVATION SYSTEMS (SECOND READING) 631

AĠĠORNAMENT 634

MISTOQSIJIET GĦAL TWEĠIBIET ORALI MWIEĠBA BIL-MIKTUB 639

MINUTI

Il-Minuti tas-Seduta Nru 535 li saret fit-2 ta' Mejju, 2001 ġew konfermati.

MR SPEAKER (Onor. Anton Tabone): Ninforma lill-Kamra li s-Sedja rċeviet rapport li jittratta dwar it-trasport tal-gvern - government transport – liema rapport qed inqiegħed fuq il-Mejda tal-Kamra.

MISTOQSIJIET – TWEĠIBIET ORALI

N.I. CONTRIBUTIONS

L-ONOR.

LEO BRINCAT staqsa lill-Ministru tal-Finanzi: Jista' l- Ministru jagħti ċ-ċifri sa tmiem is-sena 2000 ta' kemm kien hemm wage and salary earners kif ukoll self-employed iħallsu l-bolla tan-national insurance, kategorija b'kategorija?

ONOR.

JOHN DALLI (Ministru tal-Finanzi): Ngħarraf lill-Onor.

Interpellant li skond id-dokumenti FS3 li ġew ipproċessati mid-dipartiment tat-taxxi interni sad-29 ta' Marzu 2001, kien hemm 114,643 wage and salary earners li ħallsu l-bolla tan-nationa insurance matul is-sena 2000.

In-numru ta' persuni self-employed u self-occupied li ħallsu l-bolla matul is-sena 2000 kategorija b'kategorija kienu:

| |Kategori|Numru | | |ja | | |Self-employe| SP |296 | |d | | | | | SA |428 | | | SB |273 | | | SC |407 | |Self-occupie| SA |4940 | |d | | | | | SB |7596 | | | SC |2043 |

MR SPEAKER: L-Onor.

Brincat, domanda supplimentari.

ONOR.

LEO BRINCAT: Peress li bejn iċ-ċifri li ngħataw mill-ETC u dawk li ppubblika l-Ministru hemm differenza ta' 31.4% għar-rigward ta' part-timers li għandhom ukoll full-time job, jista' l-Ministru jagħti indikazzjoni ta' x'seta' wassal għal din id-diskrepanza?

MR SPEAKER: Il-Ministru.

ONOR.

JOHN DALLI: L-Onor.

Membru jrid jifhem li ċ-ċifri meħuda mir- rapport ta' l-ETC u dawk meħuda mill-inland revenue ġejjin minn żewġ streams differenti, fis-sens li wieħed jgħid x'ġie rrapportat mill- employers dwar dawk li hemm impjegati magħhom, waqt li l-ieħor jgħid x'inhuwa rrapportat illi fuqhom tħallset xi tip ta' tassazzjoni.

Irrid ngħid ukoll li fir-rapport ta' l-inland revenue, fejn ikun hemm imniżżlin dawk il-persuni li jħallsu l-15% withholding tax, ma jkunux inklużi persuni ineliġibbli għal din ir-rata.

Hemm min hu part-timer li m'huwiex eliġibbli għal din il-15%, għax forsi jkun impjegat ma' xi kumpannija fl-istess grupp ta' kumpanniji; u hemm ukoll dawk li ma jkollhomx a full-time job u jaħdmu part-time biss.

Dawn se ssibhom fiċ- ċifri ta' l-ETC pero' mhux se ssibhom fiċ-ċifri ta' l-inland revenue għax m'humiex eliġibbli għall-15% withholding tax.

Naturalment hawn qed ngħid x'inhi l-possibbilta' għax m'għandix iċ-ċifri quddiemi.

Kieku kelli ċ-ċifri kont inwieġeb ħafna aħjar.

MR SPEAKER: L-Onor.

Brincat.

ONOR.

LEO BRINCAT: Mr Speaker, iċ-ċifra li kien ta l-Ministru tindika li filwaqt li min-naħa ta' l-inland revenue sa tmiem is-sena 2000 kien hemm 10,104 raġel u 3,465 mara part-timers li wkoll kellhom full-time job fis- sena li ntemmet, iċ-ċifra mogħtija mill-ETC tammonta għal 17,833.

Għalkemm napprezza li l-Ministru m'għandux iċ-ċifri quddiemu, xorta waħda nixtieq l-opinjoni tiegħu jekk iħossx li din id-differenza ta' 31% hija aċċettabbli fil-kuntest ta' l-ispjega li għadu kif ta.

MR SPEAKER: Il-Ministru.

ONOR.

JOHN DALLI: Meta wieħed iqis li min m'għandux a full-time job u jaħdem part-time biss m'huwiex eleġibbli biex ikun inkorporat fil-listi ta' l-inland revenue, u billi skond l-istatistika l-ammont ta' nies li jaħdmu biss part-time hija pjuttost għolja u tlaħħaq l-eluf, naħseb li hu possibbli li jkun hemm avarija ta' kważi 4,000 ruħ.

Prattikament din tapplika għal dawk li għandhom part-time job biss mingħajr m'għandhom a full-time job għax ikunu f'lista waħda u ma jkunux f'lista oħra.

Nerġa' ngħid li jekk ikolli ċ-ċifri f'idejja nkun nista' nagħmel analisi aħjar, Sur President.

KUNTRABANDU

L-ONOR.

LEO BRINCAT staqsa lill-Ministru tal-Finanzi: Jista' l- Ministru jgħid kemm inqabdu każi ta' kuntrabandu f'dawn l-aħħar ħames snin?

X'kien l-eżitu ta' l-investigazzjonijiet u tal-prosekuzzjoni li saret?

ONOR.

JOHN DALLI: Ngħarraf lill-Onor.

Interpellant li ċ-ċifri huma kif jidher hawn taħt.

Wieħed jista' jgħid li f'dawk il-każi ssetiljati barra 'l qorti, tkun tħallset il-multa kkontemplata fl-Ordinanza tad-Dwana.

|KAZI |19|199|199|199|200|2001| | |96|7 |8 |9 |0 |(sa | | | | | | | |Marz| | | | | | | |u) | |Proċed|61|117|73 |177|78 |31 | |uri | | | | | | | |Krimin| | | | | | | |ali | | | | | | | |Deċiżi|51|75 |64 |88 |44 |7 | |mill-Q| | | | | | | |orti | | | | | | | |Ħatja |36|62 |47 |70 |37 |4 | |Libera|15|13 |17 |18 |7 |3 | |ti | | | | | | | |Isseti|7 |6 |68 |110|29 |23 | |ljati | | | | | | | |barra | | | | | | | |'l | | | | | | | |Qorti | | | | | | |

MR SPEAKER: L-Onor.

Brincat, domanda supplimentari.

ONOR.

LEO BRINCAT: Mr Speaker, meta jirriżulta li ċerti individwi jew ditti jinqabdu ripetutament f'każi ta' kuntrabandu, jittieħdu passi amministrattivi min-naħa tad-dipartiment?

MR SPEAKER: Il-Ministru.

ONOR.

JOHN DALLI: F'każi fejn individwi jew ditti jinqabdu ripetutament idaħħlu affarijiet mhux skond ir-regolamenti, il-merkanzija importata minnhom tiġi biased.

Jiġifieri meta jkun hemm il-quick release jew l- istripping mechanism, is-selection tal-containers li jiġu stripped ikollhom bias kontra tagħhom.

MR SPEAKER: L-Onor.

Brincat.

ONOR.

LEO BRINCAT: Mr Speaker, napprezza li d-dwana m'għandhiex l- obbligu li tesiġi ċerti affarijiet mill-pulizija, imma f'dawk il-każi fejn għalkemm isiru rapporti lill-pulizija tibqa' ma titteħidx azzjoni, l- iskwadra investigattiva tad-dwana titlob xi forma ta' spjegazzjoni?

MR SPEAKER: Il-Ministru.

ONOR.

JOHN DALLI: Qatt ma ġew a konjizzjoni tiegħi każi fejn saru rapporti lill-pulizija u ma tteħdux il-passi neċessarji.

Pero' nassumi li f'każi simili jkun hemm il-kordinament bejn il-pulizija u d-dwana biex dak li għandu jsir isir.

MR SPEAKER: L-Onor.

Brincat.

ONOR.

LEO BRINCAT: Il-Ministru jħoss li d-dipartimenti li jaqgħu taħtu huma attrezzati biżżejjed biex jaqbdu każi ta' kuntrabandu?

In-numru ta' każi ta' kuntrabandu li nqabdu f'dawn l-aħħar snin jirrifletti l-istat attwali tal-kutrabandu kif jirriżulta lill-gvern innifsu?

MR SPEAKER: Il-Ministru.

ONOR.

JOHN DALLI: Biex inkun nista' nirrispondi għat-tieni domanda ta' l- Onor. Interpellant irrid inkun naf kemm dieħel kuntrabandu, iżda dan ma nafux.

Jiena nemmen li l-viġilanza kontra l-kuntrabandu għandha dejjem tissaħħaħ aktar u l-proċeduri għandhom dejjem jinbidlu.

Fil-fatt id- dipartimenti tad-dwana dejjem jagħfas kontra l-kuntrabandu u l-equipment u jara li tiġi żviluppata viġilanza akbar.

Per eżempju, dan l-aħħar issemmiet il-possibbilta' li fil-freeport jiġi stallat X-ray scanner kemm għall-containers li jkunu transhipped kif ukoll għall-containers li jkunu deħlin Malta.

Dan it-tip ta' equipment għandu jattrezzana ħafna aħjar biex niġġieldu kontra l-kuntrabandu.

Illum bit-tibdil li sar fis-sistema ta' tassazzjoni, is-sitwazzjoni wkoll inbidlet.

Illum dak li jidħol mill-Ewropa m'għandu l-ebda dazju fuqu u dak li jidħol minn postiiet oħra d-dazju fuqu huwa limitat.

Jiġifieri l- kuntrabandu li kien isir minħabba kwestjoni ta' valutazzjoni issa spiċċa għax il-VAT li titħallas fuq kull ħaġa li inti ddaħħal fuq bażi kummerċjali teħodha lura bis-sistema ta' rifużjoni.

Pero' naturalment dejjem se jibqa' jkollok tentattivi ta' kuntrabandu, l-aktar f'dawk l-areas fejn għad għandna l-protezzjoni.

Nispera li meta tispiċċa l-protezzjoni, dak ikun inċentiv li jimmilita kontra l-ħtieġa li jkollna l-kuntrabandu.

Ċertament li għandna problema fejn għandna tassazzjoni qawwija, bħal fil-każ tas-sigaretti u x-xorb, li hija problema mad-dinja kollha, fejn dak li jkun ikollu tentazzjoni qawwija biex jipprova jdaħħal oġġetti bla dazju.

Jiena naf li d-dipartiment tad- dwana qiegħed il-ħin kollu attent biex jara kif jagħlaq kemm jista' jkun il- bibien għal dan it-tip ta' kriminalita', u jiena persważ li kulħadd qed jagħmel ħiltu kollha.

Jien naħseb li r-riżultat li qed ikollna ta' nies li jinqabdu mid-dwana wkoll huwa sostanzjali.

Naturalment, rapporti dejjem tirċievi u r-rapporti jiġu mgħoddija lid-dwana mmedjatament għall- investigazzjoni.

MR SPEAKER: L-Onor.

Brincat.

ONOR.

LEO BRINCAT: Il-gvern għandu xi rapporti f'idejh li juru l-bżonn li tiżdied u tiġi intensifikata l-ġlieda kontra l-kuntrabanadu?

MR SPEAKER: Il-Ministru

ONOR.

JOHN DALLI: Naħseb li m'hemmx għalfejn rapporti biex wieħed iżid il- ġlieda kontra l-kuntrabandu.

Din tiġi mħeġġa b'inizjattivi differenti.

L- ewwelnett l-amministrazzjoni tal-pajjiż għandha tkun tali li teqred il- ħtieġa ta' kuntrabandu – jiena naħseb li dik hija l-aktar ħaġa importanti li rridu naħdmu fuqha – u tieni, il-viġilanza u s-sistema tad-dwana trid tkun ottemprata u bbilanċjata ma' l-effiċjenza.

Ma jistax wieħed jiċċekkja kull ħaġa li tidħol Malta u nispiċċaw biex container jiġi cleared mid-dwana xi tliet ġimgħat wara, għax dan iħalli effett diżastruż fuq l-effiċjenza ta' l-operaturi fil-kummerċ u aktar u aktar fl-industrija.

Għalhekk wieħed irid jaħdem bil-għaqal u jsib ċertu bilanċ.

Aħna l-bilanċ sibnieh billi introduċejna ċertu risk management ta' dak li jidħol Malta u anke daħħalna l-proċedura ta' l-istripping, li biha għalkemm ħafna mill-containers jibqgħu għaddejjin mingħajr iċċekkjar ta' xejn, persentaġġ minnhom, li huwa ta' bejn wieħed u ieħor 10%, ikun biased kontra dawk li jinqabdu bħala operaturi ta' kuntrabandu.

UNJONI EWROPEA - PRODUTTURI TAL-ĦALIB FRISK

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jgħid kemm hu n-numru ta' produtturi tal-ħalib frisk li ntbagħtu mill-Gvern Malti matul l-1999 u 2000 sabiex jifhmu l-bidliet li jridu jwettqu biex ikunu konformi mas-sistemi tar-regoli tas-CAP ta' l- Unjoni Ewropea?

Meta marru u meta se jmorru produtturi tal-ħalib frisk oħra matul din is-sena?

ONOR.

NINU ZAMMIT (Ministru għall-Agrikoltura u Sajd): Nirriferi l-Onor.

Interpellant għar-risposta għal mistoqsija parlamentari numru 24881.

MR SPEAKER: L-Onor.

Farrugia, domanda supplimentari.

ONOR.

NOEL FARRUGIA: Peress li t-tweġiba li qed jiriferini għaliha tittratta l-farmers' wine co-op u anke l-koperattiva ċentrali tal-bdiewa, dan ifisser li l-produtturi tal-koperattiva tal-ħalib m'humiex intitolati għal din it-tip ta' għajnuna?

MR SPEAKER: Il-Ministru.

ONOR.

NINU ZAMMIT: Mr Speaker, peress li d-domanda nru.

24881 tirrigwarda n-numru ta' bdiewa li ntbagħtu mill-Gvern Malti matul l-1999 u 2000 sabiex jifhmu l-bidliet li jridu jwettqu biex ikunu konformi mas- sistemi tar-regoli tas-CAP ta' l-Unjoni Ewropea u anke d-domanda nru.

24884 hija fl-istess sens, ma nara l-ebda raġuni għala għandi nirrepeti risposta li kont diġa' tajt.

MR SPEAKER: L-Onor.

Farrugia.

ONOR.

NOEL FARRUGIA: Mr Speaker, l-ewwel domanda li qed jirriferi għaliha l-Ministru titkellem dwar il-bdiewa.

Id-domanda l-oħra tirriferi għall- produtturi tal-ħalib, fejn hemm numru ta' problemi li dawn iridu jkunu magħrufa lilhom, fosthom il-kwestjoni tad-densita', il-fatt li m'hemmx fat content biżżejjed u l-fatt li l-gvern se jitlob deroga.

Skond it-tweġiba li qed jagħtini l-Ministru, ir-raħħala ma ntbagħtux mill-ministeru biex jaraw kif dawn il-bidliet se jaffetwawhom fil-pożittiv jew fin-negattiv.

MR SPEAKER: Il-Ministru.

ONOR.

NINU ZAMMIT: Mr Speaker, saru diversi laqgħat mal-produtturi tal- ħalib u ma' diversi nies oħra li kellhom l-opportunita' li jmorru barrra minn Malta u jitkellmu mad-diriġenti ta' dan is-settur biex fost problemi oħra jitħaddtu fuq il-problema tal-fat content.

Ir-raħħala jafu - naħseb iżjed milli naf jien u iżjed mili jaf l-Onor.

Farrugia - li f'pajjiżna għandna l-problema li l-fat content fil-ħalib huwa baxx, pero' jafu wkoll li hemm pajjiżi oħrajn li diġa' huma msieħba fl-Unjoni Ewropea li ngħataw deroga li jkomplu jipproduċu ħalib b'fat content inqas minn dak stipulat.

Għandi l-pjaċir ngħid li hawn Malta din il-problema qed tiġi rranġata.

Fil-fatt daħlet sistema komputerizzata li biha meta l-baqra tmur biex tiekol, tingħata ammont ta' għalf kull ċertu ħin, per eżempju, kull nofs siegħa.

Jekk il-baqra tmur biex tiekol kull kwarta, il-computer jiddetermina – permezz ta' tag li jkollha mwaħħla ma' widintha l-baqra - kemm-il darba għandha tingħata l-għalf.

Allura jekk baqra hija pprogrammata li tieħu nofs kilo għalf kull siegħa u hi tmur ħdejn il-makna kull nofs siegħa, ma tingħatax għalf.

B'dan il-mod il-fat content fil-ħalib ta' Malta qiegħed bil-mod il-mod jogħla.

MR SPEAKER: Grazzi.

Il-ħin tal-mistoqsijijiet għadda.

Ngħaddu għal Tqegħid ta' Karti.

Il-Prim Ministru.

TQEGĦID TA' KARTI

ONOR.

EDDIE FENECH ADAMI (Prim Ministru): Mr Speaker, inqiegħed fuq il- Mejda tal-Kamra:

Kopja tal-kuntratt tas-Sur Norman Bezzina bħala konsulent tal-gvern fil-ministeru għall-politika soċjali, bi tweġiba għal mistoqsija parlamentari nru.

MR SPEAKER: Grazzi.

Il-Viċi Prim Ministru.

ONOR.

LAWRENCE GONZI (Viċi Prim Ministru u Ministru għall-Politika Soċjali): Mr Speaker, inqiegħed fuq il-Mejda tal-Kamra:

Lista li turi l-ismijiet ta' kumpanniji li bidlu s-settur tagħhom bejn Frar 2000 u Mejju 2001, bi tweġiba għal mistoqsija parlamentari nru.

MR SPEAKER: Grazzi.

Il-Ministru Ċensu Galea.

ONOR.

CENSU GALEA (Minstru għat-Trasport u Komunikazzjoni): Mr Speaker, inqiegħed fuq il-Mejda tal-Kamra:-

Programm ta' xogħlijiet tat-toroq għal matul l-2001, bi tweġiba għal mistoqsija parlamentari nru.

25306; u

f'isem il-Ministru ta' l-Intern inqiegħed fuq il-Mejda tal-Kamra:

Avviż Legali Nru. 118 ta' l-2001 - regolamenti ta' l-2001 li jemendaw regolamenti dwar il-kontroll ta' xogħlijiet tan-nar u esplożivi oħra; u

Kopja tas-sejħa għal offerti, maħruġa fit-30 ta' Settembru, 1994 għall- għoti b'ċens ta' sit fi Triq l-Astun Iswed, limiti ta' Ħal Luqa, flimkien ma' kopja tal-kondizzjonijiet li fuqhom ittieħdet l-art imsemmija, bi tweġiba għal mistoqsija parlamentari nru.

Tabella li turi l-għadd ta' reati rrapportati lill-pulizija, bi tweġiba għal mistoqsija parlamentari nru.

Tabella li turi każi ta' serq irrapportati lill-pulizija, bi tweġiba għal mistoqsija parlamentari nru.

Tabella li turi reati kommessi matul Marzu u April 2000, bi tweġiba għal mistoqsija parlamentari nru.

25619; u

f'isem il-Ministru tal-Ġustizzja u Gvern Lokali nqiegħed fuq il-Mejda tal- Kamra:-

K.L.B.L. 39/8/2001 - bye-laws ta' l-2001 dwar reklami fuq għamara tat- toroq (Mosta);

MR SPEAKER: Grazzi.

Il-Ministru Joseph Bonnnici.

ONOR.

JOSEF BONNICI (Ministru għas-Servizzi Ekonomiċi): Mr Speaker, inqiegħed fuq il-Mejda tal-Kamra:

Lista ta' persuni intitolati għal priority boarding fuq il-vapuri tal- Gozo Channel, bi tweġiba għal mistoqsija parlamentari nru.

MR SPEAKER: Grazzi.

Il-Ministru Joe Borg.

ONOR.

JOE BORG (Ministru għall-Affarijiet Barranin): Mr Speaker, inqiegħed fuq il-Mejda tal-Kamra:-

Avviż Legali Nru 119 ta' l-2001 - ordni ta' l-2001 li jemenda ordni dwar il-konvenzjoni dwar l-aspetti ċivili fis-sekwestru internazzjonali ta' minuri.

MR SPEAKER: Grazzi.

Stqarrijiet Ministerjali?

Mozzjonijiet?

Ordnijiet tal- Ġurnata.

ORDNIJIET TAL-ĠURNATA

ABBOZZ TA' LIĠI DWAR IL-KUNSILL MALTI GĦALL-IŻVILUPP EKONOMIKU U SOĊJALI

MALTA COUNCIL FOR ECONOMIC AND SOCIAL DEVELOPMENT BILL

L-Ordni għall-Kumitat ġie moqri.

(Ikompli mit-2 ta' Mejju, 2001)

FIL-KUMITAT

L-Onor.

Michael Bonnici, President tal-Kumitati, jippresjedi.

Klawsola 6 - Kumitat tas-Soċjeta' Ċivili.

Clause 6 - Civil Society Committee.

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, din il-klawsola tittratta t- twaqqif tal-kumitat tas-soċjeta' ċivili fi ħdan il-kunsill Malti għall- iżvilupp ekonomiku u soċjali, pero' l-komunikazzjoni mal-kunsill innifsu ssir permezz ta' l-istess chairperson tal-kunsill peress li se jkun hu li jippresedi dan il-kumitat.

Kif diġa' spjegajt fl-istadu tat-Tieni Qari, l-iskop hu li jkollna struttura flessibbli li tikber jew tiċkien skond is-suġġett partikolari li jkun qiegħed jiġi diskuss fil-livell tal-kumitat għas-soċjeta' ċivili.

Aħna rrealizzajna mill-aspett prattiku li ma jistax ikollok kumitat li jkun magħmul minn 130 jew 150 organizzazzjoni jew assoċjazzjoni għax ma jkunx workable.

Allura pprovajna nsibu soluzzjoni li tkun tippermetti li jekk is- suġġett partikolari li jkun ġie riferut lill-kumitat għad-diskussjoni min- naħa tal-kunsill għall-iżvilupp ekonomiku u soċjali, il-kompożizzjoni tal- kumitat tas-soċjeta' ċivili tvarja b'mod li jkunu jistgħu jipparteċipaw dawk l-organizzazzjonijiet kollha li jkunu jridu jikkontribwixxu f'dak il- qasam partikolari.

Allura ridna formula flessibbli.

Għażilna triq li nistabilixxu numru limitat ta' organizzazzjonijiet li jkunu membri permanenti - fl-abbozz ta' liġi ntużat il-kelma core members - li magħhom jiżdiedu, skond is-suġġett partikolari jew skond iċ-ċirkostanzi partikolari, dawk l-organizzazzjonijiet oħrajn li jifformaw parti mis- soċjeta' ċivili biex ikollna kompożizzjoni li tista' tinbidel minn ċirkostanza għal oħra.

Sur President, fl-istadju tat-Tieni Qari kien hawn deputati min-naħa ta' l-oppożizzjoni li esprimew ċerti riżervi jew dubji dwar kif inhu miktub dan l-artiklu u dwar kemm fil-fatt jippermetti li iktar organizzazzjonijiet jipparteċipaw f'dan il-kumitat.

Jiena diġa' spjegajt li l-kliem kif inhu miktub fl-artiklu jippermetti li jkunu jistgħu jiżdiedu organizzazzjonijiet oħrajn barra dawn il-ħames membri permanenti.

Pero' biex nagħmilha aktar ċara, għax impenjajt ruħi ma' din il-Kamra li dan il-prinċipju ridtu joħroġ iktar ċar u għedt li jekk hemm dubju fuq il-wording lest li nibdel id-diċitura, se nressaq emenda għal subartiklu (2) ta' artiklu 6, u cioe':

"E" Minflok is-subartikolu (2) ta' artikolu 6 kif propost fi klawsola 6 għandu jidħol dan is-subartikolu ġdid li ġej:-

"(2) Il-Kumitat għandu, safejn dan ikun possibbli, jirrappreżenta s- soċjeta' ċivili Maltija u għal dan il-għan il-Kunsill jista' jistieden kull organizzazzjoni tas-soċjeta' ċivili biex tipparteċipa fil-Kumitat u jista' jvarja l-kompożizzjoni ta' l-istess Kumitat kif ikun jidhirlu minn żmien għal żmien, b'dan illi l-istess Kumitat għandu jinkludi, ex officio bħala membri permanenti tiegħu ċ-chairpersons ta' l- organizzazzjonijiet li ġejjin:

(a) l-Assoċjazzjoni tal-Kunsilli Lokali;

(b) il-Kunsill Nazzjonali taż-Żgħażagħ;

(c) il-Kunsilli Nazzjonali ta' l-Anzjani;

(d) l-Għaqda tal-Konsumaturi;

(e) il-Kummissjoni Nazzjonali Persuni b'Diżabilita'; u

(f) il-Kummssjoni għall-Avvanz tal-Mara.".

"E" For subarticle (2) of article 6 as proposed in clause 6 there shall be substituted the following new subarticle:-

"(2) The Committee shall, as much as possible, be representative of Maltese civil society and for this purpose, the Council may invite any civil society organisation to participate in the Committee and may vary the composition of the said Committee as it may deem fit from time to time, sohowever that the said Committee shall include ex officio as its permanent members, the chairpersons of the following organisations:

(a) the Local Councils Association;

(b) the National Youth Council;

(c) the National Council for the Elderly;

(d) the Consumers' Association;

(e) the National Commission Persons with Disability; and

(f) the Commission for the Advancement of Women.".

Sur President, irrid niġbed l-attenzjoni tal-Kamra għal żewġ bidliet importanti permezz ta' din l-emenda.

L-ewwelnett bil-mod kif ktibt subatiklu (2), nittama li joħroġ b'mod iktar ċar li f'kull mument il- kunsill jista' jbiddel il-kompożizzjoni u jkun jista' jżid ma' dawk l- assoċjazzjonijiet li qegħdin jissemmew, l-organizzazzjonijiet tas-soċjeta' ċivili l-oħra kollha li jkun jidhirlu li għandhom kontribut x'jagħtu fuq is- suġġett partikolari li jkun qiegħed jiġi riferut għad-diskussjoni tal- kumitat.

Nittama li issa l-wording forsi jiċċara ftit iżjed din il- pożizzjoni.

Naħseb li fuq il-kunċett qegħdin ċari, pero' jekk nistgħu ntejbuh iżjed miftuħ ukoll għal xi suġġerimenti li jista' jkun hemm.

Hemm bidla oħra li qed nintroduċi wara konsultazzjoni mal-kollega l-Onor.

George Hyzler, segretarju parlamentari fil-ministeru għas-servizzi ekonomiċi, li taħtu taqa' r-responsabbilta' tal-qasam tal-konsumatur.

Deherli li f'din l-emenda kelli ninkludi l-għaqda tal-konsumatur, l-għaqda li jien informat li għandha r-rikonoxximent ukoll tal-liġi li tirregola d- drittijiet tal-konsumatur.

Nittama li din l-emenda tindirizza ż-żewġ punti li ġew imqajma waqt id-dibattitu li kellna fl-istadju tat-Tieni Qari, jiġifieri l-formolazzjoni ta' l-artiklu dwar il-kompożizzjoni tal-kumitat, kif ukoll l-involviment bħala membru permanenti ta' l-għaqda tal- konsumatur, għaliex fhimt li l-konsumaturi wieħed jista' jikkonsidrahom bħala settur speċifiku tas-soċjeta'.

Il-bqija tas-subartikli jistabilixxu li ċ-chairperson tal-kunsill għall- iżvilupp ekonomiku u soċjali għandu jkun hu li jippresjedi l-kumitat għas- soċjeta' ċivili.

Din kienet soluzzjoni li wasalna għaliha b'diskussjoni ma' l-imsieħba soċjali fil-kunsill għall-iżvilupp ekonomiku, u hija soluzzjoni aċċettabbli għall-imsieħba soċjali.

Il-vantaġġi ta' din is-soluzzjoni huma tnejn.

L-ewwelnett li l-kumitat għandu l-istess chairperson tal-kunsill ifisser li indirettament qed nirrikonoxxulu l-istatura tiegħu.

Il-proposta oriġinali li għamilt jiena fil-bidunett tad-diskussjonijiet li kelli kienet li kellu jkun il-president ta' l-assoċjazzjoni tal-kunsilli lokali li kellu jippresjedi l-kumitat għas-soċjeta' ċivili u mbagħad dan il-president ikollu siġġu fil-kunsill.

Pero' din il-proposta ma kenitx ġiet aċċettata mill-imsieħba soċjali, imma mbagħad sibna din is-soluzzjoni li kif diġa' għedt tirrikonoxxi l-istatura tal-kumitat billi dan il-kumitat se jkun presedut miċ-chairperson stess tal-kunsill.

It-tieni vantaġġ huwa li se jkun il-president stess il-punt ta' komunikazzjoni bejn il-kumitat u l-kunsill.

Huwa fattur komuni bejn iż-żewġ organizzazzjonijiet, allavolja waħda tiġi taħt l-oħra.

Imma l-fatt li għandek iċ-chairperson stess tal-kunsill li qed jippresjedi l-laqgħa tal- kumitat, ifisser li għandek il-persuna li kienet preżenti għad- diskussjonijiet kollha fi ħdan il-kunsill għall-iżvilupp ekonomiku u soċjali.

Allura dan ikun jista' jwassal lill-organizzazzjonijiet għas- soċjeta' ċivili l-pożizzjoni ta' l-imsieħba soċjali kif espressi fil- kunsill.

Naturalment daqstant importanti, jekk mhux iżjed, titwassal wkoll il-komunikazzjoni viċi-versa.

Jiġifieri d-dibattiti, il- konsiderazzjonijiet, il-proposti, is-suġġerimenti, l-ilmenti, il-kritika li tkun saret mill-organizzazzjonijiet fi ħdan il-kumitat għas-soċjeta' [ivili għandhom garanzija li jitwasslu lill-imsieħba soċjali fil-kunsill tramite iċ-chairperson stess tal-kunsill.

Allura naħseb li hija soluzzjoni li tolqot il-punti kollha u naħseb li għandha tkun aċċettabbli.

Irrid niġbed l-attenzjoni tal-President li f'dan is-subartiklu, fil- verżjoni bil-Malti, il-kelma "Il-Kumitat" għandha l-aħħar ittra nieqsa u għandha tiġi kkorreġuta b'mod verbali.

Ma naħsibx li hemm bżonn noqgħod inressaq emenda.

Subartiklu (5) jgħid li:-

"Il-kunsill għandu jaddotta regoli ta' proċedura li għandhom jirregolaw il-proċedura tal-kumitat u jistabilixxi l-quorum għal- laqgħat tal-kumitat."

Fil-qosor dan hu dak li qed jipproponi dan l-artiklu u l-emenda li għadni kif ressaqt.

THE CHAIRMAN: Aktar rimarki?

L-Onor.

Karl Chircop.

ONOR.

KARL CHIRCOP: Sur President, ninnota b'sodisfazzjon li fl-emenda issa ddaħħlet ukoll l-assoċjazzjoni tal-konsumatur.

Naseb li dan se jkun ta' ġid għall-interess tal-konsumaturi għaliex sfortunatament, kif jaf kulħadd, f'dawk li huma interessi tal-kunsumatur hawn Malta għadna ferm u ferm lura, u naħseb li anke issa li se nkunu daħħalnihom f'din il-liġi, fl- opinjoni tiegħi baqa' ħafna wieħed x'jagħmel f'dan ir-rigward.

Mingħajr ma noqgħod nidħol f'argument ta' jekk hux NGOs u mhux NGOs, irrid ngħid li bl- assoċjazzjonijiet kollha li hemm inklużi fil-Kumitat tas-soċjeta' ċivili xorta waħda inħoss li għad hemm żewġ sferi oħra importanti fil-ħajja soċjali, mhux ta' pajjiżna biss imma tal-pajjiżi kollha li jiftaħru li jgħixu f'soċjeta' demoktratika, li m'humiex rappreżentati b'mod dirett.

Qed ngħid dan għaliex inħoss li kemm l-aspett tas-saħħa kif ukoll l-aspett ta' l-edukazzjoni, li huma żewġ sferi tal-qasam soċjali ferm u ferm importanti, għandna nsibu xi forma ta' rappreżentanza għalihom f'dan il- kumitat.

Naħseb li dan ikun qed jagħmel ħafna ġid lil dan il-kumitat.

Jiġifieri għalkemm l-emenda li tressqet hija pożittiva, xorta waħda dawk iż-żewġ sferi s'issa għadhom m'humiex rappreżentati.

Jiena naħseb li jekk dawn iż-żewġ sferi jkollhom rappreżentanza diretta f'dan il-kumitat tas- soċjeta' ċivili nkunu qed insaħħu l-forzi ta' l-istess kumitat.

Mhux biex sempliċement inżidu tnejn oħra fil-lista li hemm, imma għax nemmen li dawn huma żewġ aspetti soċjali li huma ta' importanza kbira għax jirriflettu dak kollu li jkunu għaddejjin minnhom il-familji Maltin.

Ma ninsewx, per eżempju, it-tilwima li qamet dan l-aħħar bejn il-MAM u l-gvern rigward il- kondizzjonijiet ħżiena tax-xogħol.

Fortunatament issa jidher li ntlaħaq ftehim u nispera li dan il-ftehim ma jkunx biss fuq il-karta, kif ġara fil-passat, u t-tobba jibqgħu jaħdmu f'dawk il-kondizzjonijiet in eternu u dan il-ftehim ma jiġix onorat.

Verament inħoss li jkun tajjeb li dawn iż-żewġ appendiċi ta' l-isfera soċjali ninkluduhom f'dan il-kumitat tas-soċjeta' ċivili.

Dawn huma żewġ sferi importantissimi u nemmen li b'xi mod jew ieħor għandhom jiddaħħlu f'din il-lista għaliex inkunu qed nonqsu bil-kbir jekk ma nagħmlux hekk.

Irrid ngħid ukoll li l-għaqda nazzjonali tal-pensjonanti tidher li qed timmolla.

Din qed tħossha li hija maqrusa.

Dan jirriżulta minn dak li qrajt proprju f'dan il-weekend fil-gazzetti fejn kien hemm ittri ta' protesti.

L-għaqda nazzjonali tal-pensjonanti qiegħda tgħid li f'laqgħat preċedenti li kellha mal-viċi pim ministru ġiet imwegħda li se jkollha rappreżentanza diretta fi ħdan il-kumitat tas-soċjeta' ċivili, imma sfortunatament din il- wegħda ma ġietx osservata.

Din qrajniha f'gazzetta ta' nhar ta' Ħadd bl- Ingliż u naħseb li wieħed jagħmel tajjeb li jagħmel riferenza għaliha.

Jista' jagħti l-każ li kif qal il-viċi prim ministru, il-kunsill nazzjonali ta' l-anzjani se jkollu rappreżentanza ta' l-interessi tal-pensjonanti ġewwa pajjiżna.

Imma għal liema raġuni qegħdin jimmollaw il-pensjonanti?

Għalfejn qed iħossuhom li dak li wegħedhom il-gvern ma ġiex onorat?

THE CHAIRMAN: Il-Viċi Prim Ministru

ONOR.

LAWRENCE GONZI: Sur President, ħalli nipprova nindirizza l-punti li qajjem l-Onor.

Chircop u nibda bil-kwestjoni ta' l-assoċjazzjoni tal- pensjonanti jew għaqdiet oħra.

Se nerġa' nirrepeti l-prinċipju ta' din il- klawsola.

Din il-klawsola tinkludi lil kulħadd u ma teskludi lil ħadd.

L- unika ħaġa li qed tagħmel hija li tistabilixxi membri permanenti.

Mela l- assoċjazzjoni tal-pensjonanti għandha d-dritt li tieħdu sehem bħalma għandhom dritt l-għaqdiet ta' l-isports, l-għaqdiet ta' l-ambjent u għaqdiet oħra.

Jiena ppreżentajt emenda, fuq inizjattiva tiegħi stess, biex nagħmilha iktar ċara milli deherli li kienet diġa'.

L-assoċjazzjoni tal- pensjonanti, bħall-għaqdiet l-oħra kollha li kitbuli u li xtaqu jkunu rappreżentati f'dan il-kumitat, għandhom id-dritt li jkunu rappreżentati.

Kulma jkunu jridu jagħmlu huwa li jiktbu lill-kunsill għax id-deċiżjoni finalment irid jeħodha l-kunsill.

Allura l-punt tat-tluq huwa favur li kull għaqda tipparteċipa u tieħu sehem.

Naturalment għal skopijiet prattiċi wieħed ma setax ikollu struttura fejn ikollok il-mijiet ta' organizzazzjonijiet li jissejħu għal-laqgħat meta inti taf li għal-laqgħa partikolari l-kunsill ikun irrifera suġġett, per eżempju, ambjentali għad-diskussjoni.

Jista' jkun il-kunsill jirriferi suġġett relatat ma' l-anzjani u allura f'dak il-każ jiġu jipparteċipaw l- għaqdiet kollha li għandhom x'jaqsmu ma' l-anzjani u għaqdiet oħrajn li jidhrilhom li għandhom x'jikkontribwixxu.

Jiena nara sitwazzjonijiet fejn se jkun hemm xorta waħda numru sostanzjali ta' għaqdiet qed jipparteċipaw fil-kumitat tas-soċjeta' ċivili, pero' għallinqas b'formula li tkun manageable.

Jiena dan li nixtieq.

L-iskop ewlieni finalment kien dan.

Aħna qed nintroduċu xi ħaġa ġdida.

Dan huwa kunċett kompletament ġdid.

Għamilna pass importanti u kruċjali li, fl-opinjoni tiegħi, għandna għaliex inkunu kburin bih, għax il-kunsill Malti għall-iżvilupp ekonomiku mhux biss irrikonoxxejnieh u qed nilleġislawh, imma wessajnielu r-responsabbilta' tiegħu biex jidħol fil-qasam soċjali wkoll.

Fil-fatt issa m'għadux iżjed kunsill Malti għall-iżvilupp ekonomiku imma kunsill Malti għall-iżvilupp ekonomiku u soċjali.

Dak huwa l-ewwel kunċett.

It-tieni kunċett hu li żrajna ż-żerriegħa tal-parteċipazzjoni tas-soċjeta' ċivili.

Jiġifieri dak li qabel kien monopolju esklussiv ta' tliet imsieħba soċjali - l-employers, il-unions u l-gvern - illum il-ġurnata xellifnieh billi daħħalna dan il-kunċett tal-parteċipazzjoni tas-soċjeta' ċivili, u din hija l-formula.

Mela r-risposta għall-assoċjazzjoni tal-pensjonanti hija din: L-ewwelnett il-parteċipazzjoni tagħhom hi miftuħa bħalma hija miftuħa għall-organizzazzjonijiet l-oħrajn; it-tieni nett, il-kunsill nazzjonali ta' l-anzjani jirrappreżenta l-faxxa ta' l-anzjani f'pajjiżna u taħt dik l-umbrella jidħlu l-aspetti kollha li għandhom x'jaqsmu ma' l- anzjani.

Having said this, xorta ma jfissirx li l-assoċjazzjoni tal- pensjonanti xi ħadd issa se jgħidilha li la hemm il-kunsill nazzjonali ta' l-anzjani ma tistax tipparteċipa.

Mhux hekk għax l-assoċjazzjoni tal- pensjonanti tista' dejjem tipparteċipa.

Nerġa' nenfasizza li dan jgħodd għall-organizzazzjonijiet l-oħrajn kollha.

L-assoċjazzjoni tal-pensjonanti dehrilha li kellha tikteb allavolja spjegajt bil-miktub, spjegajt anke f'laqgħat li kelli magħhom u ktibt iktar minn darba, imma donnhom li qed jieħdu l-impressjoni - u l-ittra tagħhom fil-gazzetta reġgħet qiegħda tinftiehem b'dan il-mod - li ma jistgħux jieħdu sehem, meta jiena l-ħin kollu qed nagħmilha ċara daqs il-kristall li huma jistgħu jieħdu sehem bħall-organizzazzjonijiet l-oħrajn kollha tas-soċjeta' ċivili f'pajjiżna.

Il-punt l-ieħor li qajjem l-Onor.

Karl Chircop hu jekk għandniex indaħħlu l- qasam tas-saħħa u ta' l-edukazzjoni.

Irridu nifhmu li l-aspetti importantissimi li għandhom x'jaqsmu ma' saħħa u edukazzjoni diġa' huma ttrattati fil-livell tal-kunsill u mhux fil-livell ta' kumitat tas-soċjeta' ċivili.

Għaliex?

Għax inti għandek l-imsieħba soċjali, employers, unions u gvern, fil-livell tal-kunsill.

Mela għandek il-unions li qed jirrappreżentaw lill-ħaddiema li jaħdmu fis-setturi kollha u allura qed jirrapreżentaw ukoll kemm il-qasam tas-saħħa kif ukoll dak ta' l- edukazzjoni.

Naturalment, wieħed jista' jgħidli: Imma hemm unions speċjalizzati oħra li jirrappreżentaw in-nurses, lit-tobba u setturi oħra.

Imma naħseb li ħadd m'hu qiegħed jippretendi jew jissuġerixxi li issa il- kunsill għall-iżvilupp ekonomiku u soċjali nwessgħuh b'tali mod u manjiera li fuqu npoġġu l-unions speċjalizzati, għaliex inkella l-kunċett kollu jsir unmanageable u ma tkunx tista' toperah bħala struttura.

Irrid ngħid li kelli talbiet mingħand unions jew assoċjazzjonijiet biex ikunu rappreżentati uffiċjalment fuq il-kunsill għall-iżvilupp ekonomiku.

Ir- risposta tiegħi kienet li l-formula tri-partitika qiegħda hemm u mhux prattikabbli li nbiddel dik il-formula b'mod li nirrendi dan il-kunsill bħala organizzazzjoni li żgur ma tkunx tista' topera b'mod effettiv.

Sur President, bl-emendi li ressaqt għal artiklu 3 ta' din il-liġi, illum il-gvern għandu r-rappreżentanza tiegħu, jiġifieri l-ministeru għall- politika soċjali, il-ministeru tal-finanzi, il-ministeru għas-servizzi ekonomiċi.

Pero' at any point in time, kif ktibniha issa, il-gvern jista' jibgħat fuq il-kunsill għall-iżvilupp ekonomiku lill-ministru tas-saħħa jew lill-ministru ta' l-edukazzjoni fil-livell tal-kunsill.

Imma hawnhekk qegħdin nitkellmu fuq il-kumitat tas-soċjeta' ċivili u rridu nitkellmu fuq organizzazzjonijiet li għandhom x'jaqsmu mas-soċjeta' ċivili fil-qasam tas- saħħa u fil-qasam ta' l-edukazzjoni.

Mela l-ewwel risposta għall-punt li qed iqajjem l-Onor.

Chircop huwa li jekk f'pajjiżna jeżistu assoċjazzjonijet li huma assoċjazzjonijiet tas-soċjeta' ċivili u għandhom rwol fil-qasam tas-saħħa jew fil-qasam ta' l-edukazzjoni, bil-mod kif inhu miktub l-artiklu, dawn se jikkontribwixxu u jistgħu jipparteċipaw.

Sur President, jien jiġini f'rasi, bħala eżempju fil-qasam tas-saħħa, organizzazzjonijiet differenti li jiffokaw il-ħidma tagħhom fuq il-qasam tas-saħħa mentali li żgur għandhom l-opportunita' li jipparteċipaw fil- kumitat tas-soċjeta' ċivili jekk wieħed ikun qiegħed jiddiskuti s-saħħa mentali.

Biex inkun sinċier assoċjazzjonijiet fuq edukazzjoni ma nistax inġib quddiem għajnejja bħalissa u anke hawn ikunu jistgħu jipparteċipaw.

(Interuzzjonijiet)

ONOR.

MEMBRU: L-assoċjazzjoni tal-kunsilli skolastiċi.

ONOR.

LAWRENCE GONZI: Iva, din tista' tkun waħda minnhom u l-klawsola tippermetti li huma jkunu jistgħu jipparteċipaw.

Il-punt kollu huwa jekk għandniex inżidu ma' din il-lista biex minn sitta nagħmulhom sebgħa, tmienja jew iżjed.

Fl-aħħar mill-aħħar id-diffikulta' li għandi hija din.

Jiena naċċetta li l-qasam ta' l-edukazzjoni kif ukoll dak tas-saħħa huma importantissimi, pero' oqsma oħra li huma daqstant importanti x'se nagħmlu bihom?

Jekk se nimxu b'dan il-kriterju nista' nagħtik karta daqsxejn itwal.

Jiena pprovajt il-kriterju ta' xi jkun permanent member.

Ridt li ma jkunx wisq settorjali bħala interess imma pjuttost il-faxex tas-soċjeta'.

Dak li pprovajt.

Jekk irnexxiliex jew le, ma nafx.

I stand to be corrected, suġġett għall-ġudizzju ta' kulħadd.

Per eżempju, il-kunsilli lokali huma realta' politika li qed ikollhom effett importanti f'pajjiżna u naħseb li kellna nħalluhom jieħu sehem.

Dibattibbli jekk hux civil society jew le, biex inkunu għedna kollox, pero' realta' daqstant importanti fil-komunita' Maltija naħseb li għandu jkollha permanent membership.

Billi nistabilixxi permanent membership ma nkun qed inaqqas xejn mill-kunċett tas-soċjeta' ċivili, għax is-soċjeta' ċivili qed ngħid li kollha tista' tipparteċipa f'din l-istituzzjoni.

M'hu jien qiegħed nelimina xejn.

Se mai qed nagħmel forum li jippermetti dan l-iskambju ta' ideat fil-livell ta' dan il-kumitat.

L-istess nista' ngħid għal dak li għandu x'jaqsam maż-żgħażagħ.

Wieħed jista' jgħidli: Imma li f'dak li għandu x'jaqsam maż-żgħażagħ hawn organizzazzjonijiet, per eżempju, li jittrattaw setturi taż-żgħażagħ b'ċerti problemi bħal, per eżempju, il-qasam ta' l-impjiegi, tad-drogi u dak ta' l-edukazzjoni.

Hemm ħafna aspetti speċjalizzati marbutin maż- żgħażagħ, pero' l-umbrella ġenerali hija l-faxxa tas-soċjeta', f'dan il-każ iż-żgħażagħ.

L-anzjani l-istess.

Il-pensjonanti huma aspett minnhom, pero' naturalment is-servizzi tas-saħħa jolqtu lill-anzjani b'mod qawwi.

Trid tieħu l-kulħadd bħala faxxa tas-soċjeta'.

Jiġifieri l-anzjani faxxa tas- soċjeta', il-persuni b'diżabilita' faxxa tas-soċjeta' u l-mara faxxa tas- soċjeta' oħra.

Jien aċċetajt, għax fhimt li huwa punt validissimu, li anke l-konsumaturi nqisuhom bħala faxxa tas-soċjeta'.

Taħlita, mill-kbir saż-żgħir, minn tarbija sa' anzjan, pero' hija perspettiva tas-soċjeta'.

Allura fair enough.

Jekk nuża dan il-kejl nasal għal dawn is-sitt kategoriji tas- soċjeta' Maltija, imma biex issa nuża kejl ieħor, bħal per eżempju, organizzazzjonijiet fil-qasam ta' l-edukazzjoni, organizzazzjoni fil-qasam tas-saħħa, organizzazzjonijiet fil-qasam tas-social workers, organizzazzjonijiet fil-qasam tar-riabilitazzjoni tad-droga, organizzazzjonijiet fil-qasam tax-xogħol u organizzazzjonijiet fil-qasam sportiv ma tispiċċa qatt.

Din l-ispjegazzjoni fil-prattika għax kieku nista' ġenwinament ngħid li nagħmel il-lista kollha, imma ma nistax.

THE CHAIRMAN: Aktar rimarki?

L-Onor.

Marie Louise Coleiro.

ONOR.

MARIE LOUISE COLEIRO: Sur President, il-Viċi Prim Ministru għadu kif qal li f'dan il-kumitat tas-soċjeta' ċivili żrajna ż-żerriegħa tal- parteċipazzjoni tas-soċjeta' ċivili u xellifna l-monopolju esklussiv tat- tliet imsieħba soċjali.

Jiena għadni xettika kemm din iż-żerriegħa se tnibbet għax xorta waħda nħoss li kieku lis-soċjeta' ċivili ridna nagħtuha status fuq pedament sod, dan kellu jkun fuq il-kunsill primarju.

Kien hemm ukoll l-opportunita', la l-gvern wasal biex fehem l-importanza ta' rappreżentanza tal-konsumatur f'dan il-makkinarju, li r-rappreżentanza tagħhom tkun fil-kunsill ewlieni u mhux f'dan il-kumitat tas-soċjeta' ċivili.

Il-viċi prim ministru stess għadu kif qal li l-konsumaturi m'humiex faxxa tas-soċjeta' imma huma rappreżentanza tas-soċjeta' kollha, kemm iż-żgħar u kemm il-kbar, kemm ta' but kbir u kemm ta' but żgħir.

Allura kienet tagħmel ħafna sens li kieku l-gvern aċċetta li tidħol rappreżentanza tal-konsumatur fil-kunsill ewlieni.

B'hekk il-vuċi tas-soċjeta' ċivili almenu ma kenitx tiġi relegata għat-tieni klassi f'kumitat.

Diġa' għandna diffikulta' biex naraw kemm attwalment il-gvern se jkun qed jagħti widen għall-pariri u l- konsultazzjoni li se jkun qed jagħmel il-kunsill, aħseb u ara l-kumitat tas- soċjeta' ċivili.

Għandi question marks kbar fuqhom dawn.

Rappreżentanza tal-konsumatur ta' l-inqas kienet tiġbor fiha lil kulħadd flimkien u kienet tagħmel ħafna aktar sens li tmur fuq il-livell primarju ta' dan il-makkinarju, jiġifieri fil-kunsill.

B'hekk mhux biss jirrappreżentaw il-kategoriji differenti ta' nies fis-soċjeta' imma, biex ngħid hekk, anke d-differenzi soċjali u ekonomiċi tal-kategoriji differenti tas-soċjeta'.

B'dan il-mod allura l-vuċi tas-soċjeta' ċivili kienet tkun ħafna iktar qawwija f'dan is-set-up.

Il-gvern mar fuq l-argument li ċ- chairperson tal-kunsill u tal-kumitat se jkun l-istess wieħed biex is- soċjeta' ċivili jkollha vuċi, imma jiena ngħid li b'rappreżentanza tal- konsumatur fuq il-kunsill ewlieni s-soċjeta' ċivili kien ikollha aktar spazju u aktar status kif inhu xieraq li jkollha.

Issa ħalli nkun daqsxejn ipotetika, imma se ngħid xi ħaġa li titsta' ssir.

Jekk f'Malta għada pitgħada jinbtu żewġ għaqdiet oħra tal-konsumatur – nafu li barra minn Malta mhux għaqda waħda hemm tal-konsumaturi, hemm konsumaturi organizzati u ffokati fuq aspetti partikolari ta' ċerti sitwazzjonijiet tal-ħajja - il-gvern x'se jagħmel?

Nerġgħu nemendaw il- liġi?

Ħaseb diġa' l-gvern f'din l-eventwalita' x'jiġri?

Naħseb li dawn huma affarijiet importanti.

Għax għalkemm jidhru tintif kultant joħolqu diffikultajiet u ġieli anke jiġġamjaw makkinarju sħiħ.

Għaldaqstant jiena naħseb li rridu naħsbu għaliha minn issa u naraw allura kif wieħed jista' jirranġa l-affarijiet f'dawn l-eventwalitajiet.

Dawn huma affarijiet li jistgħu ma jiġrux imma jistgħu jiġru wkoll għax kif ġraw f'pajjiżi oħra jistgħu jiġru f'pajjiżna wkoll.

Issa ħa mmur daqsxejn fuq il-punt ta' kemm se jkun binding il-pariri li se jkunu qed jagħtu s-civil society lill- kunsill, Sur President.

Jiena hawnhekk m'hu qed nara xejn li jserraħli rasi li dan il-kumitat tas- civil society jista' jkun qiegħed jagħmel evalwazzjoni ta' xi ħaġa biex jara l-impact ta' xi tip ta' policy partikolari kif se tolqot kategorija differenti tas-soċjeta' tagħna u forsi jagħti l-opinjoni tiegħu lill- kunsill ewlieni.

M'hu qed nara xejn li l-kunsill hu marbut li jagħti widen għal dak li tiela' min-naħa tal-kumitat.

Forsi l-viċi prim ministru jgħidli li hemm iċ-chairperson li huwa l-istess wieħed - jiġifieri il-kunsill ewlieni u l-kumitat se jkunu ppreseduti mill-istess chairperson - iżda jiena ngħid li anke dan jista' ma jingħatax widen.

Dan se jkun wieħed minn tant li se jkunu fuq il-kunsill.

Barra minn hekk, jekk il-kumitat tas-soċjeta' ċivili jiġbed l-attenzjoni ta' bżonn li jiġi kkummisjonat studju, per eżempju, dwar gender impact assessment fuq xi miżura li l-gvern ikun se jieħu, dan il-kumitat kemm jista' jiddomanda mill-kunsill biex dak l-impact assessment isir?

Hemm element ta' konvinzjoni u hemm l-element ukoll ta' finanzi, għax biex tikkumissjona studju trid il-finanzi.

Kemm se jkollu awtonomija dan il- kumitat tas-soċjeta' ċivili?

Jew dan se jkun qisu debating society, kulħadd ipaċpaċ, u kollox jaqa' fuq widnejn torox?

Jiena għadni m'iniex konvinta li hemm biżżejjed safeguards f'dan is-set-up, li personalment ma jogħġobniex, għax xorta nibqa' ngħid li s-civil society kellha tkun rappreżentata fuq, ma' l-imsieħba soċjali, biex verament ikollha l-istatus li jixirqilha, mhux f'terms ta' prestiġju imma għall- għarfien tal-ħidma li s-soċjeta' ċivili tagħmel f'pajjiżna.

Għaldaqstant nixtieq li jkollna ftit risposti min-naħa tal-viċi prim ministru f'dan is- sens.

THE CHAIRMAN: Il-Viċi Prim Ministru

ONOR.

LAWRENCE GONZI: L-ewwelnett dawn l-organizzazzjonijiet sal-lum m'għandhom ebda vuċi fil-kunsill Malti għall-iżvilupp ekonomiku.

Il- kunsill Malti għall-iżvilupp ekonomiku ilu jeżisti għal numru ta' snin u sal-lum l-organizzazzjonijiet li qed insemmu taħt il-kappa soċjeta' ċivili m'għandhom vuċi ta' xejn.

Hawnhekk qed nibdew niftħu t-triq biex l- organizzazzjonijiet ta' pajjiżna, taħt l-umbrella ta' soċjeta' ċivili, ikollhom vuċi li tkun tista' tasal fil-livell tal-kunsill Malti għall- iżvilupp ekonomiku.

Dan huwa importanti.

Niddejjaq nisma' espressjonijiet bħal second class u mhux second class.

Għax jekk il-kumitat tas-soċjeta' ċivili huwa xi ħaġa tat-tieni klassi, mela llum fejn qegħdin dawn!

Dan m'hu second class xejn, bir-rispett kollu.

Anzi ftaħna opportunita' biex l- organizzazzjonijiet tas-soċjeta' ċivili jkunu jistgħu jsemmgħu leħinhom ukoll fuq aspetti li għandhom x'jaqsmu ma' l-iżvilupp ekonomiku u soċjali ta' pajjiżna.

Jien nenfassizza li dan huwa importantissimu.

Issa jiena nifhem, mela le, li dejjem hemm iżjed fejn tista' tmur.

Nistgħu ntellgħu s-soċjeta' ċivili fil-livell tal-kunsill.

Pero' xi tfisser?

Jiġifieri se ndaħħlu l-organizzazzjonijiet kollha fil-livell tal-kunsill?

Wasalna f'dak l-istadju?

Nistgħu nagħmluh dak il-pass?

Jirrendi lill- kunsill iktar effettiv jew effiċjenti fl-operazzjoni tiegħu?

Jilħaq l- objettivi tiegħu?

Jew għandna naraw dan din l-esperjenza u nħalluha tiżviluppa ħalli mbagħad inkomplu nbiddlu sakemm nispiċċaw ikollna struttura dejjem aħjar milli kellna l-bieraħ?

Imma l-futur ma nistax niggarantih.

Li nixtieq niggarantixxi huwa li dak li rbaħna f'dawn l-għaxar snin nikkonsolidawh, insaħħuh u ndaħħlu innovazzjonijiet biex fis-snin li ġejjin inkomplu nsaħħu dak li bnejna fuqu.

Jiena lanqas naqbel ma' min qed jgħid li dan il-kumitat tas-soċjeta' ċivili m'għandux vuċi fil-kunsill.

Mhuwiex korrett li wieħed jgħid hekk għax li s- soluzzjoni li sibna, iċ-chairperson tal-kunsill innifsu se jipresjedi l- kumitat, hija soluzzjoni tajba.

Dan il-kumitat għandu l-ogħla uffiċjal tal- kunsill innifsu li se jkun qed jirrappreżenta s-soċjeta' ċivili fil-kunsill Malti għall-iżvilupp ekonomiku.

Jiena naħseb li din hija soluzzjoni tajba.

Diġa' għedt, u nerġa' ngħid, il-proposta oriġinali tal-gvern ma kenitx din.

Il-proposta oriġinali tal-gvern kienet li l-president tal-kumitat tas- soċjeta' ċivili jkun il-president ta' l-assoċjazzjoni tal-kunsilli lokali, għar-ruġuni li din hija persuna magħżula b'mod demokratiku, b'elezzjoni, u dan ikollu pożizzjoni fil-kunsill Malti għall-iżvilupp ekonomiku.

Din kienet il-proposta tal-gvern fl-ewwel abbozz.

Ir-risposta min-naħa ta' l-imsieħba soċjali kienet li din il-proposta ma kenitx aċċettabbli għax kienet se tiżbilanċja l-mudell tripartitiku tal- kunsill Malti għall-iżvilupp ekonomiku.

Oġġezzjonaw li kellu jkun il- president ta' l-assoċjazzjoni tal-kunsill lokali jew xi ħadd ieħor min-naħa ta' l-organizzazzjoni.

Il-gvern seta' qal: Jiena hekk jidhirli li għandu jsir u rrid li tgħaddi tiegħi, imma l-gvern ma riedx hekk.

Ried jipprova jsib triq li ġġibna viċin il-likk.

U jiena nargumenta bis-saħħa kollha li s- soluzzjoni li nstabet, bi ftehim ma' l-imsieħba soċjali, hi soluzzjoni tajba għaliex il-president tal-kunsill Malti għall-iżvilupp ekonomiku u soċjali nnifsu se jippresjedi l-kumitat għas-soċjeta' ċivili, u allura hu se jirrappreżenta l-opinjonijiet, il-vuċijiet kollha li jkunu ġew miġbura fil-kumitat tas-soċjeta' ċivili, pero' anke viċe-versa.

Jiġifieri ċ- chairperson se jkun jista' jirrapporta lill-organizzazzjonijiet tas- soċjeta' ċivili dak li jkun qiegħed jintqal ukoll fil-kunsill Malti għall- iżvilupp ekonomiku u soċjali.

L-Onor.

Marie Louis Coleiro qajmet żewġ mistoqsijiet dwar l-għaqda tal- konsumatur li ta' min wieħed jindirizzahom.

Waħda minnhom kienet: Għaliex l- għaqda tal-konsumatur m'għandhiex rappreżentanza fuq il-kunsill Malti għall- iżvilupp ekonomiku?

Jiena nirrispondiha billi ngħid: Imma allura għaliex l- għaqda tal-konsumatur biss u mhux l-għaqdiet l-oħrajn ukoll?

L-għaqda tal- konsumatur hija kkonsidrata bħala parti importanti mis-soċjeta' ċivili, u allura s-soluzzjoni li nstabet hija li dik l-għaqda, li hija parti mis- soċjeta' ċivili - u jiena aċċetajtha dik is-soluzzjoni - tingħata l- opportunita' bħall-għaqdiet l-oħrajn kollha li tipparteċipa fid-dibattiti tal-kumitat għas-soċjeta' ċivili, pero' nagħtuha wkoll dik l-istatura ta' membru permanenti.

Jiġifieri l-għaqda tal-konsumatur tkun preżenti fil- laqgħat ta' dan il-kumitat, ikun xi jkun is-suġġett li qiegħed jiġi diskuss, għax nirrikonoxxu li bħala konsumaturi għandek dimensjoni li hija importanti li wieħed idaħħalha kull darba li tkun qiegħed tiddiskuti suġġetti ta' żvilupp sija ekonomiku kif ukoll dak soċjali.

It-tieni punt li qajmet kien dwar x'jiġri jekk titfaċċa għaqda oħra barra l- għaqda eżistenti.

L-ewwelnett l-għaqda tal-konsumatur, li tiġi allura l- consumers association, hija għaqda rikonoxxuta fil-liġi li tirregola d- drittijiet tal-konsumatur.

Hu possibbli, iva, li 'l quddiem jitfaċċaw għaqdiet oħrajn tal-konsumatur.

Jistgħu jkunu għaqdiet anke speċjalizzati ta' konsumaturi, per eżempju, fil-qasam tas-saħħa.

Subartiklu (2) ta' artiklu 6 ma jelimina xejn imma jħalli l-bieb miftuħ għal għaqdiet oħrajn tal-konsumaturi biex jipparteċipaw fid-diskussjonijiet tal-kumitat.

Jiġifieri jekk, per eżempju, tkun qed tiġi diskussa issue li għandha x'taqsam ma' persuni b'diżabilita', ma jfissirx li għax hemm il-kummissjoni nazzjonali persuni b'diżabilita', l-Eden foundation, id-Down's syndrome association, il-muscular dystrophy jew il-federazzjoni ta' l-għaqdiet għal persuni b'diżabilita' mhux se jieħdu sehem.

Il-possibbilta' li huma jipparteċipaw qiegħda hemm, il-bieb huwa miftuħ, u m'għandix l-iċken dubju li jekk l-issue li tkun qiegħda tiġi diskussa tkun rilevanti għalihom, allura l-kunsill jieħu pjaċir u hu stess jistieden lil dawk l-għaqdiet kollha interessati biex jikkontribwixxu.

Iva, lill-Onor.

Coleiro ngħidilha li jekk għada pitgħada jitfaċċaw għaqdiet oħrajn, hemm il-mekkaniżmu biex dawn l-għaqdiet l-oħrajn mhux jinqatgħu 'l barra imma jkunu jistgħu jieħdu sehem fid-diskussjonijiet.

THE CHAIRMAN: Aktar rimarki?

L-Onor.

Coleiro.

ONOR.

MARIE LOUISE COLEIRO: Sur President, jidhirli li fl-intervent tiegħi qajjimt il-punt dwar x'aċċess se jkollu l-kumitat tas-civil society biex, per eżempju, jikkummissjona studju, u x'aċċess ikollu għal strutturi governattivi bħal, per eżempju, national statistics office, jew inkella dipartimenti oħra li jistgħu jgħinuhom f'analisi u anke fuq impact assessments li jkun hemm bżonn ħalli jissostanzjaw ċerti argumenti jew affarijiet oħra li fuqhom ikunu jridu jiġbdu l-attenzjoni tal-kunsill nazzjonali.

THE CHAIRMAN: Il-Viċi Prim Ministru.

ONOR.

LAWRENCE GONZI: L-ewwelnett din hija waħda mill-innovazzjonijiet li din il-liġi qiegħda ddaħħal għall-kunsill Malti għall-iżvilupp ekonomiku u soċjali, xi ħaġa li l-imsieħba soċjali nsistew ħafna fuqha, u cioe' li ma jibqgħux daqstant dipendenti fuq proċeduri amministrattivi burokratiċi finanzjarji tal-gvern, sabiex b'mod iktar effiċjenti jkunu jistgħu jikkumissjonaw studji u saħansitra anke jkunu jistgħu jimpjegaw esperti biex jgħinuhom jaqdu l-funzjoni tagħhom.

Mela l-liġi se tkun qed tagħti l- fakulta' lil dan il-kunsill li sal-lum m'għandux, li jkun jista' jimpjega n- nies miegħu - naturalment irid jagħmel business plan u jrid ikollu l-flus ivvotati - imma sakemm jimxi bil-proċedura li wieħed jistenna li għandu jimxi biha biex ikun hemm kontroll ta' ċerti affarijiet, għandu l- liberta', fil-parametri tal-flus li jkunu ġew ivvotati lil dan il-kunsill, li jimpjega nies miegħu u jkun jista' anke jikkumissjona rapporti biex ikun jista' jaqdi il-funzjoni ta' kif għandu jiffunzjona.

Il-kunsill anke għandu jkollu d-dritt li jiġbor l-informazzjoni li tkun available min-naħa tal-gvern.

Fil-fatt artiklu 8 jgħid li:

"Il-gvern għandu jiżgura li l-Kunsill ikollu aċċess raġonevoli għal statistika ekonomika jew soċjali li tkun disponibbli, li tista' tkun meħtieġa mill-Kunsill u, jew mill-Kumitat biex dawn ikunu jistgħu jaqdu l-funzjonijiet tagħhom kif speċifikat f'dan l-att.".

Jiġifieri hemm maħsub ċerti affarijiet li huma neċessarji biex ikunu jistgħu jaqdu l-funzjoni tagħhom.

Li rrid ngħidu huwa li issa l-kumitat se jkun immaniġjat mill-kunsill, u jekk il-kumitat ikollu bżonn jagħmel studju, irid naturalment iġib l-approvazzjoni tal-kunsill biex dak l- istudju jkun jista' jsir, għax il-flus li l-Parlament ikun qiegħed jivvota huma l-flus li qed jivvota għall-kunsill Malti għall-iżvilupp ekonomiku u mhux għall-kumitat tas-soċjeta' ċivili.

Pero' meta ngħidu l-kunsill għall- iżvilupp ekonomiku u soċjali nkunu qed infissru l-kunsill għall-iżvilupp ekonomiku u soċjali fl-istruttura kollha tiegħu.

Allura hemm il-mezz u l- proċedura kif u din il-klawsola li qed niddiskutu bħalissa tgħid li l- kunsill għandu jadotta regoli ta' proċedura li għandhom jirregolaw l- proċeduri tal-kumitat u jistabilixxi l-quorum għal-laqgħat tal-kumitat.

Jiena qed nifhem li f'dawn ir-regoli jkun hemm ukoll indikazzjoni ta' x'jiġri jekk il-kumitat ikun jidhirlu li għandu jagħmel jew jitlob jew jikkumissjona xi forma ta' rapporti.

THE CHAIRMAN: Aktar rimarki?

L-Onor.

Coleiro.

ONOR.

MARIE LOUISE COLEIRO: Sur President, il-kumitat tas-soċjeta' ċivili jista' jitlob lill-kunsill biex jikkumissjona studju biex jagħmel impact assessment ta' xi tip, jiġifieri l-kunsill irid jagħti l-go-ahead.

Iżda kif jista' jagħti l-go-ahead, jista' wkoll jgħid li m'hemmx il-ħtieġa li dan isir.

Anke fejn tidħol il-proċedura ta' kif se jitmexxa l-istess kumitat, huwa l-kunsill li se jiddeċieda liema proċeduri u regoli għandu jadotta dan il-kumitat, anke fejn jidħol quorum.

Jiġifieri l-kunsill se jidħol f'dawn id-dettalji żgħar kollha għal dan il-kumitat, u allura minn hawnhekk nistgħu naraw kif in actual fact dan il-kumitat se jkun qisu miexi bl-ispaga.

Xejn m'għandu awtonomija fis-sens tax-xogħol li suppost se jkun qiegħed jagħmel.

Din ikkonsidraha l-gvern?

Għaliex jekk ma kkonsidrahiex verament se tkun inżergħat żerriegħa imma x-xitla se jkollha ħafna diffikultajiet biex tinbet!

Jiena din tinkwetani ħafna għax dan il-kumitat tas-soċjeta' ċivili se jaħdem sakemm il-kunsill iridu jaħdem.

Jekk il- kunsill ma jridux jaħdem mhux se jaħdem, għax saħansitra se jiddeċiedi hu kemm għandu jkun il-quorum biex timxi laqgħa.

Lanqas almenu ma ġie kkonsidrat li l-kumitat jagħmel ir- rakkomandazzjonijiet hu ta' kif għandu jmexxi l-laqgħa tiegħu, bir- rakkomandazzjonijiet jiġu għall-approvazzjoni tal-kunsill, fis-sens li intially jkun il-kumitat li jipproponi mbagħad ikun hemm l-approvazzjoni tal-kunsill.

Le, bil-maqlub għax il-kunsill se jkun qed jiddetta kollox lill-kumitat, aħseb u ara meta se jiġi għal ċertu nfiq.

Jista' jkun li l- kunsill ikun qed iħares lejn prijoritajiet oħra li jkunu differenti minn dawk il-prioritajiet li jkun qed jara l-kumitat tas-soċjeta' ċivili.

Ovvjament, dawn mhux se jkollhom xi vot kbir finanzjarju u l-kunsill jista' jgħid lill-kumitat li m'għandux finanzi biex, per eżempju, isir ċertu studju u x-xogħol jieqaf hemmhekk.

Ngħid għalija hawnhekk iktar inħossni nkwetata għax se mai dan il-kumitat kellu jingħata l-fakulta' u jkollu ftit safeguards, ħalli dak li jkun qed jipproponi il-kumitat ikun hemm ċertu obbligu fuq il-kunsill li jikkonsidrah bis-serjeta', għaliex jaf ikun qed iħares lejn prijoritajiet oħra u dak li jkun qiegħed jipproponi l-kumitat tas-soċjeta' ċivili, il-kunsill jarah li m'huwiex ta' daqstant importanza.

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, ma rridux nitilfu l-focus ta' din il- liġi.

Il-focus ta' din il-liġi kien u jibqa' l-kunsill għall-iżvilupp ekonomiku.

Dak il-kunsill saħħaħnieh u tajnieh termini ta' riferenza ħafna aktar wiesgħa, imma l-focus jibqa' l-kunsill għall-iżvilupp ekonomiku.

Il- kunsill għall-iżvilupp ekonomiku u soċjali fis-snin li għaddew ħadem b'mod fejn f'mumenti minnhom deherlu li għandu jagħmel kumitati u sottokumitati, bħalma hu I-kumitat fuq il-welfare gap u l-kumitat fuq l-emendi għal liġi taċ-CERA.

Ħadmu b'dan il-mod.

Issa hawn qed nobbligaw lill-kunsill għall-iżvilupp ekonomiku u soċjali li jrid ikollu bilfors kumitat għas-soċjeta' ċivili.

Ma jwaqqafx, bħalma għamel fi snin imgħoddija, kumitati partikolari oħrajn għal oqsma jew suġġetti speċjalizzati u jiffunzjona b'mod li hu eventwalment ikun jista' jieħu pożizzjoni li tkun tirrifletti l-pożizzjoni ta' l-imsieħba soċjali u jgħaddi r-rakkomandazzjonijiet tiegħu lill-gvern, pero' bl-introduzzjoni tal-kunċett tal-kumitat tas-soċjeta' ċivili issa se jkollna kunsill li jkun jista' jgħaddi l-opinjoni tiegħu lill-gvern wara li jkun ikkonsulta ruħu mad-diversi organizzazzjonijiet li għandna fi ħdan is-soċjeta' ċivili tagħna li sal-lum hemm bieb kompletament magħluq għalihom.

B'din il-liġi qegħdin niftħu dan il-bieb biex din l-opinjoni tkun tista' tasal għand il-kunsill, ħalli l-opinjoni tal-kunsill li tgħaddi għand il- gvern tkun opinjoni li tkun ħadet il-firxa sħiħa ta' l-opinjonijiet, ta' l- expertise u ta' l-input li jista' jkun hemm, inkluż ukoll minn organizzazzjonijiet tas-soċjeta' ċivili.

THE CHAIRMAN: Aktar rimarki?

(Onor. Membri: No) Il-mistoqsija hi l-emenda kif imressqa u moqrija mill-Viċi Prim Ministru.

Dawk favur?

(Onor. Membri: Aye) Dawk kontra?

Agreed.

L-emenda "E" għaddiet nem.con.

THE CHAIRMAN: Il-mistoqsija hija klawsola 6, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 6, kif emendata, għaddiet nem. con. u ġiet ordnata biex issir parti mill-Abbozz ta' Liġi

Klawsola 7 – Segretarjat tal-Kunsill.

Clause 7 - Council secretariat.

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, naħseb li dan huwa artiklu ċar fejn qed nitkellmu dwar segretarju esekuttiv għal dan il-kunsill.

Irrid ngħid li sal-lum dan il-kunsill m'għandux din it-tip ta' struttura amministrattiva, pero' l-gvern fehem li biex il-kunsill ikun anke jista' jaħdem b'mod iżjed effettiv forsi milli kien s'issa, għandu jkollu din il-funzjoni ta' dan l- uffiċjal.

Allura permezz ta' din il-klawsola, qegħdin naħsbu biex inkopru dawn il-bżonnijiet amministrattivi, inkluż li jkun hemm segretarju esekuttiv full-time impjegat ma' dan il-kunsill.

THE CHAIRMAN: Aktar rimarki?

L-Onor.

Leo Brincat.

ONOR.

LEO BRINCAT: Sur President, f'din il-klawsola hemm żewġ punti li xtaqt niċċara.

F'paragrafu (ċ) ta' subklawsola (a) qed tiġi definita l- funzjoni tas-segretarju esekuttiv għal dak li għandu x'jaqsam mal-finanzi.

Fil-fatt jgħidlek li dan għandu jkun responsabbli li jipprovdi l- informazzjoni u jagħmel ix-xogħol preparatorju għall-proposti tal-budget, il-kontijiet u r-rapport ta' attivitajiet tal-kunsill.

Li xtaqt nistaqsi huwa jekk is-segretarju esekuttiv huwiex se jkun responsabbli mill- management tal-finanzi għax dan is-subartiklu jgħidlek li se jagħmel ix- xogħol ta' tħejjija għal dak li huwa budgeting, kontijiet, eċċ., imma mhux daqshekk ċar jekk il-management tal-finanzi tal-kunsill hijiex se tkun funzjoni li taqa' bħala responsabbilta' tas-segretarju eżekuttiv.

Imbagħad paragrafu (f) ta' l-istess subartiklu jgħid li s-segretarju esekuttiv ikun responsbbli biex:-

"jiżgura li l-kunsill u l-kumitat joperaw fedelment skond ir- regolamenti finanzjarji tal-gvern li japplikaw għall-kunsill u għall- kumitat.".

Li rrid inkun naf huwa jekk dawn humiex se jkunu fuq bażi ad hoc.

THE CHAIRMAN: Il-Viċi Prim Ministru.

ONOR.

LAWRENCE GONZI: Is-segretarju esekuttiv irid jassigura li l-kunsill u l-kumitat joperaw fedelment skond r-regolamenti finanzjarji tal-gvern li japplikaw għall-kunsill u għall-kumitat, għax jista' jkun hemm regolamenti li ma japplikawx għalihom.

Imma dawk li huma regolamenti finanzjarji tal- gvern li japplikaw kemm għall-kunsill kif ukoll għall-kumitat, is- segretarju eżekuttiv se jkollu r-responsabbilta' li jiżgura li l-kunsill u l-kumitat joperaw skond dawk ir-regolamenti.

THE CHAIRMAN: Aktar rimarki?

L-Onor Coleiro.

ONOR.

MARIE LOUISE COLEIRO: Fuq dan l-istess punt, jiġifieri dan il- kunsill se jkollu an accounts section?

Għax meta qed nitkellmu fuq regolamenti finanzjarji tal-gvern, fejn jidħol infiq għandek proċeduri li normalment jinvolvu ċerta struttura b'nies li jkunu qegħdin jaraw ċerti affarijiet.

Jiġifieri jekk il-kunsill mhux se jkollu accounts section xi ħadd irid jieħu ħsieb.

Allura jekk ma jkunx hemm accounts section fi ħdan is-set-up amministrattiv tal-kunsill, min se jkun qed jieħu ħsieb?

Is- segretarju esekuttiv waħdu ma jistax jagħmilha din.

Anke l-iċken dipartiment tal-gvern għandu accounts section!

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, irridu nkunu realistiċi.

Dan il- kunsill mhux se jkun qiegħed jagħmel xi funzjoni li tfisser bejgħ jew xiri ta' servizz u dawn l-affarijiet.

Se jkollu mumenti, per eżempju, fejn jekk il-kunsill ikun irid jikkumissjona rapporti ta' esperti jkollu joħroġ call for applications u jsegwi s-sistema u r-regolamenti li huma stabiliti mill- gvern f'dawn it-tip ta' affarijiet.

Pero' ma nistax nikkonċepixxi sitwazzjoni fejn se jkun hemm volum ta' xi transazzjonijiet ta' servizzi li jirrikjedu xi accounts section.

Pero', anke jekk għall-grazzja ta' l- argument dak ikun il-każ, sakemm il-kunsill ikun ipprepara l-business plan, issottometta l-bżonnijiet partikolari, iddiskuta l-finanzjament tiegħu ma' l-uffiċċju tal-prim ministru u ma' l-uffiċċju tal-ministru tal-finanzi u jkollu l-vot mogħti, il-kunsill se jkollu l-fakulta' li anke jimpjega nies miegħu biex anke jkun jista' jaqdi l-funzjoni tiegħu.

Jiġifieri anke li kieku kelli nimmaġina li jħoss li għandu jkollu accountant miegħu, il- kunsill se jkollu din il-fakulta'.

Jiena naħseb li l-mod kif se jiffunzjona dan il-kunsill huwa li jkollu segretarju esekuttiv li jieħu ħsieb hu l-accounts tal-kunsill, jieħu ħsieb iżomm record ta' l-affarijiet li jkunu qed isiru u jagħti rendikont u jara - fil-fatt l-artiklu hekk jgħid - li l-kunsill isegwi r-regolamenti finanzjarji u l-affarijiet isiru sew kif għandhom isiru.

Se jkun hemm mumenti fejn ikollu jiġi ppreżentat business plan tal-kunsill.

Dan il- business plan xi ħadd irid jippreparah.

Żgur li ċ-chairperson u l-membri tal-kunsill Malti għall-iżvilupp ekonomiku kollha se jagħtu l-kontribut tagħhom, pero' finalment xi ħadd irid ipoġġi bil-qiegħda, jikteb u jagħmel id-drafting u mbagħad jikkonsolida l-opinjoni ta' kulħadd.

Din se tkun il- funzjoni tas-segretarju esekuttiv li jkun full time mal-kunsill.

THE CHAIRMAN: L-Onor.

Coleiro.

ONOR.

MARIE LOUISE COLEIRO: Jiena għadni m'iniex konvinta jekk dan il- kunsill hux se jkollu awtonomija finanzjarja jew le.

Il-viċi prim ministru qed isemmi business plan, kumissjonar ta' rapporti, eċċ. li m'hemmx dubju ma jinvolvux ħafna xogħol ta' accounting.

Imma jekk bil-liġi dan il-kunsill se jingħata awtonomija finanzjarja - u jien hekk qed nifhem, għax issa f'subsequent clauses insibu jrid jagħmel business plan u mbagħad jagħti anke rendikont - dan se jkun ifisser li sa l-inqas karta li se tidħol fl- uffiċju trid tinxtara u biex tixtri anke karta minn flus il-gvern għandek proċedura biex inti tkun accountable.

Dan ifisser xogħol amministrattiv u hawnhekk irridu nkunu saqajna ma' l-art.

Jekk verament se jkollu awtonomija finanzjarja, dan se jkun jinvolvi ċertu ammont ta' xogħol li ma nafx kemm is-segretarju esekuttiv se jkun f'qagħda li jista' jagħmlu.

Dan huwa xogħol li jidher żgħir imma importanti biex il- finanzi li se jingħata l-kunsill verament inkunu nafu fejn qed imorru.

THE CHAIRMAN: Il-Viċi Prim Ministru.

ONOR.

LAWRENCE GONZI: Iva, awtonomija finanzjarja fis-sens li qegħdin nagħmulha iktar faċli għall-kunsill biex jopera, pero' l-kunsill huwa obbligat li jkun accountable u jsegwi r-regolamenti tal-gvern.

(Interuzzjonijiet) Evidentement din l-emenda għadni ma ppreżentajthiex peress li tirrigwarda klawsola 11, li ovvjament għad irridu niġu għaliha.

Ġibdulna l-attenzjoni li f'ċerti organizzazzjonijiet governattivi li jirċievu l-flus minn dan il-parlament, biex ikunu jistgħu joperaw iridu jkunu accountable u jsegwu r-regolamenti tal-gvern, normalment tidħol klawsola li tippermetti li fejn ix-xiri tas-servizz ma jeċċedix il-valur ta' Lm3,000, allura f'dak il-każ l-organizzazzjoni partikolari ma jkollhiex għalfejn issegwi l-proċeduri normali tat-tender, eċċ., u din mhux qiegħda fi klawsola 11.

Aħna dehrilna li m'hemm xejn ħażin li ndaħħlu din il-miżura, u cioe' fejn il-valur tas-servizz li l-kunsill ikollu bżonn jixtri jkun inqas minn Lm3,000, għandu l-fakulta' li jmexxi mingħajr komplikazzjonijiet.

Fejn il-valur ta' dak is-servizz jeċċedi t-Lm3,000 il- kunsill ikun irid isegwi l-proċedura tat-tender u l-proċeduri kollha li jkun hemm bżonn.

Nirrepeti li f'każ li l-kunsill ikollu l-bżonn li jkollu accountant miegħu minħabba dawn il-bżonnijiet amministrattivi - jiena dan narah diffiċli - allura l-liġi qiegħda tipprovdi li dan ikun jista' jsir, basta dan ikun veru bżonn u mhux timpjega accountant meta m'għandekx bżonnu.

Kif inhi l- liġi llum, ir-responsabbilta' qiegħda titqiegħed fuq is-segretarju esekuttiv, u jiena naħseb li s-segretarju esekuttiv għandu jkollu l- faċilitajiet kollha biex jaqdi l-funzjonijiet li hemm elenkati f'paragrafi (a), (b), (ċ), (d), (e) u (f) ta' subartikolu (2) ta' dan l-artiklu.

Jiena naħseb li persuna waħedha li tkun dedikata dan il-livell ta' xogħol ta' dan il-kunsill tkun tista' tagħmlu, pero' jekk il-volum tax-xogħol ta' dan il- kunsill jiżdied sostanzjalment, hemm il-metodu kif il-kunsill stess ikun jista' jagħti l-istaff li dan is-segretarju esekuttiv ikollu bżonn.

THE CHAIRMAN: Aktar rimarki?

L-Onor.

Charles Mangion.

ONOR.

CHARLES MANGION: Peress li ssemmiet il-possibbilta' li jkun hemm uffiċjali pubbliċi seconded min-naħa tal-gvern, jista' l-Ministru jgħid jekk hux effettivament il-ħsieb tal-gvern li n-nies addetti bħala amministraturi jkunu nies mis-settur pubbliku?

THE CHAIRMAN: Il-Viċi Prim Ministru.

ONOR.

LAWRENCE GONZI: Jiena ngħid li preferibbilment hekk għandu jsir.

Naturalment trid issib l-aħjar nies li jkunu jistgħu joperaw effettivament u effiċjentement f'din l-istruttura, pero' preferibbilment hekk għandu jsir.

THE CHAIRMAN: L-Onor.

Mangion.

ONOR.

CHARLES MANGION: Pero' jekk l-uffiċjali jkunu nies ingaġġati minn barra, it-terms tal-kondizzjonijiet tagħhom, inkluż is-salarju, ikun fuq l- istess livell tas-settur pubbliku, jew inkella jista' jkollna, bħalma jkun hemm f'ċerti korporazzjonijiet, esekuttiv li jkun kuntrattat u ovvjament imbagħad is-salarju jkun fuq skala kompletament differenti?

THE CHAIRMAN: Il-Viċi Prim Ministru.

ONOR.

LAWRENCE GONZI: Dan il-punt huwa kopert b'subklawsola (1) ta' klawsola 12, fejn jingħad li l-kondizzjonijiet ta' l-impjieg għandhom jiġu stabiliti mill-kunsill bl-approvazzjoni tal-prim ministru.

THE CHAIRMAN: Aktar rimarki?

(Onor. Membri: No) Il-misoqsija hi klawsola 7.

Dawk favur?

(Onor. Membri: Aye) Dawk kontra?

Agreed.

Klawsola 7 għaddiet nem. con. u ġiet ordnata biex issir parti mill-Abbozz ta' Liġi.

Klawsola 8 – Informazzjoni għandha tkun disponibbli

Clause 8 - Information to be made available

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, f'dan l-artiklu qegħdin ngħidu li l- gvern għandu jiżgura li l-kunsill ikollu aċċess raġonevoli għal statistika ekonomika jew soċjali li tkun disponibbli u li tista' tkun meħtieġa mill- kunsill.

Naturalment dan biex lill-kunsill inpoġġuh f'pożizzjoni li jista' jagħmel l-analisi tiegħu u jagħti l-opinjonijiet tiegħu bl-informazzjoni kollha available fiċ-ċirkostanzi li tkun tista' tgħinu jasal għar- rakkomandazzjonijiet tiegħu.

THE CHAIRMAN: Aktar rimarki?

L-Onor.

Coleiro.

ONOR.

MARIE LOUISE COLEIRO: Jiena naħseb li din il-klawsola riġida wisq, fis-sens li l-kunsill m'għandux ikollu biss aċċess għal statistika imma għandu jkollu anke aċċess għal rapporti ta' analisi u impact assessments li forsi jkunu diġa' saru minn dipartimenti oħra tal-gvern.

Għaliex jista' jkun hemm statistika li tkun diġa' ġiet analizzata, u fuq dik l-analisi anke jkunu saru studji ta' impatti, u allura nemmen li għandu jkollu aċċess għaliha.

Jiġifieri meta qed ngħidu " ikollu aċċess għal statistika ekonomika jew soċjali" qed inkunu ristretti wisq.

L-aċċess irid ikun għal kwalunkwe informazzjoni li tista' tgħinu biex jagħmel xogħlu tajjeb.

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, ir-raġuni li din tniżlet hekk hija għaliex ikun hemm ċerta statistika ekonomika jew soċjali li jista' jkun li ma tkunx ippublikata li l-kunsill ikollu bżonn.

Għalhekk issemmiet speċifikament għax il-bqija rapporti oħrajn ikunu pubbliċi.

THE CHAIRMAN: L-Onor.

Coleiro.

ONOR.

MARIE LOUISE COLEIRO: Il-gvern jista' jkollu rapporti li jkunu dipartimentali u ma jagħmilhom pubbliċi qatt, u jien ngħid li l-kunsill għandu jkollu aċċess għalihom biex ma jkunx hemm xogħol doppju.

Il-gvern jista' jkollu ħafna analisi għaddejja.

Jiena ċerta li l-NSO għandhom rapporti analitiċi li ma ġew ippubblikati qatt.

Allura l-kunsill m'għandux ikollu aċċess għal dan it-tip ta' xogħol meta jkun diġa' lest?

Inkella l- kunsill se jispiċċa jieħu l-crude data ta' statistika u jerġa' jikkumissjona studju u dan ikun qed iservi biss biex isiru aktar spejjeż u telf ta' ħin ukoll.

Jiġifieri jiena nħoss li la l-gvern qed jara li għandu jniżżilha bħala parti mil-liġi - u hekk għandu jkun, li dan il-kunsill ikollu aċċess għall-istatistika - għandha tkun iktar miftuħa minn hekk.

Għandu jkollu aċċess għall-informazzjoni kollha available li jkollu l-gvern biex tgħinu jagħmel xogħlu, anke għax b'hekk il-kunsill ikun qed jiffranka l-flus u mhux jispiċċa joqgħod jikkumissjona rapporti u jonfoq il-belli liri.

Kulħadd jaf kemm dawn ir-rapporti jiswew flus illum.

Barra minn hekk, ma jkunx hemm duplication of work u jkun hemm ftit networking kif għandu jkun.

THE CHAIRMAN: Il-Viċi Prim Ministru.

ONOR.

LAWRENCE GONZI: Ma naqbilx li għandu jitniżżel dan it-tip ta' statement daqshekk wiesa' għax huwa ovvju li r-rapporti li jkunu rilevanti għax- xogħol li jkun qed jagħmel il-kunsill għandu jkollu aċċess għalihom.

Hawnhekk qed nitkellmu fuq statistika ekonomika jew soċjali, u r-riferenza saret għal dan l-artiklu għaliex jista' jkun hemm statistika li ma tkunx pubblikata pero' li tajjeb li tkun available għall-kunsill biex ikunu jistgħu jagħmlu l-analasi partikolari tagħhom.

Jiena m'għandix l-iċken dubju li rapporti oħrajn li jkunu rilevanti għax- xogħol tal-kunsill għandu jkollhom aċċess għalihom, pero' ma nħossx li f'dan l-artiklu għandi nagħmel statement li prattikament il-kunsill għandu jkollu aċċess għal kull rapport.

THE DEPUTY CHAIRMAN (Onor. Carmelo Mifsud Bonnici): L-Onor.

Coleiro.

ONOR.

MARIE LOUISE COLEIRO: Mr Chairman, jien ngħid li meta inti qed tagħti statistika kruda, trid taħdimha u trid tanalizzaha biex imbagħad ikollok indicators u fuqhom tkun tista' tibni r-rapporti.

Jekk diġa' hemm rapporti lesti għax ġew analizzati, li huma in correlation mal-ħidma li l- kunsill qed iwettaq, għaliex m'għandux il-kunsill ikollu aċċess għalihom?

F'dan is-sens qed ngħid jien u mhux qed ngħid li tkun miftuħa beraħ.

Ma tarax, mela lill-kunsill se tagħtih access għad-dokumenti kollha tal-gvern!

Għax li ngħidu statistika biss qisna qed ngħidu crude data u allura qed narana nkunu riġidi wisq.

Jiena naħseb li hemm dipartimenti li diġa' għandhom rapporti għaliex ikunu analizzaw ċerta statistika li tista' tkun worthwhile għall-kunsill mingħajr ma dan joqgħod jidħol f'dupplikar ta' xogħol u spejjeż żejda.

Irridu nsibu t-terminoloġija kif għandha tkun, la tinftiehem li qisu għandu aċċess li jidħol kullimkien u jieħu d-dokumenti ta' kullimkien, imma fl-istess waqt il-kunsill ma jkunx ristrett biss għall-crude data meta żgur li se jiġi bżonn ċertu tip ta' informazzjoni li diġa' tkun inħadmet.

THE DEPUTY CHAIRMAN: Aktar rimarki?

L-Onor.

Mangion.

ONOR.

CHARLES MANGION: Sur President, naħseb li l-Onor.

Membru għandha biċċa raġun hawnhekk.

Fir-realta' teżisti sitwazzjoni fejn ikollok dipartimenti li jagħmlu l-istudji u l-analisi tagħhom fuq diversi suġġetti.

Per eżempju, għandek l-ETC tagħmel l-istudji tagħha, il-housing department jagħmel l-istudji tiegħu u l-bank ċentrali jagħmel l-istudji tiegħu.

Jiena naħseb li bħala proċedura amministrattiva, il-kunsill għandu jkun mgħarraf bl-studji li jkunu saru u li jkunu available fid-dipartimenti - ovvjament sta għad-dipartiment li jiddeċiedi liema studju għandu jkun available jew le – biex is-segretarju esekuttiv ikollu f'idejh l- informazzjoni neċessarja u meta jrid jagħmel u jlesti rapport ikun jaf immedjatament fejn irid jirriferi.

Dan huwa importanti għaliex effettivament waħda mill-funzjonijiet li se jkollu s-segretarju esekuttiv huwa li jgħin lill-kunsill fir-riċerka li jkollu bżonn ħalli jkun jista' jagħmel l-istudji jew inkella ir- rakkomandazzjonijiet tiegħu.

Allura huwa importanti li amministrattivament ikollok dak is-set-up fejn is-segretarju tal-kunsill ikun mgħarraf bir- rapporti kollha li jkunu available f'kull dipartiment jew entita' tal-gvern - tista' tkun l-Enemalta li tagħmel analisi fuq il-bżonnijiet ta' l- enerġija għas-snin li ġejjin, fuq il-konsum tal-petrol jew tal-pitrojlu, dawn kollha forom ta' studji - biex dan ikollu l-indikazzjoni fejn jista' jiteppja l-informazzjoni.

Huwa tajjeb li wieħed iżomm dan il-punt in mind, anke amministrattivament, għax l-iktar ħaġa importanti hi li dak li jkun espress legalment, effettivament ikollu l-istruttura amministrattiva biex jintlaħaq.

THE DEPUTY CHAIRMAN: Il-Viċi Prim Ministru.

ONOR.

LAWRENCE GONZI: Sur President, qiegħed nara l-verżjoni bl-Ingliż li tgħid hekk:

"Government shall ensure that the council will have reasonable access to available statistical, economic or social data...".

Issa m'iniex komdu li din inwessgħuha iżjed.

Jiena ngħid li dak li qed jgħidu l-kollegi tan-naħa l-oħra goes without saying għax ir-rapporti ppubblikati min-naħa tal-gvern huma kollha readily available.

Jiġifieri m'għandniex għalfejn noqogħdu nispeċifikawha hawnhekk, iktar u iktar jekk se noqogħdu ngħidu li se jkun hemm ċerti rapporti dipartimentali li l-gvern jiddeċiedi li ma jippubblikahomx u jista' jkun hemm rapporti li l-gvern jiddeċiedi li jippubblikahom.

Hawn qegħdin ngħidu li għandu jsir dak kollox possibbli biex b'mod raġonevoli - ma tistax tippretendi affarijiet ta' barra minn hawn - l- istatistika ekonomika jew soċjali li tista' tkun importanti bħala indikatur għal dan il-kunsill titqiegħed għad-dispożizzjoni tiegħu.

Naħseb li m'għandniex għalfejn noqogħdu nsemmi rapporti oħra għaliex huwa ovvju li r-rapporti li huma pubbliċi huma available għal kulħadd.

Naturalment, bħalma jkunu available għall-pubbliku jkunu available għall- kunsill.

Ma jidhirlix li għalfejn għandna nbiddluha din il-klawsola, Sur President.

THE CHAIRMAN: Aktar rimarki?

(Onor. Membri: No) Il-mistoqsija hi klawsola 8.

Dawk favur?

(Onor. Membri: Aye) Dawk kontra?

Agreed.

Klawsola 8 għaddiet nem. con. u ġiet ordnata biex issir parti mill-Abbozz ta' Liġi

Klawsola 9 - Finanzjament tal-Kunsill Clause 9 - Financing of the Council.

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, il-klawsoli li ġejjin issa kważi kollha huma standard meta tqabbilhom ma' liġijiet oħrajn.

Klawsola 9 titkellem fuq is-sena finanzjarja u kif isir il-finanzjament tal- kunsill.

Tgħid ukoll li l-kunsill għandu jlesti l-estimi, jgħaddihom lill- prim ministru, jiġu eżaminati mill-ministru tal-finanzi, eċċ.

Ma naħsibx li għandi għalfejn nirrepeti dak kollu li hawn miktub f'dan l- artiklu.

THE CHAIRMAN: Aktar rimarki?

L-Onor.

Coleiro.

ONOR.

MARIE LOUISE COLEIRO: Sur President, f'subklawsola (6) jingħad li l- estimi jridu jitqiegħdu fuq il-Mejda tal-Kamra tad-Deputati.

Dan ifisser li dawn jitqiegħdu biss għall-informazzjoni u mingħajr ma jkun hemm diskussjoni dwarhom?

ONOR.

LAWRENCE GONZI: Naturalment meta jitqiegħdu fuq il-Mejda tal-Kamra bħala estimi jkunu suġġetti għal diskussjoni fil-public accounts committee. .

ONOR.

MARIE LOUISE COLEIRO: Jiġifieri mhux bħalma jsir, per eżempju fil- każ ta' l-estimi ta' l-awtorita' tad-djar, jitqiegħdu l-estimi u mbagħad niddiskutuhom f'seduta parlamentari?

ONOR.

LAWRENCE GONZI: Dak huwa stabilit bil-liġi imma f'dan il-każ le. .

L-estimi jridu jgħaddu għad-diskussjoni quddiem il-public accounts committee.

THE CHAIRMAN: Aktar rimarki?

(Onor. Membri: No) Il-mistoqsija hi klawsola 9.

Dawk favur?

(Onor. Membri: Aye) Dawk kontra?

Agreed.

Klawsola 9 għaddiet nem. con. u ġiet ordnata biex issir parti mill-Abbozz ta' Liġi

Klawsola 10 – L-Infiq għandu jkun skond l-estimi approvati

Clause 10 - Expenditure to be according to approved estimates

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, klawsola 10 titkellem fuq l-infiq li jista' jagħmel il-kunsill.

Naturalment l-infiq tiegħu jrid ikun skond l- estimi li jkunu ġew approvati u dan l-artiklu jitratta propju dan l- aspett..

Jitkellem ukoll fuq ċekkijiet li jinħarġu u fuq żbanki li jsiru minn xi kont tal-bank tal-kunsill u l-aspett tekniku ta' kif isir l-infiq min-naħa ta' l-istess kunsill.

THE CHAIRMAN: Hawn xi Rimarki?

(Onor. Membri: No) Il-mistoqsija hi klawsola 10.

Dawk favur?

(Onor. Membri: Aye) Dawk kontra?

Agreed.

Klawsola 10 għaddiet nem. con. u ġiet ordnata biex issir parti mill-Abbozz ta' Liġi

Klawsola 11 – Kuntratti ta' provvista ta' xogħlijiet u servizzi

Clause 11 - Contract of supply of works and service

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, se nressaq emenda li tissostitwixxi dan l-artiklu b'artiklu li nsibuh f'liġijiet oħrajn u li jgħid hekk:

"F" Artikolu 11, kif propost fi klawsola 11, għandu jiġi sostitwit b'dan li ġej:-

Il-Kunsill m'għandux jidħol f'kuntratt għal provvista ta' oġġetti jew materjal jew għall-esekuzzjoni ta' xogħlijiet jew għall- għoti ta' servizzi, lil jew favur il-Kunsill, li huwa stmat mill- Kunsill li jkun jinvolvi nefqa ta' aktar minn tlett elef lira, ħlief wara li jiġi ppubblikat avviż ta' intenzjoni tal-Kunsill li jidħol f'kuntratt bħal dak u wara li jkunu ħarġu offerti kompetittivi.".

"F" Article 11, as proposed in clause 11, shall be substituted by the following:-

The Council shall not enter into any contract for the supply of goods or materials or for the execution of work or for the rendering of services, to or for the benefit of the Council, which is estimated by the Council to involve an expenditure exceeding three thousand liri, except after notice of the intention of the Council to enter into such contract has been published and competitive tenders have been issued.".

THE CHAIRMAN: L-Onor.

Coleiro.

ONOR.

MARIE LOUISE COLEIRO: Jiġifieri qed nifhem tajjeb li l-kunsill se jkollu dritt għal direct contracts ta' Lm3,000 u after that irid jgħaddi minn proċedura ta' issuing of tenders, etc.?

ONOR.

LAWRENCE GONZI: Sakemm il-valur ma jaqbiżx it-Lm3,000 il-kunsill xorta jkun irid iġib it-tliet quotations.

Jekk jaqbeż it-Lm3,000 irid jagħmel il-proċess komplut tat-tenders.

THE CHAIRMAN: L-Onor.

Coleiro.

ONOR.

MARIE LOUISE COLEIRO: Jiena nifhem li bilfors irid ikun hemm il- proċedura għall-accountability, imma aħna qed nitkellmu fuq kunsill li jista' jikkummisjona studji għax dik l-attivita' tiegħu.

Issa x'jiġri jekk, per eżempju, ikun wasal il-budget jew inkella qegħdin fir-run-up għat- tħejjija tal-budget u dan il-kunsill forsi jkun ġie mogħti proposti għall- konsiderazzjoni jew inkella biex jagħti pariri min-naħa tal-ministru tal- finanzi, u fl-istess waqt ikun hemm il-kumitat tas-civil society li jitlob social impact assessment fuq ċerti miżuri?

Nafu li impact assessment se jiswa iktar minn Lm3,000 u ovvjament irid jgħaddi mill-contracts committee, għax dawk huma l-proċeduri finanzjarji tal-gvern, u biex issir din il- proċedura kollha nafu li jridu jittieħdu ċerti ġimgħat.

Jiena nifhem li rridu ngħaqqdu kollox u ma nafx jekk teżistix xi tip ta' fast track.

THE CHAIRMAN: Il-Ministru Dalli.

ONOR.

JOHN DALLI: Fil-fatt dawn il-proċeduri qegħdin hemmhekk għall- kontroll.

Jiġifieri dawn m'humiex proċeduri li qegħdin nagħmlu għall-MCED imma huma proċeduri għall-entitajiet kollha li jaqgħu fis-settur pubbliku.

Jekk ikun hemm il-każ fejn ikun hemm ħtieġa vera li ssir xi ħaġa ta' malajr fuq xi ħaġa li l-valur tagħha se jeċċedi Lm3,000, hemm il-fast track mill- ministeru tal-finanzi u bl-approvazzjoni tiegħu jkunu jistgħu jsiru.

Ġieli nqalgħu każi, kif qed tgħid l-Onor.

Coleiro, fejn ikun hemm bżonn li l- proċedura titħaffef.

F'dak il-każ hemm il-mezz kif naslu.

THE CHAIRMAN: Aktar rimarki?

(Onor. Membri: No) Il-mistoqsija hi l- emenda kif moqrija u mressqa mill-Viċi Prim Mnistru.

Dawk favur?

(Onor. Membri: Aye) Dawk kontra?

Agreed.

L-emenda "F" għaddiet nem. con.

THE CHAIRMAN: Il-mistoqsija hi klawsola 11, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 11, kif emendata, għaddiet nem. con. u ġiet ordnata biex issir parti mill-Abbozz ta' Liġi

Klawsola 12 – Ħatra ta' persunal

Clause 12 – Staff appointments

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, dan l-artiklu jitkellem fuq l-ingaġġ ta' persuni mal-kunsill.

Dan huwa meħud litteralment kelma b'kelma minn liġijiet oħrajn, pero' naturalment aġġustat għall-kunsill.

Hawnhekk qegħdin nitkellmu dwar x'jiġri fuq is-servizz ta' l-individwu jekk ikun ġej mis-servizz pubbliku, xi jfisser il-perijodu tas-servizz li jkollu u dwar drittijiet ta' pensjoni u dawn l-affarijiet kollha.

THE CHAIRMAN: Aktar rimarki?

(Onor. Membri: No) Il-mistoqsija hi klawsola 12.

Dawk favur?

(Onor. Membri: Aye) Dawk kontra?

Agreed.

Klawsola 12 għaddiet nem. con. u ġiet ordnata biex issir parti mill-Abbozz ta' Liġi

Klawsola 13 – Kontijiet u verifika Clause 13 – Accounts and audit

THE CHAIRMAN: Il-Viċi Prim Ministru.

ONOR.

LAWRENCE GONZI: Dan l-artiklu jitkellmu dwar il-kontijiet u l- verifika fuq il-kontijiet tal-kunsill u jingħad li l-ministru tal-finanzi, wara konsultazzjoni mal-prim ministru, jista' jeħtieġ li l-kotba u dokumentazzjoni oħra tal-kunsill jiġu vverifikati jew eżeminati mill- awditur ġenerali.

Għal dan il-għan, il-ministru jkollu s-setgħa li jagħmel dik il-verifika u verifiki oħra kif jidhirlu meħtieġa.

Qegħdin ngħidu wkoll li s-sena finanzjarja tal-kunsill tkun sena ta' 12-il xahar li tagħlaq fit-30 ta' Settembru ta' kull sena.

Pero' għal skopijiet ta' l-ewwel sena finanzjarja tal-kunsill din is-sena finanzjarja tibda minn meta dan l-Att jiġi fis-seħħ u tispiċċa fit-30 ta' Settembru tas-sena ta' wara.

Jjiġifieri jista' jkun li l-ewwel sena finanzjarja tkun fil-fatt għall-perijodu itwal minn 12-il xahar.

THE CHAIRMAN: Rimarki?

L-Onor.

Leo Brincat.

ONOR.

LEO BRINCAT: Sur President, f'subklawsola (2) jingħad hekk:-

"Iżda l-ministru tal-finanzi jista', wara konsultazzjoni mal-prim minsitru,..."

Dan ifisser li teknikament irid ikun hemm l-aċċettazzjoni min-naħa tal-prim ministru stess biex ikun hemm din il-verifika u l-awditjar.

Fil-prattika dan lanqas jirriżulta llum fil-każ tad-dipartimenti li jaqgħu taħt il-prim ministru effettivament fid-day to day running tal-ministeru tiegħu.

Kif qiegħda li l-ministru tal-finanzi għandu bżonn konsultazzjoni mal-prim ministru qabel jitlob li ssir verifika neċċessarja naraha daqsxejn żejda, għalkemm nifhem ukoll il-kuntest li fih saret billi hawnhekk qed nitkellmu dwar liġi li se taqa' taħt id-dikasteru tal-prim ministru.

THE CHAIRMAN: Il-Ministru.

ONOR.

JOHN DALLI: Sur President, hawnhekk irridu nieħdu kollox fil- kuntest tal-fatt li l-awditur ġenerali m'għadux dipendenti mill-minsteru tal-finanzi.

Minn ftit snin il hawn l-awditur ġenerali sar dipendenti mill- parlament u allura l-aċċess dirett għall-ministeru tal-finanzi, għalkemm baqa' dan l-aċċess dirett f'affarijiet oħra, m' għadux b'saħħtu daqs kemm kien qabel.

Qegħdin nitkellmu fuq liġi fid-dekasteru tal-prim ministru u allura naħseb li hija minn ewl id-dinja li jkun hemm konsultazzjoni miegħu qabel jittieħdu ċerti passi.

THE CHAIRMAN: Aktar rimarki? ( Onor. Membri: No) Il-mistoqsija hi klawsola 13.

Dawk favur?

(Onor. Membri: Aye) Dawk kontra?

Agreed.

Klawsola 13 għaddiet nem. con. u ġiet ordnata biex issir parti mill-Abbozz ta' Liġi

Klawsola 14 – Rapport Annwali Clause 14 – Annual report

THE CHAIRMAN: Il-Viċi Prim Ministru.

ONOR.

LAWRENCE GONZI: Dan l-artiklu jgħid li l-kunsill għandu jipprepara rapport annwali fi tmiem kull sena finanzjarja u jibgħat kopja tiegħu lill- ministri konċernati.

Pero' qed jgħid ukoll li l-prim ministru għandu, ma' l- ewwel opportunita' iżda mhux aktar tard minn tmien ġimgħat wara li jkun irċeva kopja ta' kull rapport, iqiegħed kopja fuq il-Mejda tal-Kamra tad- Deputati.

THE CHAIRMAN: Aktar rimarki?

(Onor. Membri: No) Il-mistoqsija hi klawsola 14.

Dawk favur?

(Onor. Membri: Aye) Dawk kontra?

Agreed.

Klawsola 14 għaddiet nem. con. u ġiet ordnata biex issir parti mill-Abbozz ta' Liġi

Klawsola 15 – Setgħa li jsiru regolamenti

Clause 15 – Power to make regulations

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, dan l-artiklu jagħti l-fakulta' lill- prim ministru li jagħmel regolamenti b'mod ġenerali taħt dan l-abbozz ta' liġi biex ikun jista' jara li l-provvedimenti jjitwettqu fl-intier tagħhom.

THE CHAIRMAN: Aktar rimarki?

(Onor. Membri: No) Il-mistoqsija hi klawsola 15.

Dawk favur?

(Onor. Membri: Aye) Dawk kontra?

Agreed.

Klawsola 15 għaddiet nem. con. u ġiet ordnata biex issir parti mill-Abbozz ta' Liġi

Klawsola 2 - Tifsir Clause 2 - Interpretation (Posposta mit-2 ta' Mejju, 2001)

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, għal dan l-artiklu kont ressaqt suġġeriment biex indaħħlu d-definizzjoni ta' soċjeta' ċivili, pero' l- emenda kont bqajt ma ressaqthiex.

Jiena se nressaq l-emenda, imbagħad nisma' lill-kollegi tiegħi x'għandhom xi jgħidu.

L-emenda tgħid hekk:

"G" Fl-artikolu 2 kif propost fi klawsola 2, wara d-definizzjoni ta' "Malta" għandha tidħol din id-definizzjoni ġdida:

""soċjeta' ċivili" tinkludi dawk l-organizzazzjonijiet ta' persuni, li huma mwaqqfa bil-għan li jfittxu l-ġid komuni u li l-iskop ewlieni tagħhom ma jkunx il-qligħ jew il-poter eżekuttiv.".

"G" In article 2 as proposed in clause 2, immediately before the definition of "Committee", the following new definition should be inserted:

""civil society" includes all those organisations of persons established to seek the common good and whose main aims are neither to generate profits nor to seek executive power;".

THE CHAIRMAN: Rimarki?

L-Onor.

Chircop.

ONOR.

KARL CHIRCOP: Sur President, fl-opinjoni tiegħi din id-definizzjoni ta' "soċjeta' ċivili" hija tajba, pero' forsi ma tolqotx tliet aspetti importanti.

L-organizzazzjonijiet iridu jkunu stabiliti b'mod demokratiku, l-operat tagħhom irid ikun trasparenti u jrid ikollna safeguards minħabba xi konflitt.

Jien ipprovajt nagħmel rewording ta' l-emenda u rnexxieli ninfilsa dawn it-tliet elementi mingħajr ma naqleb is-sens ta' taħt fuq anke l-istruttura tas-sentenza tibqa' l-istess u tiġi taqra hekk:

""Soċjeta' ċivili tinkludi dawk l-organizzazzjonijiet ta' persuni, li huma mwaqqfa demokratikament bil-għan li jfittxu, b'mod trasparenti, il-ġid komuni u li filwaqt li niżguraw li ma jkollhomx konflitt ta' interess, l-iskop ewlieni tagħhom ma jkunx il-qligħ jew il-poter esekuttiv".

Qed nara lill-Viċi Prim Ministru jxejjer rasu.

Imma naħseb li huwa importanti li niżguraw li dawn l-organizzazzjonijiet tas-soċjeta' ċivili, li għandna mijiet minnhom, ikunu stabbiliti b'mod demokratiku.

Ċertament li l-operat tagħhom irdi ikun kemm jista' jkun trasparenti, speċjalment f'dak li għandu x'jaqsam mal-funding tagħhom.

U żgur li rridu nassiguraw li l-istess operat tagħhom ma jkollux xi konflitt ta' interess ma' l-għan prinċipali li qegħdin jiġu mwaqqfa għalih.

THE CHAIRMAN: Il-Viċi Prim Ministru.

ONOR.

LAWRENCE GONZI: Irridu noqgħodu attenti għax aħna hawnhekk qed nipprovaw nidefinixxu x'inhi soċjeta' ċivili.

X'hemm inkluż taħt il-kliem "soċjeta' ċivili".

U qegħdin ngħidu: Isma, soċjeta' ċivili tinkludi dawn l- organizzazzjonijiet, li tfisser allura li s-soċjeta' ċivili tista' tinkludi dawn l-organizzazzjonijiet u organizzazzjonijiet oħrajn.

L-Onor.

Chircop qal li rari nxaqleb ftit veru għax organizzazzjonijiet tal-knisja se ngħidu li m'humiex parti mis-soċjeta' ċivili?

Qed ngħid dan għaliex għaddej mill-esperjenza ta' din it-tip ta' problema fl-abbozzar tal-liġi ta' l-NGOs u allura r-rakkomandazzjoni tiegħi hija li t-tliet aspetti li qed isemmi l-Onor.

Karl Chircop ma naħsibx li għandhom jidħlu fid-definizzjoni ta' xi rridu nfissru b'civil society.

Għaliex hemm organizzazzjonijiet li forsi m'għandhomx struttura fis-sens li l-membri jridu jagħżlu lill-president u lill-kumitat b'elezzjoni libera.

Hawn organizzazzjoniet fis-soċjeta' ċivili li ma jagħmlux hekk - jingħaqdu flimkien mingħajr m'għandhom struttura demokratika internament bejniethom kif joperaw bħala organizzazzjoni - pero' ma jfissirx li dawn mhux parti mis-soċjeta' ċivili.

U l-eżempju tipiku huma l-organizzazzjonijiet reliġjużi kollha.

Allura malli tibda ddaħħal dawn it-tip ta' kriterji naħseb li nkunu daqsxejn on shaky grounds.

Jiena naħseb m'għandniex għalfejn nindirizzawhom hawnhekk għal skop ta' din il-liġi.

Jista' jkun li meta naslu biex niddibattu liġi dwar il-volontarjat - nittama mhux 'il bogħod wisq - niggarantilek li dawn l-aspetti se niddiskutuhom żgur għaliex diġa' għaddej minnhom u joħolqu ċerti diffikultajiet li rridu nkunu konxji fuqhom.

Preferibbilment għandhom ikunu demokratiċi u dejjem għandhom ikunu trasparenti, imma nerġa' ngħid li hawnhekk irridu noqgħodu attenti għax kulma qegħdin nagħmlu huwa li nipprovaw niddefenixxu x'inhi "civil society".

Id-definizzjoni li ħriġna biha tista' tkun definizzjoni aċċettabbli.

Tinsix li s-sors tagħha huwa dak id-dokument li tajt lill-oppożizzjoni, li hija l-website tal-UNPP, u pprovajna niġbru kemm nistgħu minn dik id-definizzjoni li ngħatat mill-UNDP stess.

THE CHAIRMAN: Aktar rimarki?

L-Onor.

Chircop.

ONOR.

KARL CHIRCOP: Sur President, li kont qed nipprova ngħid huwa li sa ċertu punt id-definizzjoni kif inhi tagħmel sens, pero' fl-istess ħin għandha wisq shades of grey fiha.

Il-viċi prim ministru semma l- organizzazzjonijiet tal-knisja, pero' naħseb li kieku wieħed ikollu jħalli l-aspett ekleżjali aside u jara liema huma dawk l-organizzazzjonijiet tal- knisja li l-aktar li joffru servizzi diretti fil-komunita' - tiġini f'moħħi l-Caritas - dan ħadd m'hu se jgħid li il-Caritas m'hijiex parti mis- soċjeta' ċivili.

Naħseb li nkunu qegħdin altru fis-sakra biex nipprovaw inbellgħu xi ħaġa bħal din.

Jiena ma kontx qiegħed nirriferi għall-każi ovvji, pero' jkollok każi li sfortunatament ma jkunux daqstant ovvji.

Mingħajr ma' noqgħod nipponta subgħajja lejn organizzazzjonijiet partikolari, quddiem għajnejja jiġuni wħud mill-każi li kellna proprju s- sena l-oħra fejn kellna issues fuq fundraising activities ta' ċerti assoċjazzjonijiet li anke tqajmu fil-gazzetti.

Biex jagħmlu dan it-tip ta' fundraising hemm min jorganizza lotteriji pubbliċi li jistgħu iqajmu ċerta diskussjoni fost is-soċjeta' kollha dwar jekk kemm minn dawn il-flus li qegħdin jinġabru fil-fatt qed jiġu mgħoddija għall-iskop oriġinali li tkun ġiet imwaqqfa għalih dik l-assoċjazzjoni, li ovvjament tkun qed timmilita f'settur partikolari.

Għalhekk jiena enfasizzajt li naraw li l- organizzazzjonijiet ikunu stabiliti b'mod demokratiku u li meta wieħed jivvetja l-operat tagħhom ikun hemm prova ċara biżżejjed li dawn qegħdin fil-fatt jagħmlu ġid materjali.

Jekk, per eżempju, għandek organizzazzjoni li qiegħda taħdem favur persuni neqsin mid-dawl, trid tara li fil-fatt hemm tant nies li qegħdin jibbenefikaw minn din l-organizzazzjoni.

Allura din hija organizzazzjoni pożittiva u valida u allura għandha tiġi meqjusa bħala parti mis-soċjeta' ċivili u għandha wkoll tiġi riflessa fl-istess liġi li tiddaħħal b'xi mod jew ieħor meta jkun hemm bżonn, anke b'mod ad hoc fil- kumitat tas-soċjeta' ċivili.

Sur President, dwar it-trasparenza rrid ngħid li dawn l-organizzazzjonijiet għandna naraw x'livell ta' accountability għandu jidħol fl-operat tagħhom.

Għaliex qed ngħid dan?

Għax ġieli jitqajmu kwestjonijiet, anke b'mod pubbliku, u ġieli li jkun hemm argumenti bejn partijiet u oħrajn li jkunu jaħdmu fl-istess għalqa, biex ngħid hekk, u ħafna drabi ġieli ssib li jkollok parti li tkun parti governattiva u parti oħra li ma tkunx, tkun xi forma ta' NGO, u jinħoloq rebus sħiħ għaliex parti tibda tattakka lill- oħra fuq kemm fil-fatt il-fondi li qegħdin jiġu ġġenerati minn għaqda partikolari qed jiġu diretti lejn l-għan ewlieni li għalih ġiet imwaqqfa dik l-għaqda.

Għandek wkoll l-issue ta' kemm verament dawn l-organizzazzjonijiet huma stabiliti b'mod demokratiku, kemm l-operat tagħhom huwa trasparenti u fl- aħħar, kif diġa' semmejt, il-konflitt ta' interess.

Għaliex jekk għandek organizzazzjoni li qiegħda effettivament tippreżenta ruħha bħala organizzazzjoni li suppost qiegħda tgħin settur partikolari fis-soċjeta' tagħna, naħseb li huwa importanti li dak is-settur tas-soċjeta' verament ikun qiegħed jiġi mgħejjun u ma jkollhiex konflitt ta' interess ma' soċjetajiet jew organizzazzjonijiet oħrajn u anke ma' l-istess gvern.

Naħseb li b'xi mod jew ieħor pprovajt nispjega ruħi aħjar u għalissa nieqaf hawn.

THE CHAIRMAN: Aktar rimarki?

L-Onor.

Brincat.

ONOR.

LEO BRINCAT: Jiena fhimt ir-rimarka li għamel il-viċi prim ministru, pero' naħseb li l-bażi demokratika naħseb hija xi ħaġa li wieħed għandu dejjem jisħaq fuqha meta qegħdin nitkellmu fuq istituzzjonijiet bħal dawn.

Biss forsi naħseb l-iktar żewġ punti li ta' min wieħed jagħmel enfasi fuqhom huma l-aħħar żewġ punti li semma l-Onor.

Chircop.

Il-kwestjoni tat- trasparenza naħseb hija xi ħaġa li llum għandna nesiġuha bi dritt, biex ngħid hekk, għaliex meta qed nitkellmu dwar accountability naħseb li din jippretendiha kulħadd minn kwalunkwe tip ta' organizzazzjoni, sija jekk hija a governmental organisation u sija jekk hija a non-governmental organisation.

Għalhekk naħseb li f'dan il-kuntest, speċjalment fejn qed nitkellmu dwar soċjeta' ċivili, naħseb li l-element tat-trasparenza u ta' accountability għandu jingħata prijorita' 'l fuq kemm jista' jkun.

Imbagħad għandek is-salvagwardja kontra dak li huwa konflitt ta' interess, Sur President.

Jiena naħseb li wieħed irid janalizza mhux biss l-organizzazzjoni li jkun hemm fin-nofs, imma anke d-differenza bejn l-għan li għalih tkun ġiet imwaqqfa u kif tkun effettivament qed taħdem fil-prattika, u kif imbagħad sejra tagħmel interaction anke ma' l-għaqdiet l-oħra li flimkien se jifformaw din is-soċjeta' ċivili li qed nitkellmu dwarha.

Anke jekk wieħed iżomm f'moħħu r-rimarki li għamel il-viċi prim ministru dwar l- establishment demokratiku jew mhux daqstant demokratiku li jista' jkollhom ċerti organizzazzjonijiet - twaqqfu kif twaqqfu għaliex wieħed ma jistax iħassar l-istorja ta' ċerti organizzazzjonijiet jew movimenti - naħseb li xorta waħda wieħed għandu d-dritt li jisħaq dwar il-ħtieġa li jkun hemm il- kontabilita'.

Jekk din il-liġi rriduha taħdem, kif naħseb li huwa l-għan tal-leġislatur irid ikun hemm issa s-salvagwardji kollha neċessarji biex jiġi żgurat li la fit-teorija u wisq aktar fil-prattika, ma jkun hemm dan it-tip ta' konflitt ta' interess.

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, m'għandi xejn kontra li aħna jekk jista' jkun ngħinu biex f'pajjiżna nsaħħu l-qasam tal-volontarjat, il-qasam tas-soċjeta' ċivili, billi lill-organizzazzjonijiet ninkoraġġuhom jimxu lejn sistema li tkun kemm jista' jkun demokratika u sistema dejjem iżjed trasparenti għax b'hekk wieħed jirbaħ iżjed il-fiduċja tal-poplu Malti f'dawn l-organizzazzjonijiet.

L-istess naħseb għar-rigward ta' konflitt ta' interess, għalkemm għadni ma fhimtx eżattament kif jidħol u ma jidħolx.

Nimmaġina persuna li għandha interess f'organizzazzjoni li tkun organizzazzjoni tas-soċjeta' ċivili, organizzazzjoni volontarja, u mbagħad ikollha xi interessi kummerċjali oħrajn.

Naħseb konflitt ta' interess f'dan is-sens, probbabbilment.

Ma nafx l-Onor.

Chircop iridx jispjega ruħu.

THE CHAIRMAN: L-Onor.

Chircop.

ONOR.

KARL CHIRCOP: L-aspett ta' konflitt ta' interess jista' jkun proprju kif rrifera għalih il-viċi prim ministru.

Jista' jkollok individwu fi ħdan dik l-għaqda li għax forsi jkollha xi interessi oltre dik l-għaqda partikolari, allura tista' tidħol f'konflitt ta' interess.

Imma jista' jkun ukoll li dik l-istess għaqda fiha nnifisha jkollha konflitt ta' interess ma' għaqdiet oħrajn li jkunu jimmilitaw fl-istess area.

Jista' jkollok konflitt ta' interess anke ma' organizzazzjoni governattiva li tkun timmilita fl-istess area.

Per eżempju, il-Caritas jista' jkollha konflitt ta' interess mas-Sedqa għaliex jimmiltaw fl-istess area.

Jiġifieri l-aspett ta' konflitt ta' interess tista' tieħdu minn aspetti differenti.

Jista' jkun f'livell ta' persuni li jkunu f'dik l-għaqda partikolari, u jista' jkun f'livell ta' l-għaqda fiha nnifisha għax tista' tidħol f'konflitt ta' interess m'għaqdiet oħrajn, kemm NGOs kif ukoll għaqdiet governattivi.

THE CHAIRMAN: Il-Viċi Prim Ministru.

ONOR.

LAWRENCE GONZI: Dan l-aħħar punt ta' konflitt ta' interess forsi iktar milli konflitt ta' interess pjuttost insejjaħlu duplikazzjoni ta' oqsma, li verament hija problema kultant tipika tas-soċjeta' tagħna u li għandna nindirizzawha.

Jeżisti l-konflitt ta' interess kif kont qiegħed nispjegah jiena, jiġifieri jkollok membru f'organizzazzjoni li għandu interess f'dik l-organizzazzjoni, pero' mbagħad għandu l-interess fin- negozju li hu qiegħed imexxi, li jista' b'xi mod jew ieħor joħloq sitwazzjonijiet li għandhom jiġu evitati.

Jeżistu wkoll ċirkostanzi, kif qed jispjega l-Onor.

Chircop, li jiena ma nsejħilhomx konflitt ta' interess imma pjuttost duplikazzjoni ta' enerġiji u riżorsi, kompetizzjoni kultant inutli, li flok tkun qed tgħin lill-organizzazzjonijiet jimxu 'l quddiem, tkun kompetizzjoni li ddgħajjef lill-organizzazzjonijiet u li tixrob l- enerġiji mingħajr ma nakkwistaw affarijiet ta' ġid għall- organizzazzjonijiet jew inkella għall-pajjiż.

Pero' nerġa' mmur lura għal dak li konna qegħdin ngħidu, Sur President.

Jiena naħseb li hawnhekk għandna nikkonċentraw fuq id-definizzjoni ta' soċjeta' ċivili.

Irridu nifhmu li dawn il-parametri li qed insemmu m'għandniex għalfejn indaħħluhom f'din id-definizzjoni.

Id-definizzjoni qed inħalluha wiesgħa kemm nifilħu u kemm jista' jkun.

Qegħdin ngħidu li t- terminoloġija ta' soċjeta' ċivili tinkludi l-organizzazzjonijiet stabiliti biex ifittxu l-ġid komuni f'pajjiżna u l-iskop tagħhom m'huwiex il-qligħ tal-flus jew inkella li jkollhom il-poter esekuttiv fil-pajjiż.

Dawn huma parametri ġenerali meħudin mill-indikazzjonijiet li ħarġu mill-website tal- UNDP u nissuġġerixxi li niefqu hawn.

Ma naqbilx li f'din id-definizzjoni għandhom jidħlu xi parametri oħrajn.

Jista' jkun li dan is-suġġett ikun suġġett li wieħed jiddiskutieh meta eventwalment dan il-parlament ikollu quddiemu abbozz ta' liġi li jkun qed jitkellem fuq kif nistgħu nsaħħu l-organizzazzjonijiet volontarji, pero' żgur mhux għal skopijiet ta' din il-liġi, mhux għal skopijiet tad- definizzjoni li hawnhekk għandna f'dak li għandu x'jaqsam mat-terminoloġija ta' soċjeta' ċivili.

THE CHAIRMAN: L-Onor.

Chircop.

ONOR.

KARL CHIRCOP: Sur President, min-naħa tagħna argumentajna, speċjalment fl-istadju tat-tieni qari, li l-kumitat tas-soċjeta' ċivili ma kienx jirrifletti proprju s-soċjeta' ċivili per se għaliex konna qed naraw preżenza qawwija ta' personnel, jew inkella assoċjazzjonijiet, sejħilhom li trid, li huma appuntati mill-gvern.

Jiena nasal biex nifhem l-argument tal-viċi prim ministru li forsi jkun diffiċli li tgħid li l- organizzazzjonijiet għandhom ikunu stabiliti b'mod demokratiku, għaliex l- eżempju li ta, jiġifieri li għandek ħafna organizzazzjonijiet anke min-naħa tal-Knisja li diffiċli biex tgħid kif ġew ifformati, huwa wieħed prattiku.

Imma min-naħa l-oħra mbagħad ma nsibhiex diffiċli biex niddefinixxi li l- operat ta' dawn l-organizzazzjonijiet irid ikun trasparenti.

Għax jekk aħna m'aħniex se nesiġu t-trasparenza fl-operat tagħhom, x'jiswa li nagħtuhom l- importanza li anke nistgħu nsejħulhom ad hoc biex jifformaw parti mis- soċjeta' ċivili?

Fl-opinjoni tiegħi huwa importanti u essenzjali li l- operat ta' dawn l-organizzazzjonijiet ikun trasparenti.

Jien ma narax x'għandna x'nambu għaqdiet li meta jiġu biex juruna kemm huma accountable, l-operat tagħhom ikun totalment moħbi wara ċerta teknika finanzjarja u ta' accounts li forsi ma tagħmilx sens għal-lay persons, jew inkella anke għal ċerti politiċi.

Għalhekk naħseb li t-trasparenza hija xi ħaġa essenzjali.

THE CHAIRMAN: Il-Viċi Prim Ministru.

ONOR.

LAWRENCE GONZI: Jiena nibqa' ftit perpless, biex ngħid hekk.

Naturalment it-trasparenza hija importanti.

Jiġifieri d-definizzjoni tal- kliem, "soċjeta' ċivili" se norbtuha neċessarjament ma' dan il-kriterju li huwa importanti ħafna?

It-trasparenza ndaħħalha kieku qegħdin niddiskutu liġi li, per eżempju, tgħid li dawn l-organizzazzjonijiet li l-gvern rrid isaħħaħ se jagħtihom l-appoġġ tiegħu billi jiġu eżentati mill-income tax.

F'dan il-każ naqbel ma' l-Onor.

Chircop li qabel ma neżenta dik l- organizzazzjoni mill-income tax, jekk trid tgawdi minn dan il-benefiċċju, trid tagħtini l-garanzija li hija trasparenti.

Naqbel perfettament, imma hawnhekk qed nitkellmu għall-iskop ta' din il-liġi xi jfissru l-kliem "soċjeta' ċivili".

Għalhekk hi l-punt tat-tluq tiegħi f'din il-liġi kien li ma nagħmilx definizzjoni ta' "soċjeta' ċivili".

Din il-liġi m'għandhiex definizzjoni ta' "civil society".

U kont spjegajt u għedt li ma narax il- bżonn li aħna nagħtu definizzjoni ta' "civil society" għax tant hi terminoloġija wiesgħa, tant hija terminoloġija li tfisser ħafna affarijiet li naħseb li jekk indaħħlu definizzjoni nirrestrinġu nistgħu, mentri l- iskop tagħna hu li nwessgħu.

Pero' fhimt il-punt li kien qed isir miż-żewġ naħat tal-Kamra, għaliex kelli dan il-kumment anke minn kelliema minn din in-naħa tal-Kamra, u għedt: Ejja nippruvaw nagħmlu sforz u nsibu definizzjoni li tista' tkun aċċettabbli.

Anke fuq stedina li kienet għamlitli l-Onor.

Coleiro, ippruvajt nagħmel riċerka u waħda mis-sorsi ta' informazzjoni, li hija sors tajjeb ta' informazzjoni, hija l-l-UNDP.

Jiena dħalt fil-website tal-UNDP, fejn hemm section partikolari speċjalizzata fuq is-soċjeta' ċivili u sibt section b'dawk li jgħidulhom frequently asked questions.

Jiena niżżilt koppja ta' din il-website - qassamt kopja tagħha lill-kollegi tiegħi ta' l- oppożizzjoni - u l-ewwel żewġ mistoqsijiet kienu: "What is civil society?", u "Is there a simple definition of civil society organisations?"

Naturalment wieħed mill-ewwel jinduna li there is no simple definition of civil society organisations.

U wieħed irid joqgħod b'seba' għajnejn għax jekk jagħti definizzjoni ristretta żżejjed, allura jkun hemm il-periklu li inti tkun qed tħalli barra organizzazzjonijiet oħrajn li jista' jkollhom kontribut x'jagħtu f'forum fejn iridu jesprimu l-opinjoni tagħhom.

Fil-preparazzjoni ta' l-emenda li finalment aċċettajt li nressaq għall- artiklu 2, u allura fejn qed nintroduċi d-definizzjoni ta "soċjeta' ċivili", jien qgħadt attent li l-kliem ma jkunx jeskludi l-wesa' kollha ta' l-interpretazzjonijiet li wieħed jista' jinkludi taħt it-terminoloġija ta' "civil society", imma pjuttost tkun definizzjoni flessibbli ħafna li tippermettielna, għal skopijiet ta' din il-liġi tal-kunsill Malti għall- iżvilupp ekonomiku, li jkollna l-istruttura li aħna għandna u li ndaħħlu l- organizzazzjonijiet kollha li jistgħu jagħtu dan il-kontribut fuq suġġetti li jiġu riferuti għad-diskussjoni.

Allura mmur lura għall-proposta tiegħi fejn id-definizzjoni tkun din:

"Soċjeta' ċivili tinkludi..."

- mhux qed ngħid soċjeta' ċivili tikkonsisti imma tinkludi, apposta biex inħalli kemm jista' jkun spazju ħalli jidħlu kemm jista' jkun organizzazzjonijiet taħt din it-terminiloġija.

"...dawk l-organizzazzjonijiet ta' persuni..."

- anke hawn importanti li ngħidu organizzazzjonijiet ta' persuni u mhux ta' korpi statutorji, ta' soċjetajiet kummerċjali -

"... li huma mwaqqfa bil-għan li jfittxu l-ġid komuni..."

- anke hawn, common good, terminoloġija wiesgħa kemm jista' jkun u l- interess wiesa' kemm jista' jkun.

"...u li l-iskop ewlieni tagħhom..."

- bl-Ingliż ngħidu main aims, mhux dak ewlieni biss imma l-main aims.

"... ma jkunx il-qligħ jew il-poter esekuttiv.".

- jiġifieri ma tkunx organizzazzjoni ta' persuni, jien naf, bħal partit politiku li qed jikkontesta biex jirbaħ poter esekuttiv.

Din id- definizzjoni meħuda mill-kontenut li hemm f'din il-website tal-UNDP fejn jagħtu d-definizzjonijiet ta' "civil society".

Naturalment hemm ħafna u ħafna forom oħra ta' definizzjoni li nistgħu nsibu.

Jiena dan iddikjaratu mill-bidunett.

Anzi jiena għamilt statement u għedt li nista' nġibilkom 120 definizzjoni differenti.

Pero' din twassalna viċin il-likk kemm jista' jkun u naħseb li din id-definizzjoni għandha tkun aċċettabli għall- iskopijiet ta' dan l-abbozz ta' liġi.

THE CHAIRMAN: L-Onor.

Chircop.

ONOR.

KARL CHIRCOP: Sur President, jiena xorta ntenni li l-kwestjoni tat- trasparenza hija importanti u l-Onor.

Lawrence Gonzi għadu ma kkonvinċinix.

Li fid-definizzjoni m'għandux idaħħal li l- organizzazzjonijiet għandhom ikunu mwaqqfin b'mod demokratiku nifhimha.

Li fid-definizzjoni ma nsemmux il-kwestjoni tal-konflitt ta' interess, għax forsi hija diġa' riflessa fit-terminoloġija li ppreżenta hu, jiġifieri li l- iskop ewlieni tagħhom ma jkunx il-qligħ jew il-poter eżekuttiv, nifhimha wkoll.

Imma ma nistax nifhem għaliex il-Viċi Prim Ministru qed isib oġġezzjoni li fid-definizzjoni indaħħlu li l-operat ta' li kwalunkwe' organizzazzjoni li topera f'din is-soċjeta' ċivili jrid ikun trasparenti.

Jekk ma' dak li ppropona huwa żżid dan li qed ngħid jiena ma naħsibx li l- kuntest se jinbidel ħafna.

Anzi tkun qiegħed tesprimi x-xewqa tiegħek li l- operat tagħhom, minn fuq s'isfel, ikun wieħed trasparenti.

Jiġifieri mhux l- operat tagħhom f'dak li hu finanzi biss imma anke l-administration tagħhom u dak kollu li jkunu qegħdin jagħmlu fi ħdan is-soċjeta' irid jkun transparenti.

Jiġifieri kieku tgħid li soċjeta' ċivili tinkludi dawk l- organizzazzjonijiet ta' persuni li huma mwaqqfa bl-għan li jfittxu b'mod transparenti l-ġid komuni u li l-iskop ewlieni tagħhom ma jkunx il-qliegħ jew il-poter eżekuttiv, ma narax li hija xi ħaġa li tista', b'xi mod jew ieħor, ixxekkel l-intenzjonijiet tal-gvern.

THE CHAIRMAN: Hawn iżjed rimarki?

(Onor. Membri: No) Il-mistoqsija hija l- emenda kif imressqa u moqrija mill-Viċi Prim Ministru.

Dawk favur?

(Onor. Membri: Aye).

Dawk kontra?

Agreed.

L-emenda "G" għaddiet nem. con.

THE CAHIRMAN: Il-mistoqsija hi klawsola 2, kif emendata.

Dawk favur?

(Onor. Membri: Aye).

Dawk kontra?

Agreed.

Klawsola 2, kif emendata, għaddiet nem.con u ġiet ordnata biex issir parti mill-abbozz ta' liġi..

Klawsola 1 u t-titolu għaddew nem. con. u ġew ordnati biex issir parti mill- abbozz ta' liġi.

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, nipproponi li l-kumitat jawtorizza lill-Iskrivan tal-Kamra biex jikkorreġi xi żbalji ta' l-ortografija u jagħmel xi emendi żgħar li jista' jkun hemm bżonn.

THE CHAIRMAN: Il-Kumitat jaqbel?

(Onor. Membri: Iva)

Il-Kumitat qabel li jawtorizza lill-Iskrivan tal-Kamrabuex jikkorreġi xi żbalji ta' l-ortografija u jagħmel xi emendi żgħar li jista' jkun hemm bżonn.

Fit-8.45 p.m. il-Kamra rriżumiet u l-President tal-Kumitati rrapporta l- Abbozz ta' Liġi mgħoddi b'emendi.

ABBOZZ TA' LIĠI DWAR KODIĊI TA' KONDOTTA GĦAL SISTEMA KOMPUTERIZZATA

CODE OF CONDUCT FOR COMPUTERISED RESERVATION SYSTEMS

ONOR.

ĊENSU GALEA (Ministru għat-Trasport u Kommunikazzjoni): Mr Speaker, nipproponi t-Tieni Qari ta' l-Abbozz ta' Liġi msejjaħ "Att biex jipprovdi dwar kodiċi ta' kondotta għal sistema ta' riservazzjoni komputerizzata".

MR SPEAKER: Min jissekonda?

ONOR.

TONIO BORG (Ministru ta' l-Intern): Nissekonda.

MR SPEAKER: Rimarki?

Il-Ministru għat-Trasport u Kommunikazzjoni.

ONOR.

ĊENSU GALEA: Mr Speaker, l-għan ta' dan l-abbozz ta' liġi li għandna quddiemna huwa proprju li jintroduċi u jġib fis-seħħ kodiċi ta' kondotta li jkollu x'jaqsam ma' sistemi ta' riservazzjoni kumputerizzata għat-trasport bl-ajru u bit-tren.

Kieku konna qed niddiskutu dan l-abbozz ta' liġi numru kbir ta' snin ilu konna ngħidu li m'għandu l-ebda relevanza għall-ħteġijiet ta' pajjiżna.

Imma bl-iżviluppi li saru matul is-snin fir- rigward tad-diversi modi ta' kif persuna tivvjaġġa minn post għall-ieħor sar dejjem iktar importanti l-fatt li jiġu mħarsa d-drittijiet tal-persuni li jkunu qegħdin jivvjaġġaw fid-diversi livelli tagħhom.

Naturalment f'ċirkostanzi bħal dawn wieħed jistaqsi: Imma X'inhuma preċiżament id- drittijiet li għandu bniedem li jkun se jivvjaġġa minn post għall-ieħor?

Matul iż-żmien, meta iktar persuni bdew iħossu l-ħtieġa li jivvjaġġaw minn post għall-ieħor iżjed bdew isiru konxji għad-drittijiet li għandu jkollhom.

Veru li m'aħniex nitkellmu fuq xi dritt fundamentali, pero' hawnhekk għandna sitwazzjoni fejn hemm persuni li qed jirċievu servizz u oħrajn li qegħdin jipprovdu servizz u dawk li qed jirċievu dan is-servizz bħala vjaġġaturi jridu jaraw li dak is-servizz li jingħataw huwa wieħed mogħti b'mod tajjeb, b'mod effiċjenti, u b'mod li jilħaq l-aspettattivi ta' vjaġġatur li jkun sejjer minn post għall-ieħor.

F'dan l-abbozz ta' liġi mhux se nitkellmu dwar x'tip ta' ikel għandu jingħata jew x'tip ta' seats għandu jkun hemm fuq l-ajruplan meta persuna tkun qed tivvjaġġa minn destinazzjoni għall-oħra.

Lanqas se nitkellmu dwar x'tip ta' akkommodazzjoni jista' jkun hemm fuq it-tren li tkun qed twasslek min-naħa għall-oħra.

Se nitkellmu dwar id-dritt ta' informazzjoni li vjaġġatur għandu jkollu u x'mezzi hemm li permezz tagħhom din l- informazzjoni tkun tista' titwassal għand il-persuni li jkunu se jagħmlu użu mis-servizz ta' l-ivvjaġġar kemm bl-ajru kif ukoll jekk bit-tren.

Dan se nagħmluh biex dak li jkun se jivvjaġġa jkollu l-opportunita' li jkun jaf aħjar x'inhuma s-servizzi ta' trasport li jistgħu jwassluh minn destinazzjoni partikolari għal oħra.

B'dan l-abbozz ta' liġi qed nipprovaw nintroduċu mod ta' kif dawk il-pesuni li fil-fatt ikunu qegħdin jippjanaw li jivvjaġġaw ma jkunxu imġiegħla jużaw mezzi partikolari ta' trasport li jistgħu jkunu pprovduti minn linja waħda partikolari.

Min ikun qed jagħti l-informazzjoni lil dak li jkun qed jiddeċiedi liema mezz tat-trasport se jagħżel irid jagħtih ħjiel ta' x'inhuma l-possibilitajiet diversi li hemm biex jivvjaġġa minn post għall-ieħor.

Se jkun hemm sistemi komputerizzati biex min imur għand aġent ta' l-ivvjaġġar ikun jista' jara malajr x'inhuma s-servizzi li jkunu qed jingħataw minn operturi differenti.

Qed jingħad ukoll li l- informazzjoni li se tkun qed tiġi pprovduta lill-persuni li jkunu se jivvjaġġaw tkun informazzjoni wiesgħa biex persuna li, per eżempju, tkun iddeċidiet li ssiefer jkollha l-possibilita' li tagħżel.

Hawnhekk qegħdin ngħidu li mhux biżżejjed li tgħid li t-tali linja partikolari se ttir f'dak il-jum partikoalri għal dik id-destinazzjoni partikolari.

Kull min isiefer jaf li jista' jkun hemm diversi mod ta' kif tasal għad-destinazzjoni li jkun irid fl-istess jum.

Pero' mhux bilfors li dik is-sistema li tkun qed tiġi proposta tkun l-iktar waħda diretta, l- iktar waħda li tiffranka l-flus u l-iktar waħda li tiffranka l-ħin għax jista' jkun li biex tasal f'ċerti destinazzjonijiet f'ħin partikoalri jkollok tgħaddi minn destinazzjoijiet oħrajn.

Fil-fatt waħda mid- definizzjonijijiet l-iktar importanti li hemm f'dan l-abbozz tirrigwarda s- sistema ta' riżervazzjoni komputerizzata u qegħdin ngħidu li:

"sistema ta' riservazzjoni komputerizzata" tfisser sistema komputerizzata li jkun fiha informazzjoni dwar, fost oħrajn, dawn l- affarijiet li ġejjin tat-trasportaturi bl-ajru –

a) skedi; b) disponibilita'; c) tariffi; u d) servizzi realtati;

sew bi jew mingħajr faċilitajiet li bihom –

a) jistgħu jsiru riservazzjonijiet; jew b) jistgħu jinħarġu biljetti,

daqstant li x'uħud minn jew dawn is-servizzi kollha jintgħamlu disponibbli għall-abbonati;".

Dan ifisser li l-informazzjoni li tkun ġejja minn trasportaturi ta' l-ajru fil-fatt trid tkun informazzjoni li tagħti d-diversi possibilitajiet.

Trid tkun sistema li tagħti diversi options f'dawk li huma skedi li jkunu available f'dik il-ġurnata partikolari u trid tkun sistema li tkun qed tagħti informazzjoni dwar id-disponibilita' ta' x'hemm available matul il- kumplament tal-ġimgħa u l-kumplament tax-xahar biex wieħed jasal għal destinazzjoni oħra.

Barra minn hekk trid tagħti indikazzjoni ċara ta' x'inhuma t-tariffi u x'inhuma l-vantaġġi u l-iżvantaġġi meta wieħed ikun se juża linja ta' l-ajru partikolari.

Qegħdin ngħidu wkoll li huwa importanti li l-faċilitajiet li bihom ikunu jistgħu jsiru riservazzjonijiet ikunu magħmulin b'mod li persuna tkun tista' tagħraf il-vantaġġi li jista' jkollha meta tkun qed tagħżel option minn oħra.

Naturalment dawn huma punti ferm importanti meta nafu li llum hawn taħlita kbira ta' persuni li jkunu qegħdin jivvjaġġaw b'diversi modi għal destinazzjonijiet differenti anke minn dawk li normalment aħna mdorrijin nivvjaġġaw lejhom.

Irridu wkoll napprezzaw li grazzi għas-sistemi komputerizzati, illum wieħed jista' prattikament jagħfas buttuna jingħata l- informazzjoni kollha marbuta ma' destinazzjonijiet partikolari.

Żgur li kull min illum jagħti xi servizz ta' l-ivjaġġar jaħdem b'sistema' komputerizzata għaliex kieku jkun prattikament impossibli li jikkontrolla l- eluf ta' vjaġġi li jsiru.

Ikun prattikament impossibli li jagħti malajr l- informazzjoni meħtieġa dwar jekk hemmx il-possibilta' li wieħed jilħaq ajruplan partikolari għal destinazzjoni partikolari.

Dan kollu qed isir dejjem iktar importanti minħabba l-fatt li s-sistemi ta' riservazzjonijiet li qegħdin jintużaw illum huma sistemi komputerizzati li fil-fatt jistgħu jagħtuk ħafna informazzjoni fi żmien pjuttost qasir.

Allura irridu niggarantixxu li min ikun qed jagħti s-servizz jkollu l- possibilta' li jagħti kull informazzjoni li wieħed jista' jistenna fi żmien qasir.

Mr Speaker, f'din id-diskussjoni fuq dan l-abbozz ta' liġi rridu nittrattaw id-drittijiet tal-persuna li tkun qed tivvjaġġa kif ukoll l- obbligi ta' min ikun qiegħed jipprovdi s-servizz.

MR SPEAKER: Ippermettili ninterrompik, Onorevoli, għax sar il-ħin.

Tibqa' in possession?

ONOR.

ĊENSU GALEA: Nibqa' in possession.

Grazzi.

Fid-9.00 p.m. id-diskussjoni kienet interrotta u baqgħet aġġornata.

MR SPEAKER: Grazzi.

Sar il-ħin.

Nitlob lill-Ministru Ċensu Galea biex, jekk jogħġbu, iressaq l-Aġġornament.

AĠĠORNAMENT

ONOR.

ĊENSU GALEA: F'isem il-Viċi Prim Ministru nipproponi l-Aġġornament tal-Kamra għal nhar it-Tnejn, 14 ta' Mejju, 2001 fis-6.00 p.m b'din l- aġenda.

Ordnijiet tal-Ġurnata

Abbozz ta' Liġi dwar Kodiċi ta' Kondotta għal Sistema ta' Riservazzjoni Komputerizzata - Tieni Qari (Kont.);

Abbozz ta' Liġi dwar ir-Restituzzjoni ta' Ċerti Artijiet - Tieni Qari;

Abbozz ta' Liġi dwar Soċjetajiet Koperativi - Tieni Qari;

Abbozz ta' Liġi li jemenda l-Att dwar il-Protezzjoni ta' l-Erarju – Tielet Qari;

Abbozz ta' Liġi dwar il-Kunsill Malti għall-Iżvilupp Ekonomiku u Soċjali - Tielet Qari;

Riżoluzzjoni tal-Prim Ministru dwar il-qagħda fil-pajjiż – Kontinwazzjoni; u

Xi aġenda oħra li tista' tiġi komunikata aktar tard.

Abbozz ta' Liġi li jemenda l-Att dwar l-Ippjanar ta' l-Iżvilupp - Kumitat Permanenti.

Abbozz ta' Liġi dwar il-Protezzjoni u l-Privatezza tad-Data – Kumitat Permanenti;

Abbozz ta' Liġi li jemenda l-Att dwar il-Condominia - Kumitat Permanenti;

Abbozz ta' Liġi dwar il-Kwarantina tal-Pjanti - Kumitat Permanenti;

Abbozz ta' Liġi dwar l-Amministrazzjoni ta' Art tal-Gvern - Kumitat Permanenti; u

Abbozz ta' Liġi dwar ir-Ratifika ta' Konvenzjonijiet dwar Proċeduri Legali - Kumitat Permanenti.

MR SPEAKER: Grazzi.

Rimarki?

L-Onor.

Marie Louise Coleiro.

ONOR.

MARIE LOUISE COLEIRO: Mr Speaker, fil-ħin limitat li għandi nixtieq niġbed l-attenzjoni għal ċerti affarijiet li nista' ngħid li huma akuti f'ċerti akkwati, partikolarment fid-distrett tiegħi, u li r-residenti f'dawn l-areas li se nsemmi kontinwament iressqu l-ilmenti u d- diffikultajiet tagħhom minħabba l-inkonvenjenzi li qegħdin jiffaċċjaw, u nibda bi Triq l-Imdina f'Ħal Qormi.

Għal diversi xhur din it-triq kienet fuq fomm kulħadd u għalkemm dan l- aħħar m'għadniex nisimgħu daqshekk dwarha, xorta waħda r-residenti għadhom għaddejjin minn inkonvenjenzi u diffikultajiet kbar.

Il-parti li tlestiet, dik li qiegħda fuq in-naħa ta' barra, tlestiet sa ċertu punt għax għadek tgħaddi minn hemmhekk u ssib spralli tmien pulzieri 'l fuq mill-art, naturalment b'periklu għas-sewwieqa u l-karozzi li jkunu għaddejjin minn dik it-triq.

Bħalissa għadu għaddej ix-xogħol fuq il-parti l-oħra fejn attwalment hemm il-bulk tar-residenti.

Fil-fehma ta' ħafna, dan ix-xogħol twal u twal iżżejjed u sfortunatament ir-residenti qed ikollhom iħabbtu wiċċhom ma' ħafna diffikultajiet kuljum.

Mhux se noqgħod insemmi l-ħmieġ u trabijiet li dan ix-xogħol qiegħed ta' kuljum jikkawża, imma ma nistax ma nsemmix il-qtugħ ta' spiss tal-provvista ta' l-ilma u n-nuqqas ta' spazju fejn ir-residenti jipparkjaw minħabba li t- toroq ikunu ngumbrati bl-inġenji.

Sadanittant ix-xogħol għadu għaddej b'ċerta kumdita' għal min qed jagħmel ix-xogħol u r-residenti għadhom bl- inkonvenjenzi ma' wiċċhom.

Naħseb li l-gvern irid ikollu iktar sinsla u jisħaq li x-xogħol li hemm bżonn isir f'din l-area ta' Triq l-Imdina u l- parti l-oħra li suppost tlestiet iżda għadha ma tlestietx kompletament, jitħaffef u jitlesta kemm jista' jkun malajr.

Hemm ċerti areas f'din l- akkwata fejn qattgħu t-tieni Milied b'dan l-inkonvenjent.

Nittamaw li m'aħniex se ntawlu sat-tielet Milied!

Apparti dan, diversi residenti ġibdu l-attenzjoni għall-mod ta' kif ċerti xogħlijiet żgħar saru.

Per eżempju, kien hemm bankina li kienet wiesgħa biżżejjed biex il-pedestrians jgħaddu minn fuqha.

F'daqqa waħda saret bankina sitt darbiet usa milli kienet - ġiet qisha pjazza żgħira - u għaldaqstant ħadet l-ispazju fejn ir-residenti kienu jipparkjaw il-karozzi.

Kif jaf kulħadd, Triq l-Imdina hija triq kummerċjali u għaldaqstant diġa' hemm problema ta' parking, u allura ara kemm toħloq iktar inkonvenjenzi lir- residenti meta tkompli tnaqqas l-ispazju b'dan il-mod.

Ir-residenti ġibdu l- attenzjoni ta' kulħadd u l-affarijiet baqgħu kif kienu.

Xi ħadd kien qal li din il-bankina saret minħabba ċertu lqugħ ta' l-ilma u ġew anke ssuġġeriti x'jista' jsir biex din il-problema ta' l-ilma tiġi solvuta, imma kokllox waqa' fuq widnejn torox u l-bankina baqgħet kif iddeċieda ma nafx min u qerdet numru sostanzjali ta' parking spaces.

Sur President, ngħaddi issa biex ngħid xi ħaġa dwar it-traffic lights li kellhom jitwaħħlu f'din it- triq.

Jiena ili f'dan il-parlament madwar sentejn u nofs u t-traffic lights li kienu saħansitra approvati minn gvern Laburista fil-leġislatura l-oħra għadhom ma twaħħlux.

Meta fil-bidu ta' din il-leġislatura għamilt domanda parlamentari dwar dawn it-traffic lights, l-Onor.Ċensu Galea kien qalli li l-istallazzjoni ta' dawn it-traffic lights tagħmel parti mix-xogħol li qed isir f'din it-triq.

Jiena ngħid li t-traffic lights m'humiex biss parti mix- xogħol ta' embellishment biex issebbħu l-area, imma huma mezz ta' personal safety and security għal kulmin ikun irid jaqsam din it-triq tant traffikuża.

Sal-lum, sentejn u nofs wara li għamilt l-ewwel domanda parlamentari, dawn it-traffic lights għadhom ma twaħħlux.

La darba dawn kellhom isiru fil-kors tax-xogħol, se mai biex wieħed jegħleb il-perikli kbar li hemm, partikolarment għat-tfal u żgħażagħ li jkollhom bilfors jaqsmu min-naħa għall-oħra - għax hemm komunita' sħiħa li ngħidulha l-area ta' Tal-Ħandaq, li hija maqtugħa kompletamemnt mill-core tar-raħal - seta' saret xi ħaġa temporanja sakemm jiġu stallati t-traffic lights li suppost kellhom isiru fil-kors tax-xogħol li qed isir f'din it-triq.

L-ikbar apell tiegħi, f'isem dawn ir-residenti, huwa li dan ix-xogħol jitħaffef u ma nibqgħux inkaxkru saqajna.

Allaħares ġejna fdati bil-great wall of China għax kieku mhux seklu għandna imma millennju sħiħ sakemm inlestu!

Mr Speaker, irrid nirriferi wkoll għal żewġ toroq oħra prinċipal.

Mhux qed insemmi toroq li jaqgħu taħt ir-responsabbilta' tal-kunsill lokali imma main roads li jaqgħu taħt ir-responsabbilita' tal-gvern ċentrali u qed nirriferi għal Qormi Road u Luqa Road.

Dawn qishom triq waħda, bl-ewwel parti tagħha Qormi Road u l-biċċa l-oħra Luqa Road.

F'din ta' l-aħħar, fejn hemm l-area ta' Ħal Farruġ, hemm perikli kbar.

Hemm roundabout fin- nofs, li llum hija junction, li min ikun qiegħed qiegħed magħha jaħseb li għandu d-dritta imma fil-fatt jgħidulu li m'għandux id-dritta għax dik hija iktar junction milli roundabout.

Barra minn hekk, fi żmien gvern Laburista kienu approvati li jsiru traffic lights peress li n-nies ta' Ħal Farruġ iridu jaqsmu biex it-tfal jirkbu l-privates li jwassluhom l-iskola u għal bżonnijiet l-oħra kollha - għax Ħal Farruġ wara dawn is-snin kollha għadu mingħajr servizzi ta' xejn – iżda sal-lum dawn it-traffic lights għadhom ma twaħħlux.

Apparti dan, hemm bżonn kbir ta' traffic management addattat għal parti fejn hemm ir-roundabout li semmejt biex jiġu skansati l-inċidenti.

F'dawn it-toroq, it-tnejn flimkien, għandek parti sħiħa bla bankina meta l-bankina hija imporanti f'din it-triq għaliex ħafna residenti ġewwa Ħal Farruġ jinżlu Ħal Qormi jew inkella jitilgħu Ħal Luqa, fiż-żewġ cores ta' l- irħula, biex jagħmlu l-iktar xirjiet bażiċi, peress li ġewwa Ħal Farruġ innfisu lanqas hemm ħanut wieħed biex jinqdew.

Hemm gandott kbir quddiem l- iskola tal-biedja li m'għandu l-ebda tip ta' safeguard u qed ikun ta' periklu kbir kemm għall-karozzi kif ukoll għall-pedestrians.

Dawn huma nuqqasijiet li jippreżentaw perikli ta' kuljum, iżda nagħmlu kemm nagħmlu mistoqsijiet parlamnetari kollox jaqa' fuq widnejn torox.

F'Ħal Farruġ ukoll hemm bini li huwa proprjeta' tal-gvern li suppost huwa intenzjonat biex jinfetħu xi ħwienet, iżda sal-lum għad m'hemm xejn u allura r-residenti ġewwa Ħal Farruġ għadhom imċaħħda mill-iktar servizzi bażiċi.

Hemm ċerti areas f'din l-istess komunita' fejn lanqas il-bejjiegħ tal-gass ma jidħol.

Jekk għandhom bżonn jixtru ċilindru gass iridu jixtruh minn numru sostanzjali ta' metri 'l bogħod u jqandluh sad-dar, u ma tridx tinsa li ħafna minnhom joqogħdu f'appartamenti bit-turġien, jiġifieri jkunu jridu wkoll itellgħu ċ-ċilindru t-taraġ.

Oxxenita' oħra hi li l- appartamenti ġodda li nbnew minn gvern Nazzjonalita ta' qabel 1996 għadhom sal-lum mad-dawra tagħhom kollha terrapien u ġebel kbir u m'hemmx aċċessibilita' biex tidħol f'dawn l-appartamenti.

Jekk xi ħadd irid jidħol b'pushchair irid ta' bilfors jerfgħu għax ma jistax jidħol fl-appartament u l-istess jekk xi ħadd għandu bżonn juża wheelchair, ma jistax jimxi normali fuq barra biex jidħol f'dawn l-appartamenti.

Mr Speaker, Triq Ħal Farruġ tinsab fi stat diżastruż għax tkissret minħabba l-vetturi kbar li jgħaddu minnha u għandha bżonn dawra tajba.

Barra minn hekk, bil-lejl din it-triq tkun kważi fi dlam ċappa.

F'din it-triq għandek numru ta' rziezet f'postijiet diżabitati li bħala siġurta' għandu bżonn li jkollhom imqar bozza biex għallinqas ikollhom daqsxejn tad-dawl.

Mhux qed nitkellmu fuq affarijiet kbar u ħadd m'hu qed jitlob xi searchlight, imma bozza fuq bieb ta' razzett għandha tgħin għax inkunu qed noħolqu safeguard biex nagħtu aktar sigurta' liċ-ċittadini.

Mr Speaker, nhar il-Ħadd huwa Jum l-Omm u nħoss li għandi nagħti l-awguri tiegħi minn din l-ogħla istituzzjoni tal-pajjiż lill-ommijiet Maltin u Għawdxin kollha.

Jiena nixtieqilhom ġurnata mill-isbaħ u nappella biex ma nqisux biss jum wieħed fis-sena li fih niftakru fl-ommijiet tagħna imma għandha niftakru fihom fil-jiem kollha tas-sena biex nagħrfu d-dinjita' ta' l-omm, il-koborta' ta' l-omm u s-sagrifiċċji li tagħmel għal uliedha.

Irrid insellem partikolarment lil dawk l-ommijiet li huma romol, lil dawk l- ommijiet li huma separati u l-ommijiet-xebbiet u ngħidilhom biex jagħmlu kuraġġ u jiftakru fil-ġawhar li għandhom, li huma wliedhom.

MR SPEAKER: Grazzi.

Iktar rimarki?

L-Onor.

Anġlu Farrugia.

ONOR.

ANĠLU FARRUGIA: Mr Speaker, nibda biex nawgura li ż-żjara tal- Papa li se tibda għada, tkun waħda ta' suċċess kbir kemm għall-poplu, f'dik li hija merħba li nagħtuh, kif ukoll fil-messaġġi li l-Papa jogħġbu jgħaddi lill-poplu Malti.

Din hija żjara mill-iktar storika għaliex f'din il-mawra l-Papa se jkun qed jibbeatifika tliet ħutna Maltin, u żgur li din mhix xi ħaġa li l-Qdusija Tiegħu s-soltu jagħmel fil-vjaġġi tiegħu.

Aħna bħala Maltin għandna biex niftaħru li se jkollna l-beatifikazzjoni ta' Dun Ġorġ Preca, Suor Adeodata Pisani u l-Venerabbli Nazju Falzon.

Din hija xi ħaġa li għandha tgħaqqadna flimkien u j'Alla ż-żjara tal-Papa tkompli sservi biex dan il-poplu Malti u Għawdxi jkun iktar magħqud kemm f'dik li hija fidi kif ukoll f'dak li huwa sewwa u tajjeb fl-interess ta' pajjiżna.

Ladarba qed nitkellem fuq iż-żjara tal-Papa nixtieq ngħid xi ħaġa dwar ix- xogħlijiet li saru u li qed isiru f'ċerti toroq li minnhom se jgħaddi l- Papa waqt iż-żjara tiegħu.

Nibda biex ngħid li nħossni diżgustat ħafna bil-mod kif saru x-xogħlijiet fil-Mosta fejn f'din l-aħħar ġimgħa nqalgħu żewġ lanes mit-triq prinċipali, Valletta Road, u anke nqalgħet parti minn Triq il-Kungress Ewkaristiku, proprju qabel ix-showroom tas-Subaru u sal-lejla stess parti mix-xogħol għadu ma sarx.

Dawn huma xogħlijiet li ilhom is-snin biex isiru u l-gvern Nazzjonlaita ħass il-ħtieġa li jagħmilhom proprju lejliet il-mawra tal- Papa.

Din hija nuqqas ta' serjeta' għax meta tagħmel hekk ix-xogħol isir b'ħafna għaġġla, ejja ħa mmorru, u ma jkun qiegħed isir xejn sew.

Għada l- Papa għal ħabta tal-5.00 p.m. se jgħaddi mill-Mosta.

Nisperaw li jekk ma jieqafx jgħaddi bil-mod ħalli jkollna ċans nifirħu iktar bih, mhux bħalma għamel fl-aħħar mawra tiegħu meta għaddewh bi speed enormi mill-pjazza u lanqas kellna ċans insellmulu.

Aħna rridu nagħtuh merħba kbira fil-Mosta.

Fil-fatt hemm preparati ż-żewġ baned prinċipali - jiena l-president onorarju tagħhom - flimkien ma' dik ta' l-iscouts biex nagħtuh merħba, anke bid-daqq tal-mużika ta' dawn il-baned.

Pero' mhux sew li jgħaddi minn main street u lanqas biss nagħtuha daqsxejn tarmac.

Anke l-bankina fl- istess triq li saret mill-kunsill lokali ma saritx suret in-nies.

Meta tkun miexi fuqha tistħajlek qiegħed fuq l-Alpi!

Din saret b'mod li jekk hemm garaxx inniżżluha ftit 'l isfel, imbagħad jekk hemm bieb ta' dar li qiegħed ogħla minn dak tal-garaxx, nerġgħu ntellgħuha ftit 'il fuq u nibqgħu sejrin hekk tul il-bankina kollha.

Niggaratilek jien li anzjan lanqas jista' jgħaddi minn din il-bankina għax saqajh ma jagħtuhx biex joqgħod jinżel u jitla' qisu qed jagħmel il-ġinnastika!

Mr Speaker, ma rridx ninsa nsemmi t-telqa totali li jinsab fiha l-qasam tad- djar Ta' Mlit u rrid ngħid li kien gost u pjaċir tiegħi li ningħaqad ma' sħabi l-Mostin u l-kunsilliera Laburisti meta għamlu l-protesta biex juru l- għadab tagħhom għal dan l-istat ta' telqa u abbandun li jinsab fih dan il- qasam tad-djar.

Il-Mosta llum huwa t-tieni l-ikbar post f'Malta fejn għandek popolazzjoni ta' iktar minn 18,000 ruħ, bosta minnhom ħaddiema li joqogħdu f'oqsma tad-djar.

Jiena nħoss li biex isiru l-affarijiet bażiċi u jkun hemm manutenzjoni regolari ta' l-oqsma tad-djar m'hemmx għalfejn joqogħdu jsiru protesti fil-pubbliku.

Din hija xi ħaġa tal-mistħija.

Ngħaddi issa biex ngħid xi ħaġa dwar kif qed joħorġu l-permessi għar- reserved parking fid-distrett elettorali li minnu ġejt elett jien għax donnhom m'humiex joħorġu biss għal min verament għandu bżonnhom.

Fil-fatt innotajt li qed joħorġu permessi għal reserved parking quddiem ċerti djar li fihom ma jgħixux persuni b'diżabilita'.

Allura min qed jabbuża?

Hemm bżonn li nkunu serji u permessi bħal dawn noħorġuhom lil min verament għandu bżonn.

Dan iwassalni biex ngħid xi ħaġa dwar il-problema tal- parking.

Jiena dejjem għedt, sew issa li jiena membru parlamentari u anke meta kont għadni membru fi-korp tal-pulizija, li jekk wieħed jara li jkun hemm użu aħjar ta' l-ispazju li għandna fit-toroq żgur li tittaffa' daqsxejn il-problema tal-parking.

Kieku kulħadd jara kif jista' jutilizza aħjar l-ispazju li għandna fit-toroq, tgħidx kemm innaqssu problemi u kemm niffrankaw flus.

Kieku jsiru pjani bil-għaqal u flok noqogħdu nibnu parking area 'l hemm u parking tower 'il hawn, nutilizzaw sew l-ispazji li għandna fit-toroq tal-lokalitajiet tagħna, żgur li nevitaw ħafna mill-problemi ta' pparkjar u, kif għedt, ara kemm niffrankaw flus.

Mr Speaker, jien li kont wieħed li fformajt parti mid-delegazzjoni parlamentari li morna l-Vatikan fis-sena tal-ġublew, fejn smajna d-diskorsi tal-Papa, naf kemm dan għandu għal qalbu l-ġustizzja fid-dinja, valur li mhux kulħadd jasal għalih.

Kulħadd jaqbel li għandu jkun hawn ġustizzja fid- dinja, imm hemm differenza milli taqbel għal li tipprattikaha.

Aħna bħala Partit Laburista nemmnu li ż-żjara tal-Papa hija waħda li għandha iktar tressaqna biex infittxu din il-ġustizzja u l-Partit Nazzjonalista fil-gvern naħseb li għandu jieħu dan il-messaġġ u fejn għad baqa' l-inġustizzji - u l- inġustizzji għadhom jeżistu – jara kif ineħħi dik l-inġustizzja.

Il-fatt li jkollok il-provi li qed isiru l-inġustizzji u l-fatt li l-qorti tgħidlek li saret inġustizzja, inħossha iebsa wisq kemm bħala membru parlamentari kif ukoll bħala ċittadin, li l-gvern ma jinfurzax id-dritt biex jirrimedja għall-inġustizzja li tkun saret.

Naħseb li dan huwa żmien importanti anke għall-istess Partit Nazzjonlaista fil-gvern li jaħseb fuq dawn l- affarijiet.

Anke għaliex meta wieħed jaqra l-parti tar-rapport ta' l-awditur ġenerali li tikkonċerna t-trasport, isib li l-gvern għamel tal-post 466 ħaddiem li qabel kienu jaħdmu bħala impressed drivers.

Jiena naqbel miegħu li lil dawn issa mpjegahom fuq bażi permanenti u ngħid li għamel sewwa, imma l- oxxenita' hija - u għalhekk naħseb li għandu jikkontempla sew il-gvern Nazzjonalista biż-żjara tal-Papa - li kellek impressed drivers oħra li kienu tkeċċew mill-gvern Nazzjonalista għax kellhom twemmin Laburista, u dawn ma ħadu kważi xejn.

Fil-fatt dawn ħadu l-każ tagħhom quddiem il-qorti u ngħataw raġun, imma kulma ngħataw kien xi kumpens żgħir u kien hemm ukoll min ma ħa xejn.

Mela l-Laburisti tkeċċew u min daħal flokhom sar tal-post għax kien nazzjonalisti!

Jekk kien ġust li dawk li daħlu flok dawk li tkeċċew isiru tal-post, kemm kien ikun aktar ġust li kieku sar l-istess ma' dawk li kienu hemm qabilhom?

Bħal dawn il-każi hemm biżibilju!

Jiena nemmen li kull wieħed u waħda minna għandna responsabilita' lejn pajjiżna li nkunu onesti u ġusti u l-Papa Ġwanni Pawlu II żgur wera li għandu dawn iż-żewġ valuri qawwija għal qalbu.

Tant hu hekk li f'kull post li mar, b'sorpriża għal kulħadd, anke talab skuża għall-inġustizzji li setgħu għamlu ta' qablu.

Per eżempju, mar il-Greċja u talab skuża minħabba l-kwestjoni tal-firda li hemm bejn l-Ortodossi u l-Kattoliċi.

Fejn qatt smajna, per eżempju, li xi papa jinża' ż-żarbun u jimxi ħafi biex jagħmel bħall-Misilmin u jidħol fil-Moskea?!

Imma dan il-Papa għamilha.

Allura jiena nemmen li din iż-żjara tal-Papa għandha tkun ta' direzzjoni.

Din hija d-direzzjoni t-tajba li wieħed għandu jimxi fuqha, id-direzzjoni tal- Papa Ġwanni Pawlu II.

Inutli li jkollok ħafna slogans warajk.

Il-fatti huma li rridu nagħmlu ġustizzja ma kulħadd, irridu nimxu bl-istess kejl ma' kulħadd.

Din li kull gvern li jkun hemm joħloq l-inġustizzji u mbagħad forsi jsewwihom ta' warajh, trid tispiċċa minn pajjina.

Mr Speaker, il-messaġġ tiegħi hu li fl-okkażjoni tal-mawra tal-Papa għandna naħsbu fuq dan.

Jiena ċert li se nitgħallmu ħafna minn din iż-żjara.

Nisperaw li jieħu l-mistrieħ li għandu bżonn biex inkunu nistgħu nisimgħuh - għax mill-informazzjoni li għandi huwa batut u għajjien ħafna - biex f'dawn il-jumejn ingawduh u nitgħallmu mingħandu għax kulħadd għandu x'jitgħallem, anke dan il-parlament, mill-messaġġi tal-Qdusija Tiegħu.

Grazzi.

MR SPEAKER: Grazzi.

Sar il-ħin.

Il-Kamra hija aġġornata għal nhar it-Tnejn, 14 ta' Mejju 2001, fis-6.00 p.m. bl-agenda kif komunikata mill-Ministru.

Fid-9.30 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

CAP/UE - AGRO-INDUSTRIJALISTI

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jgħid kemm kien in-numru ta' agro-industrijalisti li ntbagħtu mill-Gvern Malti matul l-1999 u 2000 sabiex dawn jifhmu l- bidliet li jridu jwettqu biex ikunu konformi mas-sistemi tar-regoli tal-CAP ta' l-Unjoni Ewropea?

Meta marru u meta se jmorru agro-industrijalisti oħra matul din is-sena?

ONOR.

NINU ZAMMIT: Nirreferi l-Onor.

Interpellant għar-risposta għall- Mistoqsija Parlamentari Numru 24881.

ĠBID TA' FILMS

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jgħid meta se joħroġ ir-rapport li s-Segretarju Parlamentari George Hyzler kien ħatar kumitat biex jagħmlu f'awissu li għadda, biex nattiraw aktar kumpanniji biex jinġibdu films hawn Malta?

ONOR.

JOSEF BONNICI: Tajjeb jingħad li fit-22 ta' Awissu tas-sena li għaddiet, kien inħatar kumitat kompost minn diversi persuni li jaħdmu fl- industrija tal-films biex jidentifika nuqqasijiet li jeżistu fis-settur u biex jissuġġerixxi tibdil.

F'dawn il-ġranet il-kumitat lesta r-rapport u fil-jiem li ġejjin mistenni jippreżentah lis-Segretarju Parlamentari l- Onorevoli Dr George Hyzler.

GLADIATOR – SETT TAL-FILM

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jgħid jekk kienx ikkunsidrat li jinżamm is-sett kbir tal- film Gladiator, bħalma kien inżamm is-sett tal-film Popeye li kull sena jiġbed madwar 100,000 turist lejh?

Jekk ma kienx ikkunsidrat, x'kienet ir- raġuni?

ONOR.

JOSEF BONNICI: Tajjeb jingħad li s-sett tal-film Gladiator kien jokkupa l-parti l-kbira tal-Forti Ricasoli.

Dan is-sett kien intiż biex ikun ta' natura temporanja u, sa fejn jiena nfurmat, la qatt sar xi studju dwar l-ispiża biex jinżamm u jiġi mantenut, u lanqas tal-potenzjal bħala attrazzjoni turistika.

Hemm il-ħsieb li l-Forti Ricasoli tintuża għall-ġbid ta' films sakemm jiġi determinat użu aktar xieraq għalih.

Is-sett tal-Gladiator kien, xi ftit jew wisq, jillimita t-tip ta' użu li jista' jsir fil-fortizza.

MET OFFICE - SAJJIEDA

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jinfurmana x'pożizzjoni uffiċjali ħa l-Ministeru dwar il-ħlas ta' Lm2.10 li l-met office qed jitlob lis-sajjieda Maltin u Għawdxin?

Jista' jara li din it-taxxa fuq is-sajjieda tiġi mneħħija immedjatament?

ONOR.

NINU ZAMMIT: Ninforma lill-Onor.

Interpellant illi l-MIA Met Office ma jaqgħax taħt il-Ministeru tiegħi.

Pero' xorta waħda l-Ministeru segwa mill-qrib dan is-suġġett.

Għaldaqstant, ninforma l-Onor.

Interpellant illi l-MIA Met Office ħarġet stqarrija fit-30 ta' Marzu 2001, fejn huwa ċar li s-servizz kollu li kienu jingħataw is-sajjieda għadu jeżisti.

L-Uffiċju Meteoroloġiku joħroġ rapport ta' tbassir tat-temp kull sitt siegħat lill-mezzi kollha tax-xandir, lit-turretta tal-palazz il-Belt u lill-Valletta Radio.

L-informazzjoni hi ukoll aċċessibli minn fuq il- website tal-MIA kif ukoll permezz ta' short messaging system (SMS) tal- Vodafone.

Ir-rapport tat-temp jinkludi previżjoni għal erbgħa u għoxrin siegħa jew tlett ijiem kif ukoll il-kundizzjonijiet tal-baħar fuq medda ta' ħamsin mil nawtiku madwar il-gżejjer Maltin.

Dan jiġi ppublikat darbtejn kuljum fuq il-website tal-MIA kif ukoll fuq l-SMS u jiġi mibdul meta u jekk ikun hemm bżonn.

Barra minnhekk rapport tat-temp dettaljat għal matul il- lejl speċifikament għall-baħħara u s-sajjieda jixxandar minn fuq il-mezzi tax-xandir tal-istat kuljum bejn l-erbgħa u l-ħamsa ta' filgħaxija.

L- ispiża ta' talba speċifika għar-rapport normali tat-temp issa saret 21ċ minflok il-5ċ ta' qabel.

Rigward is-servizz professjonali dedikat, li jiswa Lm2.10c, dan ma kienx dirett lejn is-sajjieda.

Dan is-servizz rarament kien jingħata wkoll bit- telefon mingħand il-Met Office.

Il-Met Office kien jirċievi numru kbir ta' telefonati kuljum għal rikjesta tat-temp ta' kull tip min mara tad-dar sa kuntratturi ta' xogħol fuq il-baħar.

L-okkażjonijiet fejn sajjieda talbu l- informazzjoni tat-tip tas-servizz professjonali kien negliġibli fl-aħħar snin.

SERVIZZI VETERINARJI - LIĊENZJI TA' IMPORTAZZJONI TA' TJUR/ANNIMALI

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jinfurmana kemm ddaħħlu f'Malta u f'Għawdex annimali, tjur, għasafar , eċċ. bil-liċenzji u l-permessi tad-dipartiment tas-servizzi veterinarji minn Jannar 'l hawn?

Minn liema pajjiżi ddaħħlu?

ONOR.

NINU ZAMMIT: Ninsab infurmat mid-Dipartiment tas-Servizz Veterinarju illi daħlu annimali u għasafar skond it-tabella segwenti:

|Belġju|Għasafar u |sad- 09 ta'| | |Ħamiem |Marzu | |Olanda|Għasafar u |sas- 06 ta'| | |Ħamiem |Marzu | |Italja|Fniek |sas- 07 ta'| | | |Marzu | |Spanja|Għasafar |sas- 26 ta'| | | |Frar | |Żvezja|Żwiemel |sa' l-20 | | | |ta' Frar | |Franza|Żwiemel |sas- 26 ta'| | | |Frar | |Renju |Għasafar u |sas- 07 ta'| |Unit |Ħamiem |Frar |

DIPARTIMENT TAS-SERVIZZI FARMAĊEWTIĊI

L-ONOR.

EVARIST BARTOLO staqsa lill-Ministru tas-Saħħa: Jista' l- Ministru jgħid jekk jinżammx inventarju fid-Diparitment tas-Servizzi Farmaċewtiċi tal-Gvern?

Jista' jgħid x'qed isir minn dik l-għamara li qed tiġi mibdula?

ONOR.

LOUIS DEGUARA: Infurmat li fid-Dipartiment tas-Servizzi Farmaċewtiċi tal-Gvern jinżamm inventarju.

Dan jiġi updated minn żmien għall-ieħor.

L-għamara xorta qed tintuża f'sezzjonijiet oħra tal-GPS li kellhom bżonnha.

DIPARTIMENT TAS-SERVIZZI FARMAĊEWTIĊI

L-ONOR.

EVARIST BARTOLO staqsa lill-Ministru tas-Saħħa: Jista' l- Ministru jgħid kemm hemm uffiċjali responsabbli mill-ħlas lill-agenti fid- Dipartiment tas-Servizzi Farmaċewtiċi tal-Gvern?

X'inhu l-grad tagħhom?

ONOR.

LOUIS DEGUARA: Ninsab infurmat li n-numru ta` uffiċjali responsabbli mill-ħlas lil aġenti fid-Dipartiment tas-Servizzi Farmaċewtiċi huwa 11.

Dawn jikkonsistu:-

Senior Principal (Parental Leave) Principal

Assistant Principals (1 Parental Leave)

Executive Officers (1 Parental Leave)

Clerks

DIPARTIMENT TAS-SERVIZZI FARMAĊEWTIĊI

L-ONOR.

EVARIST BARTOLO staqsa lill-Ministru tas-Saħħa: Jista' l- Ministru jgħid f'liema stadju wasal il-bini l-ġdid tad-Dipartiment tas- Servizzi Farmaċewtiċi tal-Gvern ġewwa tal-Qroqq?

Jista' wkoll jgħid għaliex qed jitranġa l-bini tal-istess dipartiment ġewwa G'Mangia meta hemm il-pjan li jinbena bini ġdid?

X'ser isir mill-bini eżistenti?

ONOR.

LOUIS DEGUARA: Infurmat li saret applikazzjoni b'forma ta` outline development għal bini ġdid tad-Dipartiment tas-Servizzi Farmaċewtiċi tal- Gvern lill-Awtorita` ta` l-Ippjanar.

L-applikazzjoni PA04856/00.

Ġiet irreġistra valida fit-18 ta` Settembru 2000 u għadha qed tiġi proċessata mill-awtorita`.

Wara lmenti li saru mill-unions u peress li l-bini tal-Government Pharmaceutical Services ma kienx attrezzat għall-bżonnijiet neċessarji ta` kuljum, kien ġie deċiż li jsiru t-tibdiliet neċessarji.

La darba il-GPS tmur fil-bini l-ġdid, il-bini eżistenti jintuża minn oqsma oħra fid- dipartiment.

DWANA

L-ONOR.

EVARIST BARTOLO staqsa lill-Ministru tal-Finanzi: Matul is- sena 2000 u fl-ewwel tlett xhur tas-sena 2001 kien hemm rapporti li l- impjegat tad-dwana li d-dettalji tiegħu qed jintbagħtu separatament naqas waqt dmirijietu fuq il-post tax-xogħol?

X'kienu dawn in-nuqqasijiet?

X'passi ttieħdu fil-konfront tiegħu?

ONOR.

JOHN DALLI: Ngħarraf lill-Onorevoli Interpellant li d-Dipartiment tad- Dwana kien wasallu rapport li dan l-impjegat kien daħal fl-Arrivals Hall ta' l-Ajruport meta hu ma kienx fuq xogħol.

Wara li saru l-investigazzjonijiet fuq il-każ, dan l-impjegat ingħata warning mid-Direttur tiegħu u kien trasferit mis-sezzjoni li kien fiha, jiġifieri dik ta' Kontra d-Drogi.

SISTEMA TA' STIPDENJI - ĦLAS LURA

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid xi tweġiba sodisfaċenti se tingħata lill-istudenti (dokumenti mibgħuta separatament) li fl-24 ta' Ottubru 20000 u 12 ta' Frar 2001 kitbu lill-Ministru ta' l-Edukazzjoni dwar ħlas lura tas-self li għamlu skond is-sistema ta' stipdenju li daħlet waqt l-istudju tagħhom?

ONOR.

LOUIS GALEA: F'korrispondenza li l-Ministeru rċieva mingħand wieħed mill-istudenti li għalihom tirreferi d-domanda jingħad li "fil-bidu tas-sena akkademika 1997 il-Ministru ta' l-Edukazzjoni kien wegħdna li dawk l-istudenti li jiksbu riżultati eċċellenti fil-korsijiet rispettivi tagħhom ikunu eżentati mill-ħlas lura tas-self".

Minn riċerka li saret fil-files tal-Ministeru u tad-Diviżjoni s-issa ma nstab ebda dokument li juri meta, minn min, u kif saret din il-wegħda u x'inhuma l-implikazzjonijiet finanzjarji u legali tagħha.

Lanqas ir- Regolamenti, maħruġa f'dak iż-żmien mill-Onor.

Interpellant meta kien ikopri dan id-dekasteru, ma jgħidu xejn dwar dan.

L-Onor.

Membru japprezza li f'materja finanzjarja bħal din, l-awtoritajiet kompetenti jirrikjedu d-dokument rilevanti b'appoġġ għall-pretensjoni konċernata qabel isir il-ħlas.

SKEJJEL - SKOLA NINU CREMONA

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid għaliex inħass il-bżonn li l-Assistent Direttur għal Għawdex joħroġ ċirkulari lill-ġenituri li jibgħatu lill-uliedhom fl- iskola Ninu Cremona bid-data tal-14 ta' Marzu 2001?

X'riżultat ħalliet s'issa din iċ-ċirkulari?

X'qed isir biex l-għalliema ta' l-istess skola jagħtu eżempju tajjeb lill- istudenti?

ONOR.

LOUIS GALEA: Informat li l-Assistent Direttur għal Għawdex kien qed jirċievi regolarment ilmenti dwar l-Iskola Ninu Cremona.

Diversi għalliema wkoll kellmuh biex jekk hu possibbli jgħin biex is-sitwazzjoni titjieb.

Barra minn dan, l-Assistent Direttur iltaqa' mat-tim amministrattiv ta' l-iskola u ddiskuta x'passi għandhom jittieħdu fiċ- ċirkustanzi.

L-Assistent Direttur iltaqa' ma' għalliema u t-tim amministrattiv ta' l- iskola meta kienu qed isiru l-eżamijiet ta' nofs is-sena.

F'dawn il- laqgħat intwera l-bżonn urġenti li ċerti nuqqasijiet għandhom jitranġaw għall-ġid ta' l-iskola, ta' l-għalliema nfushom u ta' l-istudenti.

Kien ġie miftiehem fl-aħħar laqgħa li tintbagħat ċirkulari lill-ġenituri kollha, iffirmata wkoll mill-kap ta' l-iskola; pero` meta din kienet lesta l-kap ta' l-iskola ma xtaqx jiffirmha u għalhekk l-Assistent Direttur bagħtha bil- firma tiegħu biss.

Mill-kummenti li waslu fl-Uffiċċju ta' l-Edukazzjoni f'Għawdex u mill- appoġġ sħiħ li qed juru l-ġenituri u l-maġġoranza kbira ta' l-għalliema jidher li ċ-ċirkulari qed tħalli riżultat pożittiv.

Qed isir dak kollu possibbli, fosthom żjajjar regolari f'din l-iskola, biex jiġi assigurat li s-sitwazzjoni tkompli titjieb.

QORMI ROAD - BANKINA

L-ONOR.

MARIE LOUISE COLEIRO staqsiet lill-Ministru għat-Trasport u Komunikazzjoni: Jista' l-Ministru jgħid meta se ssir bankina tul il-parti ta' Qormi Road, Qormi mill-parti tar-roundabout ta' Luqa Road f'Luqa għal Ħal Qormi minħabba l-periklu li dawk li jgħaddu bil-mixi minn hemm jinsabu fih?

ONOR.

ĊENSU GALEA: Nirreferi lill-Onor.

Interpellanta għal mistoqsija parlamentari Nru. 25110.

IRONMONGERY SHOP

L-ONOR.

MARIE LOUISE COLEIRO staqsiet lill-Ministru ta' l-Intern: Jista' l-Ministru jgħid b'liema mod u għal liema skopijiet ingħatat l-art li fuqha illum hemm ironmongery shop f'Luqa Road, Luqa fl-area ta' Ħal Farruġ?

Jista' jqiegħed fuq il-Mejda kopja tas-sejħa li setgħet saret u tal- kundizzjoni li fuqhom din l-art ttieħdet?

ONOR.

TONIO BORG: Ninsab infurmat illi l-art li fuqha llum hemm ironmongery shop ingħatat b`ċens temporanju għal ħamsin (50) sena għal skop kummerċjali, b`effett mis-17 ta` Novembru 1994, wara sejħa għall-offerti li saret fit-30 ta` Settembru 1994 (Avviż Nru. 248).

Qiegħed inpoġġi fuq il-Mejda tal-Kamra kopja tas-sejħa għall-offerti u kopja tal-kundizzjonijiet.

PROTECTOR MAC-CENTRE STRIP

L-ONOR.

MARIE LOUISE COLEIRO staqsiet lill-Ministru għat-Trasport u Komunikazzjoni: Jista' l-Ministru jgħid meta se ssir protector xieraq mac- centre strip ta' quddiem id-djar f'Luqa Road, Luqa biex jinqata' l-periklu li hemm ta' accidents regolari ta' karozzi li jidħlu fil-filata ċnagan li hemm bħalissa b'riskju għas-sewwieqa u aktar għal dawk li jkunu bil-mixi?

ONOR.

ĊENSU GALEA: Nirreferi lill-Onor.

Interpellanta għar-risposta mogħtija għal mistoqsija parlamentari Nru. 25110.

SERVIZZ PUBBLIKU

L-ONOR.

MARIE LOUISE COLEIRO staqsiet lill-Ministru għal Għawdex: Tista' l-Ministru tgħid kemm kienu skond il-grad dawk l-uffiċċjali fil- Ministeru għal Għawdex li telqu mill-Ministeru u marru jaħdmu f'xi taqsima jew sezzjoni?

ONOR.

GIOVANNA DEBONO: Nitlob lill-Onorevoli Nterpellant jispeċifika lperijodu rigward linformazzjoni mitluba.

VEJIKOLI U PERSUNI - BEJN GĦAWDEX U MALTA

L-ONOR.

ADRIAN VASSALLO staqsa lill-Ministru għal Għawdex: Jista' l- Ministru jgħid kemm ivvjaġġaw vejikoli u persuni bejn Għawdex u Malta u viċe-versa bejn it-12 ta' April u il-15 ta' April ta' din is-sena?

ONOR.

GIOVANNA DEBONO: Jiena nfurmata li 9247 vettura u 41,893 passiġġier qasmu bejn Malta u Għawdex pemezz tal-vapuri tal-Kumpanija Gozo Channel bejn it-12 u l-15 ta' April 2001.

MULTI EĊĊESSIVI

L-ONOR.

ADRIAN VASSALLO staqsa lill-Ministru tal-Ġustizzja u Gvern Lokali: Fid-dawl illi persuni li nstabu ħatja illi daħlu fi propjeta privata, sawtu persuna u għamlu ħsara u anke serqu, weħħlu multa ta' xi Lm 25 kull wieħed u twiddiba biex ma jerġgħux, ma jidirlux il-Ministru illi multa għal ipparkjar ħażin u li jwasslu għall-towing iġġiefieri LM 45 huma xi ftit eċċessivi u għandhom jittnaqqsu?

ONOR.

AUSTIN GATT: Il-pieni ghal reati varji huma stipulati fil-liġijiet rispettivi.

Huwa fil-ġudizzju tal-ġudikant li jistabilixxi il-piena mistħoqqa.

Il-Ministru tal-Ġustizzja la ghandu dritt u lanqas jista` jindaħal f`dan il-mertu.

QRATI

L-ONOR.

ADRIAN VASSALLO staqsa lill-Ministru tal-Ġustizzja u Gvern Lokali: Jista' l-Ministru jgħarraf lill-Kamra, jekk kienx hemm żieda fil- kawżi mismugħa u konklużi (a) fil-Qrati Superjuri u (b) fil-Qrati inferjuri fl-aħħar sitt xhur?

Kemm hu l-għadd tal-kawżi pendenti illum paragunat ma' sitt xhur ilu?

ONOR.

AUSTIN GATT: L-informazzjoni mitluba mill-Onor.

Interpellant hija kif tidher hawn taħt:

|QRATI |BEJN |23/04/0|PENDENTI| |SUPERJURI|1/10/00|1 |ILLUM | | |- | | | | |KONKLUZ|PENDENT| | | |I |I | | | | | | | |Prim`Awla|1109 |10662 |8766 + | |tal-Qorti| | | | |Civili | | | | | | | |174 mhux| | | | |appt. | |Prim`Awla|16 | 127 |100 | |tal-Qorti| | | | |Civili(Se| | | | |de | | | | |Kostituzz| | | | |jonali) | | | | |Qorti ta`|299 |998 |765+ | |l-Appell | | | | | | | |362 mhux| | | | |appt. | |Qorti |12 | 70 |56 | |Kostituzz| | | | |jonali | | | | | | | | | |QRATI |BEJN |23/04/0|PENDENTI| |INFERJURI|1/10/00|1 |ILLUM | | |- | | | | |KONKLUZ| | | | |I |PENDENT| | | | |I | | |Magistrat|956 |3260 |2275. | |i | | | | | | | |+3 mhux | | | | |appt | |Tribunal |839 | 1640 |345 | |tat-Talbi| | | | |et Zghar | | | |

TECHNOPARK

L-ONOR.

ADRIAN VASSALLO staqsa lill-Ministru għas-Servizzi Ekonomiċi: Jista' l-Ministru jgħid kemm kien l-għadd ta' intrapriżi (a) barranin u (b) Maltin li bdew joperaw fit-Technopark tal-Mosta minn Ottubru 1999 sal-lum?

Kemm iħaddmu nies illum?

ONOR.

JOSEF BONNICI: Minn Ottubru 1999 sa llum, kien hemm tlitt intrapriżi barranin u oħra Maltija li bdew joperaw fit-Technopark tal- Mosta.

Bejniethom dawn jimpjegaw 101 ħaddiem full time u 9 fuq bażi part- time.

INVESTIMENT MIL-ĠAPPUN

L-ONOR.

ADRIAN VASSALLO staqsa lill-Ministru għas-Servizzi Ekonomiċi: Jistgħax l-Ministru jgħarraf lill-Kamra jekk ġiex imħajjar lejn Malta investiment mil-Ġappun minn meta kien żar dak il-pajjiż xi żmien ilu?

ONOR.

JOSEF BONNICI: F'Ottubru tas-sena li għaddiet, jiena żort il- Ġappun fejn ħadt sehem f'żewġ seminars organizzati mill-Korporazzjoni Maltija għall-Iżvilupp.

L-għan ta' dawn l-attivitajiet ma kienx li jwasslu għal riżultati immedjati, iżda ninsab infurmat li bħalissa qed jiġu finalizzati l-kuntatti ma' kumpanija Ġappuniża sabiex din tiftaħ bażi operattiva f'Malta minn fejn tkun tista' tilħaq is-swieq fl-Afrika ta' Fuq.

Jekk dan iseħħ, inkunu għamilna break-through mill-aktar importanti fl- istrateġija biex nattiraw lejn pajjiżna investiment mill-Ġappun.

CRAFTS VILLAGE

L-ONOR.

ADRIAN VASSALLO staqsa lill-Ministru għas-Servizzi Ekonomiċi: Jista' l-Ministru jgħid x'għandu ppjanat il-Gvern biex jiġi żviluppat kif jixraq crafts village f'Ta' Qali?

Kemm ilu jiġi kkunsidrat proġett fuq dawn il-linji?

Għaliex għadha ma tteħditx inizjattiva biex jibda x-xogħol?

ONOR.

JOSEF BONNICI: Il-pjanijiet tal-Gvern għal Ta' Qali, li jinkludi wkoll il-Crafts Village, diġa' huma magħrufa u jinsabu fid-dokument Ta' Qali Action Plan ippubblikat fi Frar 2000 mill-Awtorita' ta' l-Ippjanar u fid-dokument Ta' Qali Crafts Village Development Brief - Public Consultation Draft pubblikat fi Frar ta' din is-sena.

Il-perjodu ta' konsultazzjoni wasal fit-tmiem.

Meta jintemmu l-konsultazzjonijiet ikun imiss il-pass tal-ħruġ tas-sejħa għall-offerti għall-iżvilupp inniffsu.

ĦLAS AMMINISTRATTIV

L-ONOR.

CHRIS AGIUS staqsa lill-Ministru għas-Servizzi Ekonomiċi: Jista' l-Ministru jgħid jekk hux minnu li qed jintalab ħlas amministrattiv ta' Lm 25 meta xi cheque ma jissarafx għall-ħlas ta' kont tad-dawl?

X'jiġri jekk fil-każ ikun sar żball mill-personnel tal-istess korporazzjoni?

ONOR.

JOSEF BONNICI: Jiena nfurmat li l-Korporazzjoni għas-Servizzi ta' l-Ilma titlob ħlas amministrattiv ta' Lm25 meta ċekk li jsir biex ikopri l- ħlas tal-kont tad-dawl u l-ilma ma jissarrafx minħabba li ma jkunx hemm flus biżżejjed fil-kont bankarju tal-konsumatur.

Dan il-ħlas amministrattiv ikopri l-ispejjeż li l-Korporazzjoni tagħmel biex treġġa' lura l-ammonti u tibbilanċja l-kont u biex ikopri wkoll l- ispejjeż li tidħol fihom il-Korporazzjoni Enemalta meta tibgħat il- Compliance Officers biex jiġbru dan l-ammont ta' flus mingħand il- konsumatur.

Naturalment, jekk jirriżulta li l-iżball ma jkunx tal-konsumatur, il-ħlas amministrattiv ma jiġix mitlub.

ŻABBAR - TRIQ ELESSIO ERARDI

L-ONOR.

CHRIS AGIUS staqsa lill-Ministru għas-Servizzi Ekonomiċi: Jista' l-Ministru jgħid jekk sarx xi progress sabiex tkun installata bozza fin-naħa ta' isfel ta' Triq Elessio Erardi, Żabbar?

ONOR.

JOSEF BONNICI: It-talba biex jiżdied id-dawl fit-triq imsemmija, qed tiġi kkunsidrata flimkien ma' talbiet simili oħra.

OPERAZZJONIJIET TAL-KATARRETTI

L-ONOR.

CHRIS AGIUS staqsa lill-Ministru tas-Saħħa: Jista' l- Ministru jagħti lista tal-waiting list għall-operazzjonijiet tal-katarretti għal kull professur responsabbli?

ONOR.

LOUIS DEGUARA: Ninsab infurmat li l-waiting list għall- operazzjonijiet tal-katarretti għal kull professur hija kif ġej:-

Mr. Thomas Fenech - 518 Dr. Jan Janula - 647

DIPARTIMENT TAT-TOROQ

L-ONOR.

CHRIS AGIUS staqsa lill-Ministru għat-Trasport u Komunikazzjoni: Jista' l-Ministru jgħid x'xogħol ser isir fuq toroq din is- sena mid-dipartiment tat-toroq?

ONOR.

ĊENSU GALEA: L-informazzjoni mitluba minn l-Onor.

Interpellant kif inhi sa llum (għaliex il-proċess tax-xogħol fit-toroq hu wieħed kontinwu) ser titpoġġa fuq il-Mejda tal-Kamra.

WSC

L-ONOR.

CHRIS AGIUS staqsa lill-Ministru għas-Servizzi Ekonomiċi: Jista' l-Ministru jgħid x'ser isir sabiex jissaħħaħ l-pressa tal-ilma fi Triq San Ġwann, Bormla?

ONOR.

JOSEF BONNICI: Jiena nfurmat li l-Korporazzjoni għas-Servizzi ta' l-Ilma diġa' ħarġet il-kuntratt biex jibda xogħol fuq is-sistema tad- distribuzzjoni ta' l-ilma fl-inħawi ta' Triq San Ġwann, Bormla.

PEDESTRIAN CROSSING

L-ONOR.

CHRIS AGIUS staqsa lill-Ministru għat-Trasport u Komunikazzjoni: Peress li Vjal Kottoner Fgura saret triq traffikuża ħafna, jista' l-Ministru jara li jsir xi tip ta' pedestrian crossing u dan sabiex minbarra r-residenti ta' Vjal Kottonera, ikunu jistgħu jinqdew wkoll ir- residenti tat-toroq V.Maculano, Carapechia,Gallu, Mondion, San Ġwann u oħrajn u dan biex jonqos il-periklu?

ONOR.

ĊENSU GALEA: Għaddejt it-talba ta' l-Onor.

Interpellant lill-Bord għall-Kontroll tat-Traffiku biex jara x'jista' jsir.

REKLAMI

L-ONOR.

JOSEPH CUSCHIERI staqsa lill-Ministru tal-Ġustizzja u Gvern Lokali: Jista' l-Ministru jgħid separatament kemm jammontaw in-numru ta' reklami li saru mill-Ministeru u entitajiet li jaqgħu taħt id-dekasteru tiegħu fis-snin 1999, 2000 u 2001?

Jista' jgħid separatament kemm jammontaw finanzjarjament dawn ir-reklami u lil min ingħataw, fejn kienu mxandra jew ippublikati u x'kienet il-ħtieġa li jingħataw?

ONOR.

AUSTIN GATT: Sakemm ma ninghatax raguni `l ghala qed tintalab, ma nara l-ebda skop li tingabar din l-informazzjoni dettaljata.

REKLAMI

L-ONOR.

JOSEPH CUSCHIERI staqsa lill-Ministru għal Għawdex: Jista' l-Ministru jgħid separatament kemm jammontaw in-numru ta' reklami li saru mill-Ministeru u entitajiet li jaqgħu taħt id-dekasteru tiegħu fis-snin 1999, 2000 u 2001?

ONOR.

GIOVANNA DEBONO: Sakemm ma ningħatax raġuni 'l għala qed tintalab, ma nara l-ebda skop li tinġabar din l-informazzjoni dettaljata.

DONAZZJONIJIET

L-ONOR.

JOSEPH CUSCHIERI staqsa lill-Ministru għal Għawdex: Jista' l-Ministru jgħid separatament kemm jammontaw id-donazzjonijiet finanzjarji li ingħataw mill-Ministeru u entitajiet li jaqgħu taħt id-dekasteru tiegħu?

Jista' jgħid separatament kemm jammontaw dawn id-donazzjonijiet u lil min ingħataw u x'kienet ir-raġuni?

ONOR.

DONAZZJONIJIET

L-ONOR.

JOSEPH CUSCHIERI staqsa lill-Ministru tas-Saħħa: Jista' l- Ministru jgħid separatament kemm jammontaw id-donazzjonijiet finanzjarji li ingħataw mill-Ministeru u entitajiet li jaqgħu taħt id-dekasteru tiegħu?

ONOR.

LOUIS DEGUARA: Sakemm ma ningħatax raġuni 'l għala qed tintalab, ma nara l-ebda skop li tinġabar din l-informazzjoni dettaljata.

DONAZZJONIJIET

L-ONOR.

JOSEPH CUSCHIERI staqsa lill-Ministru għall-Agrikoltura u Sajd: Jista' l-Ministru jgħid separatament kemm jammontaw id-donazzjonijiet finanzjarji li ingħataw mill-Ministeru u entitajiet li jaqgħu taħt id- dekasteru tiegħu?

ONOR.

NINU ZAMMIT: Sakemm ma ningħatax raġuni 'l għala qed tintalab, ma nara l-ebda skop li tinġabar din l-informazzjoni dettaljata.

DONAZZJONIJIET

L-ONOR.

JOSEPH CUSCHIERI staqsa lill-Ministru ta' l-Intern: Jista' l-Ministru jgħid separatament kemm jammontaw id-donazzjonijiet finanzjarji li ingħataw mill-Ministeru u entitajiet li jaqgħu taħt id-dekasteru tiegħu?

ONOR.

TONIO BORG: Sakemm ma ningħatax raġuni `l għala qed tintalab, ma nara l-ebda skop li tinġabar din l-informazzjoni dettaljata.

KONTRAVENZJONI

L-ONOR.

MARIO GALEA staqsa lill-Ministru tal-Ġustizzja u Gvern Lokali: Jista' l-Ministru jiċċara jekk local wardens għandhomx iwaqqfu x- xuffier u l-vettura meta jaraw xi kontravenzjoni aktar milli jagħtu ċ- ċitazzjoni mingħajr ma s-sewwieq ikun konxju ta' dak li qed jagħmel kif fuq kollox jagħmlu l-pulizija?

ONOR.

AUSTIN GATT: Skond l-Att dwar Gwardjani Privati u Lokali, il- Gwardjani Lokali għandhom is-setgħa li jwaqqfu kull persuna fuq suspett li tkun kisret xi regolament jew bye-laws.

Dan iżda mhux dejjem ikun possibli speċjalment meta jista` jinħoloq xi periklu minħabba toroq traffikużi.

ENEMALTA

L-ONOR.

MARIO GALEA staqsa lill-Ministru għas-Servizzi Ekonomiċi: B'riferenza għall-mistoqsija parlamentari nru.

21977, jista' l-Ministru jgħid jekk din it-talba ġietx ikkunsidrata s'issa mill-Enemalta u jekk iva, x'inhu l-eżitu tad-deċiżjoni?

ONOR.

JOSEF BONNICI: Ninsab infurmat li t-talba biex titwaħħal lampa ġdida fi Sqaq Strejnu 1, iż-Żejtun, qed tkun ikkunsidrata.

Tajjeb jingħad li qabel tittieħed deċiżjoni biex titwaħħal lampa ġdida fi triq, iridu jiġu kkunsidrati diversi fatturi, fosthom xogħol ieħor li jkun meħtieġ minbarra t-twaħħil tal-lampa nnifisha.

Dawn il-fatturi jvarjaw minn talba għal oħra, anke jekk it-talba tkun l-istess.

GOZO CHANNEL

L-ONOR.

MARIO GALEA staqsa lill-Ministru għas-Servizzi Ekonomiċi: Jista' l-Ministru jpoġġi fuq il-Mejda tal-Kamra l-lista tal-priority boarding li tintuża għall-vapuri tal-Gozo Channel?

Minn minn saret din il-lista u meta ġiet updated?

ONOR.

JOSEF BONNICI: Qed inpoġġi fuq il-Mejda tal-Kamra l-lista tal- Priority Boarding li tintuża għall-vapuri tal-Kumpanija Gozo Channel.

Din il-lista saret mill-Kumpanija b'effett mid-19 ta' Mejju 2000, u dan wara li kienet approvata mill-Kummissarju tal-Pulizija.

Il-lista attwali hija bbażata fuq lista oħra datata 16 ta' Marzu 1990 u amendata fl-20 ta' Mejju 1996 li kienet ħarġet mill-Pulizija.

Tajjeb jingħad li dawk kollha li huma ntitolati għal Priority Boarding ġew avżati individwalment b'ittra mibgħuta lilhom mill-Kumpanija f'Lulju tas- sena 2000.

ANZJANI

L-ONOR.

MARIO GALEA staqsa lill-Viċi Prim Ministru u Ministru għall- Politika Soċjali: Jista' l-Viċi Prim Ministru jgħid meta u f'liema ċirkostanzi anzjani jistgħu japplikaw għall-tnaqqis fir-rata tad-dawl u l- ilma kif wkoll ir-rata tat-telefons?

Fiż-żewġ każi kemm bżonn li l-anzjan jew anzjani jkollhom il-karta r-roża?

ONOR.

LAWRENCE GONZI: Nirreferi lill-Onor.

Interpellant għar-Risposta għall-Mistoqsija Parlamentari Numru 14371.

ENEMALTA

L-ONOR.

MARIO GALEA staqsa lill-Ministru għas-Servizzi Ekonomiċi: B'referenza għal diversi mistoqsijiet parlamentari tiegħi biex l-Enemalta tagħmel bozza fi Sqaq Strejnu 1, fi Triq id-Daħla ta' San Tumas, Zejtun għaliex fuq in-naħa ta' ġewwa ta' dan l-isqaq hu ferm mudlam w hemm xi anzjani jgħixu waħedhom, possibli l-Enemalta tgħid fejn waslet din it- talba?

Billi f'mistoqsijiet parlamentari preċedenti l-Ministru kien weġibni li l- Enemalta qed tikkunsidra din it-talba possibli niġi infurmat fejn waslu dawn il-konsiderazzjonijiet għaliex ili snin nistenna d-deċiżjoni ta' l- Enemalta dwar din it-talba għal sempliċi bozza ġdida?

ONOR.

JOSEF BONNICI: Nirreferi lill-Onorevoli Interpellant għat-tweġiba li tajt għall-Mistoqsija numru 25463 waqt din is-Seduta stess, liema mistoqsija titratta l-istess materja.

MRI

L-ONOR.

MARIO GALEA staqsa lill-Ministru tas-Saħħa: Jista' l- Ministru jgħid kemm-il MRI ittieħed kemm ilu li l-Gvern ipprovda dan is- servizz fl-isptar San Luqa?

X'kienet l-ispiża kapitali għall-dan l-apparrat u x'inhi r-running cost?Kemm hemm nies fuq il-waiting list?

Kemm-il MRI isiru bejn wieħed u ieħor kull ġimgħa?

ONOR.

LOUIS DEGUARA: Mit-13 ta` April 2000 sa l-aħħar tas-sena saru 1364 eżami ta` l-MRI.

Mill-1 ta` Jannar 2001 sat-30 ta` April 2001 saru 871 eżami.

Is-Servizz ta` MRI ilu 12-il xahar fl-Isptar San Luqa.

Ma kien hemm l-ebda spiża kapitali involuta.

L-MRI huwa mikri b'rata ta` US$296,000 kull sitt xhur.

Hemm 250 il-persuna fuq il-waiting list u jsiru bejn wieħed u ieħor 60 MRI kull ġimgħa.

Din il-waiting list se titnaqqas konsiderevolment fil-ġranet li ġejjin meta l-eżamijiet ta` l-MRI ser jibdew isiru wkoll wara nofs in-nhar.

BIĊĊERIJA

L-ONOR.

KARL CHIRCOP staqsa lill-Ministru għall-Agrikoltura u Sajd: Jista' l-Ministru jgħid għalfejn filwaqt li x-xerrejja tal-laħam qed jitħallew jidħlu fil-biċċerija matul il-qatla u l-bejgħ taċ-ċanga (nhar ta' Tlieta), mhumiex qed jitħallew jidħlu nhar ta' erbgħa meta ssir l-qatla tal- majjal?

X'vantaġġi qed toffri din id-differenza sabiex titnaqqas l- infettivita' tal-marda ta' l-ilsien u d-dwiefer?

ONOR.

NINU ZAMMIT: Ninforma lill-Onor Interpellant li meta twaqfet is- sistema tax-xiri tal-majjal mid-Distributuri din kient bl-iskop li fil- biċċerija jitnaqqas, minħabba hygiene, kemm jistgħa jkun id-dħul ta' persuni.

Għar-rigward il-bejgħ taċ-ċanga din issir b'sistema differenti għax iċ-ċanga ma tinbiegħx bil-karkassa imma bil-biċċiet.

CSA

L-ONOR.

KARL CHIRCOP staqsa lill-Viċi Prim Ministru u Ministru għall-Politika Soċjali: Jista' l-Ministru jgħid kemm iddaħħlu CSA's matul dawn l-aħħar sentejn?

Mill-liema vot qegħdin jitħalsu dawn?

ONOR.

LAWRENCE GONZI: Ninforma lill-Onor.

Interpellant li dawn l-aħħar sentejn daħlu 246 CSAs.

Dawn kienu mqassmin hekk:

1999 - 105 2000 - 78 2001 - 63

Dawn qegħdin jiġu mħallsin mil-vot tas-Servizz u Kura fid-Djar għall- Anzjani.

PARKING

L-ONOR.

KARL CHIRCOP staqsa lill-Ministru ta' l-Intern: Jista' l- Ministru jgħid fuq liema bażi l-applikazzjoni li qed tintbagħat separatament ġiet rifjutata meta fl-area immarkata (highlighted) diġa qed issir parking u anke biswit tagħha?

ONOR.

TONIO BORG: Nirreferi lill-Onor.

Interpellant għat-Tweġiba li jien tajt għall-Mistoqsija Parlamentari Nru. 23992.

PA

L-ONOR.

HELENA DALLI staqsiet lill-Ministru ta' l-Intern: Jista' l- Ministru jikkonferma li fl-applikazzjoni ta' Scamp's Palace, il-Birgu, il- Method Statement tar-restawr ippreparat mil-Perit tal-Proġett ma kienx jaqbel mal-pjanijiet sottomessi mill-istess Perit iżda xorta waħda ġew approvati t-tnejn (il-method statement u l-pjanti sija mill-Heritage Advisory Committee, sija mill-planning directorate u sija mill-planning authority?

Min għandu l-awtorita' legali (jiġifieri jekk hijiex l-Awtorita tal- Ippjanar, il-Ministru, il-Kabinet jew il-Parlament) biex japprova building heights aktar għoljin minn dawk stipulati (it-temporary provision schemes għal permessi ta' bini?

Min għandu l-awtorita' legali (jiġifieri jekk hijiex l-Awtorita' tal- Ippjanar, il-Ministru, il-Kabinet jew il-Parlament) japprova permessi ta' bini f'żoni mmarkati bħala green area fit-temporary provision schemes?

Min għandu l-awtorita' legali (jiġifieri jekk hijiex l-Awtorita' tal- Ippjanar, il-Ministru, il-Kabinet jew il-Parlament) li japprova permessi ta' bini f'żoni mmarkati outside development zone?

Meta twaqffet il-proċedura li l-agenda tad-Development Control Commission u tal-Awtorita' tal-Ippjanar rispettivament, tiġi ppreparata fil-planning directorate?

Min għandu d-dritt li jqabbez applikazzjonijiet li jkunu wara oħrajn fuq l- agenda jew tad-DCC jew tal-Awtorita' tal-Ippjanar?

Min għandu d-dritt itella' applikazzjoni għal-permess jew jistieden lill- applikant flimkien mal-avukat tagħhom sabiex jidhru quddiem l-Awtorita' tal- Ippjanar mingħajr ma tkun elenkata fuq l-aġenda u/jew avżata fil-gazzetti kif normalment isir?

ONOR.

TONIO BORG: Dwar l-ewwel parti tal-Mistoqsija li tirrigwardja l- applikazzjoni għall-iżvilupp ta` Scamp`s Palace, il-Birgu, ninsab infurmat illi l-method statement approvat kien jaqbel mal-pjanti sottomessi, iżda sar ċertu xogħol li ma kienx konformi ma` dettal indikat fil-method statement.

Għalhekk l-Awtorita` ta` l-Ippjanar ħarġet notifika ta` nfurzar sabiex jieqfu u jitneħħew ix-xogħlijiet mhux approvati u li ma kienux aċċettabli.

Dwar il-kumplament tal-Mistoqsija, ninsab infurmat kif ġej:-

Building Heights iktar għoljin minn dawk stipulati jistgħu jiġu mibdula fil- Pjanijiet Lokali li jiġu approvati mill-Awtorita` u mbagħad mill-Gvern.

Jista` jkollok, iżda, sitwazzjoni fejn f`applikazzjonijiet li għandhom 'site area' ikbar minn 3000m2 jista` jiġi applikat il-'Floor Area Ratio' kif spjegat fil-policy "Development Control & Design Guidance 2000" u allura jista` jkollok għoli iktar minn dak stipulat.

Il-Kummissjoni għall-Kontroll ta` l-Iżvilupp u l-Bord ta` l-Awtorita` għandhom l-awtorita` legali li japprovaw permessi ta` bini f`żoni mmarkati bħala green area.

Il-Kummissjoni għall-Kontroll ta` l-Iżvilupp u l-Bord ta` l-Awtorita` għandhom l-awtorita` legali li japprovaw permessi ta` bini barra miż-żona ta` l-iżvilupp.

L-Aġenda kemm tal-Bord ta` l-Awtorita` ta` l-Ippjanar kif ukoll dik tal- Kummissjoni għall-Kontroll ta` l-Iżvilupp hija r-responsabbilita` tal-Bord jew tal-Kummissjoni stess u dejjem ġew ippreparati fuq struzzjonijiet tagħhom.

Fl-20 ta` Novembru 2000, il-grupp tas-segretarji li jipprepara l- Aġenda ġie rilokat minn uffiċċju fid-Direttorat għal ieħor fl-uffiċċju taċ- Chairman.

Ħadd m`għandu d-dritt li jqabbeż applikazzjonijiet li jkunu wara oħrajn jekk mhux fuq struzzjonijiet tal-Bord jew tal-Kummissjoni jew tac-Chairman rispettiv tagħhom.

Kemm l-Awtorita` ta` l-Ippjanar kif ukoll il-Kummissjoni għall-Kontroll ta` l-Iżvilupp jirregolaw il-proċeduri tagħhom.

MIŻURI DIXXIPLINARI

L-ONOR.

GEORGE VELLA staqsa lill-Ministru għall-Affarijiet Barranin: Jista' l-Ministru jinforma lil Kamra x'passi jew miżuri dixxiplinari qiegħed jieħu l-ambaxxatur fi Brussels jew il-permanent segretary fil-ministeru, fil-konfront ta' persuna, membru ta' l-istaff diplomatiku fl-ambaxxata ta' Brussels under separate cover li skond rapporti li għandi jfalli regolarment mid-doveri tiegħu u li mhux jagħmel dak li huma d-duties li suppost jagħmel?

ONOR.

JOE BORG: L-Ambaxxatur fi Brussell jinforma li l-istaff diplomatiku kollu fl-ambaxxata ta' Brussell jaqdi d-doveri tiegħu b'mod li hu jqis soddisfaċenti ħafna, u li ma hemm l-ebda każ ta' xi ħadd li mhux qed jagħmel id-duties li suppost jagħmel.

ARBLI QUDDIEM IL-PALAZZ

L-ONOR.

GEORGE VELLA staqsa lill-Ministru għall-Ambjent: Fl-isfond tal-ħidma li qiegħda ssir biex il-Belt Valletta tingħata l-ħajja u anke tingħata dehra isbaħ u aħjar, jista' l-Ministru jara li l-arbli li hemm fuq il-palazz li fuqhom jittajjru l-bnadar tal-President u dik ta' Malta jingħataw passata żebgħa biex ma jibqgħux żdingati u mibruxin kif inhuma bħalissa?

ONOR.

FRANCIS ZAMMIT DIMECH: Tlabt lid-Dipartiment konċernat jieħu l- passi meħtieġa.

DIPARTIMENT TAL-KUMMERĊ

L-ONOR.

LEO BRINCAT staqsa lill-Ministru għas-Servizzi Ekonomiċi: Jista' l-Ministru jgħid kemm hemm pressing plants jew cd manufacturing plants reġistrati f'Malta biex jipproduċu materjal simili?

Kemm hemm kumpaniji liċenzjati biex jagħmlu dan ix-xogħol?

Kemm hemm record producers reġistrati biex joperaw f'dan il-mod f'pajjiżna?

Hemm xi applikazzjonijiet pendenti mad-Dipartiment tal-Kummerċ dwar pressing plants, cd manufacturing plants jew record producers li huma intenjonati li jibdew joperaw f'pajjiżna?

ONOR.

JOSEF BONNICI: Skond il-liġijiet preżenti li huma amministrati mid- Diviżjoni għall-Kummerċ, pressing plants jew cd manufacturing plants, kemm jekk huma kumpaniji kif ukoll jekk imprendituri oħra, ma jirreġistrawx ma' xi wieħed mid-Direttorati ta' din id-Diviżjoni.

Għal dak li huwa investiment dirett barrani bil-ħsieb li jopera f'dan is- settur, id-Direttorat għas-Servizzi Kummerċjali ta' l-istess Diviżjoni ma għandu ebda applikazzjoni pendenti.

SEASONAL PATTERN

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Viċi Prim Ministru jgħid jekk l-ETC tistax' tiġġustifika s-seasonal pattern li permezz tiegħu il-labour supply jonqos fl-aħħar quarter tas-sena u jiżdied fl-ewwel quarter tas-sena?

ONOR.

LAWRENCE GONZI: Il-Labour Supply naqas fl-aħħar quarter tas-sena minħabba t-tnaqqis fl-impiegi f'ċerti setturi partikolarment bħas-settur tat-turiżmu u tal-wholesale and retail.

Iż-żieda fil-labour supply fl- ewwel xaharejn ta' din is-sena hija dovuta l-aktar għal żieda fl-impiegi fil-community and business u f'xi setturi oħra fil-manifattura.

IMPRESSED DRIVERS

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Ministru jgħid kemm kien hemm b'kollox impressed drivers?

Kemm minnhom diġa ġew integrati fis-settur pubbliku?

X'xogħol ingħataw?

Meta mistennija jiġu integrati fis-settur pubbliku?

X'xogħol ingħataw?

Meta mistennija jiġu integrati l-oħrajn?

Minn dawk kollha li kellhom xogħol ta' impressed drivers kullħadd aċċetta li jidħol mal-Gvern?

ONOR.

LAWRENCE GONZI: Nitlob lill-Onor Interpellant jirreferi l- Mistoqsija tiegħu lill-Prim Ministru.

NIES ĠODDA

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Ministru jgħid minn tmiem Diċembru sal-lum kemm iddaħħlu nies ġodda mal-Gvern u ma korpi parastatali - separatament?

ONOR.

LAWRENCE GONZI: Nitlob lill-Onor.

Interpellant jirreferi l- Mistoqsija tiegħu lill-Prim Ministru.

LABOUR MARKET

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Ministru jgħid x'reclassification execises saru fil-qasam tal-labour market f'dawn l-aħħar ħmistax-il xahar?

X'kienu?

ONOR.

LAWRENCE GONZI: Filwaqt li nirreferi lill-Onor Interpellant għat- Tweġiba li jien tajt għall-Mistoqsija Parlamentari Numru 24666 ninfurmah li b'riżultat tar-reclassification exercises li saru f'dawn l-aħħar 15-il xahar, kien hemm sitta u għoxrin kumpanija li nbidel is-settur tagħha.

Qed inpoġġi fuq il-Mejda tal-Kamra l-lista ta' dawn il-kumpaniji.

LONG TERM UNEMPLOYED

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Viċi Prim Ministru jgħid kemm inqatgħu mir- reġistrar f'dawn l-aħħar tliet xhur talli ma aċċettawx xogħol mal- kuntratturi?

X'etajiet kellhom?

Kemm minnhom kienu long term unemployed?

ONOR.

LAWRENCE GONZI: Jista' l-Onor Interpellant jispeċifika għal liema settur ta' 'kuntratturi' qed jirreferi għaliha fil-Mistoqsija Parlamentari tiegħu?

KERA

L-ONOR.

JOSEPH M. SAMMUT staqsa lill-Viċi Prim Ministru u Ministru għall-Politika Soċjali: Jista' l-Ministru jinvestiga dwar jekk hux il-każ li l-persuna li d-dettalji tagħha qegħdin jiġu mgħoddija separatament ikollha l-kera gravanti l-fond li hi tiddetjeni riveduta issa li miet żewġha?

ONOR.

LAWRENCE GONZI: Ninforma lill-Onor.

Interpellant li l- informazzjoni qiegħda tinġabar u risposta ser tingħata f'xi Seduta oħra.

LETTERBOX

L-ONOR.

JOSEPH M. SAMMUT staqsa lill-Ministru għat-Trasport u Komunikazzjoni: Filwaqt li ssir riferenza għad-dokumenti annessi, jista' l- Ministru jinforma l-Kamra x'passi qed jittieħdu biex titneħħa letter box fi Triq il-Kbira, Ħaż-Żebbuġ u dan billi qiegħdha f'post perikoluż?

ONOR.

ĊENSU GALEA: Jien infurmat li fir-rigward tal-kaxxa ta' l-ittri msemmija li allegatament tinsab f'post perikoluż, għalkemm ta' min jgħid li din il-kaxxa ilha 'l fuq minn ħames snin f'dan il-post, id-direzzjoni tal- Maltapost qiegħda tikkorrispondi mal-Kunsill Lokali bil-għan li tinstab soluzzjoni.

ĠNIEN PUBBLIKU

L-ONOR.

SILVIO PARNIS staqsa lill-Ministru ta' l-Intern: Jista' l- Ministru jgħid fejn wasal il-proċess ta' l-akkwist mill-Gvern Ċentrali tal- Ġnien Pubbliku fil-Marsa, dak ta' Belveder li kien beda żmien ilu w li kien ġie inawgurat mill-Eċċellenza tiegħu il-President ta' Malta?

ONOR.

TONIO BORG: Ninsab infurmat illi, għalkemm din l-art ġiet żviluppata fi Ġnien Pubbliku fl-1970, id-Dipartiment ta` l-Agrikoltura għamel it-talba uffiċjali għall-esproprjazzjoni f'Ġunju ta' l-1999.

Għaldaqstant id-Dipartiment ta' l-Artijiet lest li jippubblika d- Dikjarazzjoni tal-President sabiex jakkwista l-proprjeta` u jikkonkludi l- kuntratt mas-sidien meta jiġu eżawriti l-proċeduri normali.

REĠISTRU PUBBLIKU

L-ONOR.

JOE CILIA staqsa lill-Ministru tal-Finanzi: Jista' l- Ministru jgħid jekk il-ħlasijiet li qegħdin isiru lir-Reġistru Pubbliku (Dipartiment tal-Gvern) għal riċerki (fit-trasferimenti/passivita eċċ) jinkludux il-VAT?

Jekk fl-affermattiv 1) Għalfejn l-ammont ta' VAT m'huwiex qed jitniżżel fl-invoices għall-istess riċerki li joħroġ id-Dipartiment kif kien isir qabel meta kienu joħorġu l-invoices minn Eureka Services Ltd? 2) Dan il-VAT jista' jitnaqqas minn Nutara u persuni oħrajn li jiġbru l-VAT meta jsiru l-ħlasijiet lid-Dipartiment tal-VAT? 3) Jaħsibx li l-fatt li Dipartiment tal-Gvern qiegħed jiġbor VAT mingħand il-konsumatur jmur kontra il-prinċipju ġenerali tal-liġi tal-VAT kif inhi bħalissa?

ONOR.

JOHN DALLI: Ngħarraf lill-Onorevoli Interpellant li l-ħlasijiet li jsiru lir-Reġistru Pubbliku għal riċerki m'humiex suġġetti għall-VAT.

F'dan ir-rigward ma hemm ebda VAT x'titniżżel fuq l-invoices li jinħarġu mid-Dipartiment.

Peress li d-Dipartiment tar-Reġistru Pubbliku mhux jiġbor VAT ma hemm ebda VAT x'tintalab lura minn nutara u persuni oħrajn li jiġbru l-VAT.

Id-Dipartiment tal-Gvern, kif spjegat hawn fuq mhux qed jiġbor ebda VAT mill-konsumatur.

WSC

L-ONOR.

CHRIS CARDONA staqsa lill-Ministru għas-Servizzi Ekonomiċi: Jista' l-Ministru jwieġeb il-mistoqsija parlamentari nru.

ONOR.

JOSEF BONNICI: Nassumi li l-Onorevoli Interpellant qed jirreferi għax-xogħolijiet li saru minn diversi kuntratturi li ġew imqabbda biex jibdlu mejnijiet ta' l-ilma, jirranġaw ħsarat, kif ukoll jagħmlu xogħol ta' servizzi ġodda u ta' bdil ta' servizzi.

Peress li din l-informazzjoni hija ta' natura kummerċjali, ma narax li din għandha tiġi ppubblikata fid-dettal kif qed tintalab.

Madanakollu nista' ngħid li l-ammont li għandhom jieħdu dawn il-kuntratturi għal xogħol lest u ċertifikat jammonta għal Lm212,541.42.

FORZI ARMATI

L-ONOR.

GAVIN GULIA staqsa lill-Prim Ministru: Jista' l-Prim Ministru jikkonferma li kull min jingaġġa fil-Forzi Armati jagħmel hekk wara li jkun għadda minn eżami mediku?

ONOR.

EDDIE FENECH ADAMI: Jien infurmat li dawk kollha li jingaġġaw fil- Forzi Armati jkunu għaddew minn eżami mediku biex jiġi aċċertat li jkunu fiżikament b'saħħithom biex iservu f'forza militari.

PATROL DETAILS

L-ONOR.

GAVIN GULIA staqsa lill-Prim Ministru: B'referenza għat- tweġiba li ngħatat għall-mistoqsija numru 24143, jista' l-Prim Ministru jgħid kemm saru patrol details mal-kosta mis-sezzjoni tal-laneċ tal-Forzi Armati waqt iż-żjarat ta' vapuri tal-gwerra Amerikani f'din l-aħħar sena?

ONOR.

EDDIE FENECH ADAMI: Nifhem li ma għandiex nagħti din l- informazzjoni.

KUNSILL MALTI GĦAX-XJENZA U GĦAT-TEKNOLOĠIJA

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid min huma l-impjegati tal-Kunsill Malti għax-Xjenza u għat-Teknoloġija u kemm qed jitħallsu f'kull każ?

ONOR.

LOUIS GALEA: Informat li l-impjegati tal-Kunsill Malti għax-Xjenza u t-Teknoloġija bil-gradi u bil-pagi annwali rispettivi tagħhom huma dawn:

| | |Lm | |Buhagiar |Asst. |4,930 | |Edmond |Coordinator/| | | |Asst. | | | |Executive | | |Buttiġieġ|Coordinator/|6,481 | |Giovanni |Executive | | |Cassano |Driver/Messe|3,503 | |Joe |nger | | |Cassingen|Int. |1,200+| |a Harper |Relations | | | |Officer/ | | |Jennifer |Senior |6,906 | | |Executive |mill- | | | (sekondata |M.D.C.| | |mill-M.D.C) | | |Dillon |Coorinator/E|6,481 | |Moira |xecutive | | |Drago |Coordinator |6,889 | |Aldo | | | |Galea |Part-time |1,350 | |Annie |cleaner | | | |(20 siegħa | | | |fil-ġimgħa) | | |Micallef |Secretary |4,413 | |Pule` |(sekondata | | |Claire |fl-Uffiċċju | | | |tal-Presiden| | | |t) | | |Schembri |Secretary |4,561 | |Rosanna | | | |Xuereb |Deputy Chief|6,385 | |Jesmond |Executive | |

YOUTH PROGRAMME

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid kemm qed titħallas il-kordinatrici tal-Youth Programme?

Jista' jgħid jekk għandhiex kariġi jew responsabilitajiet oħra?

Jekk iva, kemm qed titħallas?

ONOR.

LOUIS GALEA: Informat li f'dan l-istadju l-kordinatriċi ta' l-E.U. Youth Programme ma tirċievi ebda ħlas għal dan ix-xogħol.

Din il-persuna ma tokkupa ebda kariga jew responsabbilita` oħra fi ħdan il-Youth Programme jew fil-Ministeru tiegħi.

LEONARDO

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid kemm qed jitħallas il-kordinatur tal-Leonardo?

Jista' jgħid jekk għandux karigi jew responsabiltajiet oħra?

Jekk iva, kemm qed jitħallas?

ONOR.

LOUIS GALEA: Il-Kordinatur Nazzjonali tal-Programmi Ewropej hu s- Sur Joe Sammut li jkollu l-assistenza ta' Segretarju Eżekuttiv għal kull programm.

EUROMED YOUTH ACTION PROGRAMME

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid kemm qed jitħallas il-kordinatur tal-Euromed Youth Action Programme?

Jista' jgħid jekk għandux karigi jew responsabilitajiet oħra?

Jekk iva, kemm qed jitħallas?

ONOR.

LOUIS GALEA: Informat li l-kordinatur tal-Euro Mediterranean Youth Action Programme qed jitħallas bir-rata ta' Lm3.20 fis-siegħa għal ġimgħa ta' 15-il siegħa skond kuntratt li skada fl-aħħar ta' Diċembru 2000.

Il- kuntratt li jkopri l-perjodu mill-1 ta' Jannar sal-31 ta' Diċembru 2001 għadu qed jiġi negozjat.

Dan il-persuna huwa mpjegat full time mal-Kunsill Malti għax-Xjenza u Teknoloġija.

Huwa wkoll membru fil-Youth Co-ordinating Committee u fil-Planning Consultative Body fuq bażi volontarja.

FOOTBALL GROUND

L-ONOR.

CARMELO ABELA staqsa lill-Ministru għall-Ambjent: Jista' l- Ministru jgħid jekk hemmx il-ħsieb li l-football ground li jinsab fix- Xagħra tal-Furjana jiġi rranġat wara li kienu saru l-attivitajiet tal- millenju u minħabba l-istat disastruż li jinsab fih fil-preżent?

ONOR.

FRANCIS ZAMMIT DIMECH: Ninsab infurmat li x-xogħol li kellu jsir wara li saru l-attivitajiet tal-Millenju fix-Xagħra tal-Furjana tlestew u dawn kienu jinkludu twaħħil ta' chain link fencing ġdid u tiswija ta' dak eżistenti kif meħtieġ, tiswija u manutenzjoni ta' boundary walls, inbidlu l- kaxxi tad-dawl kollha, saret manutenzjoni ta' l-arbli tad-dawl, tneħħa materjal li kien tpoġġa fl-area tal-pitch tal-futbol u nxtrat żerriegħa kif miftiehem mal-Floriana F.C. biex isir re-seeding, liema xogħol ħadu ħsiebu uffiċjali ta' l-istess club.

PROMOTION ASSESSMENTS

L-ONOR.

GAVIN GULIA staqsa lill-Prim Ministru: Jista' l-Prim Ministru jispjega għaliex is-suldati tal-Forzi Armati qegħdin jiġu miċħuda milli jkunu jafi xi kriterji qed jiġu applikati fil-promotion assessments li qegħdin isiru dwarhom mill-Uffiċjali superjuri tagħhom?

ONOR.

EDDIE FENECH ADAMI: Jien infurmat li d-dettal kollu tal-"Promotion Assessment Report" jiġi muri lill-individwi konċernati kif jiġi komplut l- eżerċizzju fl-Armata kollha, u dan jkun jinkludi wkoll il-kriterji li jkunu ġew applikati.

WSC

L-ONOR.

GEORGE VELLA staqsa lill-Ministru għas-Servizzi Ekonomiċi: Jista' l-Ministru jagħti risposta għall-mistoqsija parlamentari nru.

ONOR.

JOSEF BONNICI: Jiena nfurmat li kien hemm 1,620 persuna li ġew provduti bis-servizz ta' l-ilma skond l-Avviżi Legali numri 57 u 213 ta' l- 1998.

Dawn il-persuni ġew mitluba jħallsu l-ammont ta' Lm124,766 għas- servizz skond l-Avviż Legali numru 58 ta' l-1999.

JETTING BOWSER

L-ONOR.

CHARLES BUHAGIAR staqsa lill-Ministru għall-Ambjent: Jista' l-Ministru jgħid fejn u kemm hu t-tul ta' mains tad-drenaġġ li ġew imnaddfa permezz tal-jetting bowser matul dawn l-aħħar tnax il-xahar kull post separatament?

ONOR.

FRANCIS ZAMMIT DIMECH: Ninsab infurmat li t-tul ta' mains ta' drenaġġ li ġew imnaddfa tul tnax-il-xahar bil-jetting bowser huma:

Luqa , 17.1 km.

San Pawl il-Baħar, 33.8 km. u 33.3 km.

Mellieħa/Għadira, 2.4 km.

Fleur de Lys, 3.3 km.

Attard/Balzan, 25.3 km.

Wied il-Għajn, 1.8 km.

Siġġiewi, 10.8 km.

Marsa, 9.2 km.

Rabat, 4.9 km.

Gżira , 13.8 km.

Swieqi, 9.6 km.

Sliema, 23.5 km.

Naxxar , 16.2 km.

Swatar, 2.6 km.

Żebbuġ, 14.2 km.

Marsaxlokk, 6.6 km.

Mqabba, 6.6 km.

B'Buġia, 10.4 km.

Żejtun, 11.5 km.

Żabbar, 15.9 km.

Tarxien, 21.0 km.

Qrendi, 6.7 km.

Birkirkara, 17.3 km. u 31.9 km.

Għaxaq, 6.2 km.

Ħamrun, 24.7 km.

Msida, 17.8 km.

Cospicua, 2.7 km.

Marsaxlokk, 6.4 km.

Paola, 5.4 km Xgħajra, 5.3 km.

Qormi, 20.1 km.

Kirkop, 2.0 km.

Barra dawn isir tindif ieħor kemm b'bowsers tal-Gvern kif ukoll b'dawk privati skond l-esiġenzi li jinqalgħu minn ġurnata għall-oħra.

Ta' dawn ma jinżammux dettalji ta' tulijiet peress illi jkunu akkumulazzjonijiet ta' biċċiet qosra.

KAROZZA

L-ONOR.

CHARLES BUHAGIAR staqsa lill-Ministru ta' l-Intern: Jista' l-Ministru jara li l-karozza HAL-034, titneħħa minn fejn qiegħda f'Ħad- Dingli peress li ilha abbandunata għal ħafna xhur?

ONOR.

TONIO BORG: Ninsab infurmat illi din il-vettura ma nstabitx f`Ħad Dingli.

Pero` infurmat li din qegħda pparkjata wara l-bieb ta` sidha fl- Imtarfa.

MDINA ROAD/Ħ'ATTARD

L-ONOR.

CHARLES BUHAGIAR staqsa lill-Ministru għat-Trasport u Komunikazzjoni: Jista' l-Ministru jirrispondi l-parti tal-mistoqsija nru.

25458, jiġifieri jekk sarx xi tibdil fil-pjanti u x-xogħlijiet matul iż- żmien li ilu jiġi esegwit il-proġett ta' Mdina Road, Ħ'Attard.

ONOR.

ĊENSU GALEA: Jien infurmat li ma kienx hemm tibdil fil-pjanti u x- xogħolijiet ħlief xi adjustments sabiex ix-xogħol ikun jista' jitwettaq skond in-neċessita tax-xogħol jew tal-lokalita'.

PA

L-ONOR.

CHARLES BUHAGIAR staqsa lill-Ministru ta' l-Intern: Jista' l-Ministru jgħid kemm hemm impjegati ma' l-Awtorita' ta' l-Ippjanar li huma sekondati mid-Dipartiment tax-Xogħlijiet Pubbliċi?

Meta se tiġi regolarizzatta l-pożizzjoni ta' dawn l-impjegati?

ONOR.

TONIO BORG: Ninsab infurmat illi mid-Dipartiment tax-Xogħlijiet Pubbliċi hemm 99 impjegati li huma detailed ma` l-Awtorita` ta` l-Ippjanar skond il-provvedimenti ta` l-Att dwar l-Ippjanar ta` Żvilupp.

Għalkemm hemm ftehim li dawn l-impjegati jistgħu jiġu mpjegati formalment ma` l-Awtorita`, jidher li hemm bżonn ta` tibdil fl-Ordinanza dwar il- Pensjonijiet sabiex dawn l-impjegati ma jitilfux ċertu benefiċċji tal- impjieg tagħhom mal-Gvern.

Ninsab infurmat li l-emendi neċessarji għall- imsemmija Ordinanza qegħdin jiġu fformulati mill-Ministeru tal-Finanzi flimkien ma` l-Uffiċċju tal-Avukat Ġenerali.

AWTORITA' MALTIJA DWAR IT-TURIŻMU

L-ONOR.

CHARLES BUHAGIAR staqsa lill-Ministru tat-Turiżmu: Jista' l- Ministru jgħid liema huma dawk l-impjegati ta' l-Awtorita' Maltija dwar it- Turiżmu li preżentament igawdu minn fringe benefits?

Veru li l-kuntratti ta' dawn l-impjegati se jinbidllu sabiex ikopru t-taxxa żejda li se jeħlu minħabba t-taxxa fuq il-fringe benefits?

ONOR.

MICHAEL REFALO: Ninforma lill-Onor.

Interpellant li t-tagħrif dwar l-ewwel parti tal-Mistoqsija qed jinġabar u tweġiba tingħata f'xi seduta oħra.

Dwar it-tieni parti tal-Mistoqsija, ninsab infurmat li l-Awtorita' tat-Turiżmu ta' Malta ma introduċiet l-ebda kumpens li jagħmel tajjeb għal dak li huma kwalifikati bħala fringe benefits skond il-gwida maħruġa f'Jannar 2001.

QORTI - ESTENZJONI

L-ONOR.

CHARLES BUHAGIAR staqsa lill-Ministru tal-Ġustizzja u Gvern Lokali: Jista' l-Ministru jgħid meta inbeda x-xogħol fl-estenzjoni tal- Qorti fejn qabel kien hawn l-Għassa tal-Pulizija?

X'inhu proġettat li jsir?

Kemm se jqum ix-xogħol previst u kemm intefqu flus s'issa?

Meta hu previst li jispiċċaw x-xogħol?

ONOR.

AUSTIN GATT: Ix-xogħol fuq l-estenzjoni fil-Qorti biex jigi utilizzat l-post fejn qabel kien hemm l-Għassa tal-Pulizija (Valletta) imbeda f'Jannar 2000.

Il-proġett jikkonsisti f'żewg fażijiet:

L-ewwel fazi kienet it-twaqqieh ta' ħitan, ftuh ta' bibien u tpoġġija ta' travi ħalli l-post jingħata dehra ta' open plan biex l-ispazju jiġi utilizzat aħjar.

It-tieni fazi tikkonsisti f' finishing works bhal twaħħil ta' dawl, ilma, telephones, struttura għal I.T., Air-conditioning, fire detection etc. inkluż tgħamir ta' għamara ta' l-ufficini.

Il-post meta jkun lest se jigi okkupat bir-Registri tal-Qrati Superjuri, Inferjuri, Qorti ta' l-Appell, Tribunal għat-Talbiet iz-Zghar, u s-sezzjoni tas-Subbasti.

Ser ikun hemm ukoll uffiċini għall-Uffiċċjali oħra tal-Qorti.

In-nefqa li saret sa issa hija ta' Lm69,908.

Baqa' kont pendenti ta' Lm1050.

Preżentament qed tiġi aġġudikata t-tender li kienet harget mid-Direttur tal- Kuntratti li tkopri x-xogħol li għandu jsir fit-tieni fazi kif spjegat aktar 'l fuq.

L-ispiza finali tiddependi mill-valur tat-tender li għadha qed tigi aġġudikata u għalhekk ma tistax tingħat risposta ghal-issa.

ĦLAS DOPPJU FIL-ĦDUD U FESTI

L-ONOR.

LOUIS BUHAGIAR staqsa lill-Prim Ministru: Jista' l-Prim Ministru jikkonferma li membri ta' forzi militari Taljani u oħra barranin jitħallsu doppju f'każ ta' xogħol fil-Ħdud u festi pubbliċi u dan minkejja t-tweġiba mogħtija għall-mistoqsija numru 23996?

Minħabba li jidher għalhekk li l-ħlas għall-Ħdud u festi hu pjuttost prattika komuni f'każi militari barranin, jista' l-Prim Ministru allura f' dan il-kuntest jgħid jekk is-suldati Maltin għandhomx jitqiesu daqs ħaddieħor u jibdew jitħallsu doppju għal xogħol f'festi pubbliċi?

ONOR.

EDDIE FENECH ADAMI: Il-membri tal-Forzi Armati ta' Malta jitħallsu doppju għal xogħol fil-Ħdud biss, iżda wieħed ma jridx jinjora l-pakkett sħiħ tal-kundizzjonijiet kollha.

Dwar x'jitħallsu il-membri tal-Forzi Armati Taljani, l-Onorevoli Membru jirrealizza li dan mhix responsabbiltà tiegħi.

INDUSTRIAL ESTATES

L-ONOR.

CARMELO ABELA staqsa lill-Ministru għas-Servizzi Ekonomiċi: Jista' l-Ministru jgħid l-MDC kemm għandha fabbriki fl-Industrial Estates ta' Bulebel, Ħal Far u f'Irnella?

Kemm minn dawn il-fabbriki qed jintużaw u kemm huma vojta jew għandhom xi tip ta' użu?

Kemm hemm talbiet pendenti għal fabriki minn investituri fil-preżent?

ONOR.

JOSEF BONNICI: Jiena nfurmat li n-numru ta' fabbriki li għandha l- Korporazzjoni għall-Iżvilupp ta' Malta fl-Oqsma Industrijali msemmija huwa kif ġej:

Bulebel 107 fabbriki Ħal Far 42 fabbrika Rinella 33 fabbrika

Il-fabbriki msemmija huma mqassmin hekk:

QED JINTUŻAW VOJTAJEWIMWIEGĦDA

Bulebel 105 2 Ħal Far 42 - Rinella 27 6

Fil-preżent hemm sittax-il talba pendenti biex investituri jiftħu fabbrika.

Barra minn dawn, hemm numru ta' talbiet pendenti li bħalissa qed jiġu kkunsidrati mill-Bord tal-Korporazzjoni.

KONSULENT

L-ONOR.

JOE MIZZI staqsa lill-Viċi Prim Ministru u Ministru għall- Politika Soċjali: Jista' l-Viċi Prim Ministru jgħid x'xogħol għamlet il- persuna li isimha qed jintbagħt separatament kemm dam konsulent tal- Ministeru tal-Politika Soċjali b'sena b'sena?

Fejn kien l-uffiċju tiegħu?

Kellu staff taħt is-superviżjoni tiegħu?

Min kien dan l-istaff, bil-karigi?

Saret sejħa biex jintela' l-post ta' konsulent li ngħatat il-persuna imsemmija?

X'kwalifiki kella l-persuna msemmija biex kienet impjegata bħala konsulent?

Jista' jgħid f'liema kumitati, bordijiet, konnessi mal-qasam tal-politika soċjali kienet membru l-persuna msemmija jirrappreżenta l-Ministeru tal- Politika Soċjali bejn l-1989 u l-1994?

ONOR.

LAWRENCE GONZI: Ninsab infurmat li bejn Lulju 1989 u Diċembru 1994, il-persuna ndikata kienet responsabbli mill-introduzzjoni u żvilupp tal-komputeriżżazzjoni fil-Ministeru.

L-uffiċċju tagħha kien fil-Ministeru u bħala konsulent ma kelliex impjegati taħt is-superviżjoni tagħha.

L-ingaġġ ta' konsulenti mhux suġġett għal sejħa għall-applikazzjonijiet.

Il-persuna konċernata kellha diplomi fl-elettronika u taħriġ u esperjenza fil-kamp ta' l-informatika.

Ma jirriżultalix li din il-persuna kienet f'kumitati jew bordijiet konnessi mal-qasam tal-politika soċjali fil-perijodu ndikat.

LIĊENZJI

L-ONOR.

JOE MIZZI staqsa lill-Ministru ta' l-Intern: Jista' l- Ministru jgħid f'liema kumitati, bordijiet, konnessi mal-qasam tal-intern, kienet membru l-persuna li isimha qed jintbagħat separatament tirrapreżenta l-Ministeru tal-Politika Soċjali u l-Intern bejn l-1989 u 1994?

F'liema bordijiet biex jingħataw liċenzji jew permessi ta' ħwienet jew każijiet oħra kienet membru tagħhom il-persuna?

ONOR.

TONIO BORG: Għal dak li għandu x`jaqsam mal-qasam ta` l-Intern, bejn l-1992 u l-1995 il-persuna msemmija mill-Onor.

Interpellant kienet membru fuq il-Bord tal-Pariri dwar Liċenzji tal-Pulizija.

FMSS

L-ONOR.

JOE MIZZI staqsa lill-Ministru tas-Saħħa: Jista' l-Ministru jgħid x'xogħol ingħatat il-persuna li isimha qed jintbagħat separatament mill-FMSS fl-1995 u l-1996? meta ngħata dan ix-xogħol u kemm tħallas għal kull biċċa xogħol li ngħatat ta' konsulenza?

ONOR.

LOUIS DEGUARA: Ninsab infurmat li l-Fondazzjoni għas-Servizzi Mediċi kienet tutilizza s-servizzi tal-persuna li isimha qed jintbagħat separatament bħala 'Professional Support and Advisory Services' minn Mejju ta` l-1995 sa Ottubru ta` l-1996.

Mill-Fondazzjoni għas-Servizzi Mediċi, din il-persuna tħallset kif ġej:

1995 Lm8,400.26 1996 Lm9,811.90

KUNTRATT

L-ONOR.

JOE MIZZI staqsa lill-Prim Ministru: Jista' l-Prim Ministru jpoġġi fuq il-Mejda tal-Kamra l-kuntratt li kellu l-persuna li isimha qed jintbagħat separatament bħala konsulent tal-Gvern Nazzjonalista?

L-uffiċju tiegħek wera oġġezzjoni fl-1994 biex jiġġedded il-kuntratt ta' din il-persuna?

ONOR.

EDDIE FENECH ADAMI: Qiegħed inpoġġi fuq il-Mejda tal-Kamra kopja tal-kuntratt li kellha l-persuna indikata mill-Onorevoli Interpellant bħala konsulent tal-Gvern.

Dan il-kuntratt kien ġie mġedded sa l-aħħar tal-1994.

Ma saritx talba oħra biex il-kuntratt jiġi mġedded wara din id-data.

SERVIZZI TA' PERSUNA

L-ONOR.

JOE MIZZI staqsa lill-Ministru tal-Finanzi: Jista' l- Ministru jgħid jekk meta kien segretarju parlamentari jew ministru użax is- servizzi tal-persuna li isimha qed jintbagħat separatament fis-segretarjat tiegħu?

Meta u b'liema kundizzjonijiet?

ONOR.

JOHN DALLI: Ngħarraf lill-Onorevoli Interpellant li l-persuna msemmija kien impjegat fis-segretarjat tal-ministeru tiegħi bejn id- 19/11/87 u t-30/10/96 bħala skrivan.

Jiġifieri dan kien aktar minn erba' snin ilu.

KLANDESTINI

L-ONOR.

JOE MIZZI staqsa lill-Ministru ta' l-Intern: Jista' l- Ministru jgħid fl-aħħar ħmistax il-sena kemm il-darba Maltin inqabdu fi Sqallija inkonnessjoni ma' vjaggi klandestini?

Meta?

Min kienu u x'weħlu?

ONOR.

TONIO BORG: Ninsab infurmat illi fl-aħħar ħmistax-il sena n-numru ta` Maltin li nqabdu fi Sqallija in konnessjoni ma` vjaġġi klandestini huwa ta` 8.

Ma nħossx illi l-ismijiet tal-persuni nvoluti għandhom ikunu ippublikati.

| | | |Meta seħħ |Eżitu / Stadju | |il-każ |tal-każ | |19.10.1992 |Lm300 multa | |02.02.1996 |Lm100 multa | |17.08.1998 |sub-judice | |17.08.1998 |sub-judice | |23.01.1999 |sec 9 għal 6 xhur | |23.01.1999 |sub-judice | |18.12.2000 |għadu qed jgħaddi | | |proċeduri l-Italja | |18.12.2000 |għadu qed jgħaddi | | |proċeduri l-Italja |

REATI

L-ONOR.

GAVIN GULIA staqsa lill-Ministru ta' l-Intern: Jista' l- Ministru jgħid kemm ġew imwettqa reati bejn l-1 ta' April 2001 u l-30 ta' April 2001?

Jista' l-Ministru jikklassifika r-reati?

ONOR.

TONIO BORG: Ninsab infurmat illi t-tagħrif mitlub mill-Onor.

Interpellant hu kif jidher fit-Tabella li qed inpoġġi fuq il-Mejda tal- Kamra.

SERQ

L-ONOR.

GAVIN GULIA staqsa lill-Ministru ta' l-Intern: Jista' l- Ministru jgħid kemm ġie mwettaq serq bejn l-1 ta' April 2001 u l-30 ta' April 2001?

Jista' l-Ministru jikklassifika s-serq?

ONOR.

REATI

L-ONOR.

GAVIN GULIA staqsa lill-Ministru ta' l-Intern: Jista' l- Ministru jgħid kemm ġew kommessi reati bejn l-1 ta' Jannar 2000 u t-30 ta' April 2000 b'indikazzjoni ta' kemm ġew kommessi reati xahar b'xahar?

ONOR.

TONIO BORG: Dwar it-tagħrif mitlub mill-Onor.

Interpellant għax- xhur ta` Jannar u Frar tas-sena 2000, nirreferih għat-Tweġiba li jien tajt għall-Mistoqsija Parlamentari Nru. 14571.

Qed inpoġġi fuq il-Mejda tal-Kamra tabella li turi t-tagħrif mitlub għax- xhur ta` Marzu u April tas-sena 2000.

UE

L-ONOR.

GEORGE VELLA staqsa lill-Ministru għall-Affarijiet Barranin: B'riferenza għall-mistoqsija parlamentari nru.

25284, peress li l- iskop tal-mistoqsija kien biex isir magħruf il-kontenut ta' dikjarazzjonijiet u stqarrijiet magħmula li magħhom assoċja ruħu l-Gvern Malti u allura mhux il-każ li ngħid ta' liema dikjarazzjoni jew stqarrija irrid kopja, ma jaħsibx il-Ministru li biex nagħmel hekk l-ewwel għallinqas għandu jagħtini lista ta' dawn l-istqarrijiet u dikjarazzjonijiet u jgħid dwar x'hiex jittrattaw?

Jista' l-Ministru jipprovdi din il-lista?

Jaħsibx l- Ministru li jkun għaqli jekk kopji ta' statements u dikjarazzjonijiet bħal dawn jitpoġġew fuq il-Mejda tal-Kamra b'mod regolari appena jkunu saru?

ONOR.

JOE BORG: L-Onorevoli Interpellant japprezza li d- dikjarazzjonijiet u stqarrijiet li poġġejt fuq il-Mejda tal-Kamra in konnessjoni mal-Mistoqsija Parlamentari msemmija huma voluminużi kif jidher mill-lista mqegħda fuq il-Mejda tal-Kamra fis-seduta numru 534 u għalhekk ikun jinvolvi xogħol massiv li jsiru kopji multipliċi tagħhom.

Il-listi preżentati jagħtu, permezz tat-titli elenkati, indikazzjoni komprensiva biżżejjed dwar il-materja trattata fid-dikjarazzjonijiet u stqarrijiet.

Kopja tat-test innifsu tista tiġi pprovduta lill-Iskrivan tal-Kamra sabiex kull min ikun interessat ikun jista jara t-test tad-dikjarazzjonijiet u stqarrijiet li jkunu jinteressawhom.

Inoltre jkun possibbli li perjodikament titqiegħed fuq il-Mejda tal-Kamra lista ta' dikjarazzjonijiet u stqarrijiet magħmula fil-frattemp u kull darba kopja tat-test innifsu tiġi mgħoddija lill-Iskrivan tal-Kamra.

FLAT

L-ONOR.

SILVIO PARNIS staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jara li immedjatament issir iż-żebgħa tal-flats, introduzzjoni ta' Intercom fil-flat ta' Triq il- Jum, Marsa.

Fejn dan l-aħħar ġarab tluq?

ONOR.

LAWRENCE GONZI: Jien infurmat li x-xogħol tat-tibjid tat-tromba tat-taraġ ser isir mill-ħaddiema tad-Dipartiment tal-Bini u Tiswija ta' Djar fil-ġranet li ġejjin.

Madanakollu l-intercom huwa r-responsabbilta' tar-residenti skond il-'policy' dwar it-tiswijiet.

DRENAĠĠ

L-ONOR.

RITA LAW staqsiet lill-Ministru għall-Ambjent: Jista' l- Ministru jwieġeb għall-aħħar parti tal-mistoqsija parlamentari nru.

ONOR.

FRANCIS ZAMMIT DIMECH: Ninsab infurmat li qed isir kull sforz biex f'din iz-zona s-siti konċernati ma jarmux materjal solidu.

B'danakollu ma jistax jiġi eskluż l-fatt li dan l-inkonvenjent qed jiġi kkawżat minn rimi llegali ta' skart fis-sistema tad-drenaġġ minn bowser/djar privati, eċċ. Kienu identifikati siti fejn id-Dipartiment tad-Drenaġġ jista' jilqa' dan it-tip ta' skart f'Temporary Discharge Point.

Ninsab infurmat ukoll illu fuq dan il-'main' qed isir tindif u 'maintenance' regolari, u li fuqu m'hemmx bżonn l-ebda tiswija.

PILLOLI ZOCOR

L-ONOR.

SILVIO PARNIS staqsa lill-Ministru tas-Saħħa: Jista' l- Ministru jara li t-talba tal-persuna għall-pilloli Zocor li ma ġietx aċċettata terġa tiġi mistħarġa mil-ġdid minħabba l-bżonn ta' dawn il- pilloli min din il-persuna?

Il-partikularijiet ta' din il-persuna qed jitbagħtu separatament min din il-mistoqsija?

ONOR.

LOUIS DEGUARA: Infurmat li mill-informazzjoni mogħtija mill- ispiżerija ta' St. Luke's, id-Drugs and Therapeutics Committee ma għandu l- ebda rekord ta' rikjesta għall-pilloli Zocor, għall-persuna msemmija.

PATROL

L-ONOR.

SILVIO PARNIS staqsa lill-Ministru ta' l-Intern: Jista' l- Ministru jara li fl-inħawi ta' Triq il-Jum, Marsa issir patrol mil-Pulizija wara li ħafna serq li sar u dan l-aħħar ġranet il-ħruq ta' bieb ta' persuna li tgħix waħida, minħabba l-biża li għandhom dawn ir-residenti?

ONOR.

TONIO BORG: Ninsab infurmat illi l-Pulizija qed tagħmel patrols aktar spissi f`dawn l-inħawi.

MOLLA TA' BIEB

L-ONOR.

SILVIO PARNIS staqsa lill-Viċi Prim Ministru u Ministru għall-Politika Soċjali: Jista' l-Ministru jara li titwaħħal molla ta' bieb ta' barra ta' flat li l-partikularijiet tiegħu jidhru separatament min din il-mistoqsija?

ONOR.

LAWRENCE GONZI: Għaddejt l-ilment ta' l-Onor.

Interpellant lid- Dipartiment tal-Bini u Tiswija ta' Djar għall-azzjoni meħtieġa.

Madanakollu nfakkru li xogħolijiet żgħar ta' manutenzjoni bħal bdil ta' bozoz maħruqa, ħġieg miksur jew serraturi f'postijiet komuni huma r- responsabbilta' ta' l-istess residenti skond il-policy approvata.

OLD CHURCH STREET

L-ONOR.

MICHAEL ASCIAK staqsa lill-Ministru għat-Trasport u Komunikazzjoni: Jista' l-Ministru jindaga jistax isiru culverts fit-toroq indikati għaliex partikolarment f'Old Church Street, B'kara, ir-residenti qed jegħrqu meta tagħmel ix-xita?

Id-dokumenti relattivi qed jintbagħtu separatament.

ONOR.

ĊENSU GALEA: Jien infurmat li t-triq imsemmija mill-Onor.

Interpellant għad hemm ħafna żvilupp xi jsir fiha, u għalhekk għal issa t- triq ma tistax tiġi asfaltata.

SWIEQI - TRIQ FRANCIS EBEJER

L-ONOR.

JEAN PIERRE FARRUGIA staqsa lill-Ministru għat-Trasport u Komunikazzjoni: Jista' l-Ministru jgħi x'qed iżomm milli tiġi asfaltata Triq Francis Ebejer, Swieqi fejn fost l-oħrajn kemm xi persuni b'diżabilita' li joqogħodu hemm?

ONOR.

ĊENSU GALEA: Tlabt id-Dipartiment tat-Toroq jinvestiga x'inhuma l- ħtiġijiet ta' din it-triq.

TAXI

L-ONOR.

ANTON REFALO staqsa lill-Ministru għat-Trasport u Komunikazzjoni: Jista' l-Ministru jirrispondi il-mistoqsija parlamentari nru.

ONOR.

ĊENSU GALEA: Jien infurmat li l-kwestjoni hija relatata ma` kawża pendenti quddiem il-Qorti ta` l-appell, u għalhekk mhux prudenti li wieħed jirrispondi.

ACQUIS COMMUNAUTAIRE

L-ONOR.

KARL CHIRCOP staqsa lill-Ministru tal-Ġustizzja u Gvern Lokali: Jista' l-Ministru jwieġeb il-mistoqsija parlamentari nru.

25476 ċioe jista' l-Ministru jgħid min huma dawk it-translators li ġew ingaġġati bħala translators ta' l-Acquis Communautaire mill-Ingliz għall-Malti?

X'inhuma s-salarji/allowances tagħhom?

ONOR.

AUSTIN GATT: It-translators li, sa` llum, gew ingaġġati bhala translators għat-traduzzjoni ta` l-Acquis Communautaire huma dawn:

|Mr Kristian|Dr Albert |Not.

Mary | |Balzan |Borg |Grace | | | |Buhagiar | |Not.

Lorna |Ms Erika |Mr Joseph | |Cachia |Caruana |Casingena | |Dr Frank |Mr Alfred |Not.

Silvio | |Chetcuti |Ciappara |Cilia | |Dimech | | | |Mr Antoine |Dr Hubert |Ms Vivienne | |Cremona |Dalli |Gatt | |Not. |Dr Stefan |Ms Bella | |Georgine |Grima |Hili | |Grech | | | |Mr Manuel |Mr Achille|Not.

Louise | |Mifsud |Mizzi |Muscat | |Dr Stephen |Mr Mario |Mr Andre | |Muscat |Padovani |Rizzo | |Not.

Ivan |Not.

Mario|Not.

Alex | |Sammut |Sciriha |Spiteri | | | |Gingell | |Dr Anthony |Dr Audrey |Dr Mariosa | |Tifugno |Vella |Vella | | | |Cardona | |Ms Cecilia |Mr J. | | |Xuereb |Zammit | | | |Mangion | |

Il-proċess ta` ingaġġar għadu għaddej għax jirrikjedi wkoll taħrig fis- software li qiegħed jigi wżat.

Ir-rimunerazzjoni għal kull translator hija ta` Lm3 il-paġna oriġinali.